
Editorial 
SCOALA LUI ISUS - SEMINARUL 


PS Petru GHERGHEL 
Episcop de Iaşi 


Venit pe pământ ca să vesteascá evanghelia şi să întemeieze un popor 
nou, Isus, după ce a rămas un timp îndelungat într-un loc retras, în 
post şi rugăciune, a coborât între oameni şi a început să-şi aleagă primii 
colaboratori şi ucenici, stând în mijlocul lor şi invátándu-i tainele noii 
impárátii. 

A iniţiat, pentru cei care voiau să-i fie ucenici şi apostoli, un grup cu 
care se întreținea fără încetare şi împreună cu care cutreiera întreaga 
Ţară Sfântă, arátándu-le în diferite momente şi locuri marele dar al iubirii 
Părintelui ceresc, invátándu-i să vestească fără încetare mesajul sáu şi 
lucrarea sa în favoarea poporului. 

Aceasta a fost prima şcoală din istoria nouă a mântuirii, la care îi invita 
pe cei dornici pentru o slujire generoasă. 

Ştim că atunci când a ieşit în mijlocul poporului şi a început să-i învețe 
pe oameni, întâlnindu-i în mijlocul activităților de fiecare zi, le adresa un 
apel convingător: „Veniţi după mine şi vá voi face pescari de oameni” (Mc 
1,17), sau „Nu te teme, de acum înainte vei fi pescar de oameni” (Lc 5,10), 
sau şi mai simplu: „Urmează-mă!” (Lc 5,27), cum s-a întâmplat cu vamesul 
Levi. 

Evanghelistul Ioan, chiar ín primul capitol al Evangheliei sale, 
relatează despre modul cum Isus îi chema pe cei care doreau să-l cunoască 
şi, desigur, să-l urmeze, aşa cum s-a întâmplat cu doi dintre ucenicii lui 
Ioan Botezătorul, care auziseră de la maestrul lor că acesta este Mielul lui 
Dumnezeu, care ridică păcatul lumii, asupra căruia Duhul Sfânt a coborât 
ca un porumbel din cer şi a rămas deasupra lui: „Eu am văzut şi am dat 
mărturie. Acesta este Fiul lui Dumnezeu”. 

Aceste cuvinte i-au impresionat pe cei doi învățăcei şi au voit să-l 
cunoască mai îndeaproape, mai bine. Când Isus i-a văzut că se apropie de el 
şi îl urmează, i-a întrebat: „Ce cáutati?". Iar ei i-au răspuns: „Învăţătorule, 
unde locuieşti?”. Isus, văzând că ei doresc să-l cunoască cu adevărat, i-a 
invitat în casa sa, spunându-le: „Veniţi şi vedeti!". Ei au rămas cu el în ziua 
aceea şi s-au îndrăgostit de el. 

Evanghelistul loan îl numeşte pe unul dintre ei: era Andrei, fratele lui 
Simon Petru, care s-a grăbit să-i împărtăşească fratelui său vestea: „L-am 
găsit pe Mesia!"... şi l-a dus la el. Isus, privindu-l, l-a îndrăgit şi i-a zis: „Tu 

esti Simon, fiul lui Iona; de acum te vei numi Chefa, adicá Petru". Drumul 
lui Isus pentru a-şi găsi prieteni şi ucenici continuă, întâlnindu-l mai apoi 
pe Filip, care l-a invitat pe Natanael ca şi el să-l vadă pe Isus, pe care îl va 
recunoaşte ca pe Fiul lui Dumnezeu, ca pe regele lui Israel (cf. In 1,29-51). 

Aşa a făcut Isus şi aşa numărul ucenicilor a crescut, iar din numărul 
celor pe care i-a întâlnit şi i-a invitat să vină la sine, după ce a urcat pe 
munte, unde a petrecut toată noaptea în rugăciune înaintea lui Dumnezeu, 
când s-a făcut ziuă i-a chemat pe discipolii săi la sine şi a ales doisprezece 
dintre ei, pe care i-a numit apostoli: pe Simon, pe care l-a numit Petru, şi 
pe Andrei, fratele său, pe Iacob şi loan, pe Filip şi Bartolomeu, pe Matei şi 
Toma, pe Iacob, fiul lui Alfeu, şi pe Simon, numit zelotul, pe Iuda, fiul lui 
Iacob, şi pe Iuda Iscariot, care a devenit trădător (cf. Lc 6,12-16). 

Este de admirat modul ales de Isus ca sá-i pregáteascá pe viitorii sái 
discipoli şi, desigur, pe Cei Doisprezece, pe care i-a numit şi i-a destinat 
să formeze primul colegiu ce va avea misiunea de a vesti învățătura şi 
evanghelia pe care el le-a prezentat-o, iar ei au primit-o de la maestrul şi 
învățătorul lor, marele preot al credinței si al noii impárátii. 

Urmând această lecţie magistrală a Învăţătorului, Biserica încă de la 
începuturi, prin diferite forme şi metode, s-a îngrijit să-i pregătească pe 
cei care urmau să continue opera încredințată apostolilor, sub coordonarea 
aceluiaşi maestru şi învăţător, avându-l mereu alături pe „Duhul 
adevărului, care îi va învăţa toate” (cf. In 14,15-26). 

Aceasta a fost calea pe care Isus a continuat şi continuă să-şi pregătească 
ucenici şi apostoli, pe care să-i învestească cu putere de sus, pentru a vesti 
lumina evangheliei şi adevărul credinței: şcoala lui Isus, calea îngrijirii 
vocației şi a creşterii în slujire, calea seminarului. 

Ne bucurăm să ştim că şi pe meleagurile noastre Isus, prin aleşii săi, 
prin episcopul Nicolae Iosif Camilli şi prin ceilalți episcopi şi păstori, a 
deschis o astfel de cale, o astfel de casă, pentru ca adevărul şi cuvintele 
sale să continue până la sfârşitul veacurilor: „lată, eu sunt cu voi până 
la sfârşitul veacurilor” (Mt 28,20), căci „cerul şi pământul vor trece, dar 
cuvintele mele nu vor trece” (Mt 24,35). 

Seminarul nostru, inima inimii lui Isus, casa sa, unde le dă întâlnire 
celor ce-l caută, este inima inimii noastre şi casa iubirii şi a formării 
viitorilor ucenici şi apostoli. 

Gândul nostru de prețuire se îndreaptă spre toti cei care pe parcursul 
celor 125 de ani au iubit Seminarul, s-au îngrijit de el, i-au primit cu braţele 
deschise pe cei care au decis să-l întâlnească pe Cristos, să-l cunoască şi să-l 
urmeze, ca să devină ucenicii şi apostolii săi, adică preoţii noului legământ. 

Amintirea şi pomenirea lor reprezintă pentru noi, cei de azi, nu numai o 
onoare, ci mai ales un imbold la o prețuire a marelui preot, Cristos, o iubire 

a casei Domnului, a Seminarului, de unde mesajul şi evanghelia lui Cristos 
continuă să se răspândească între oamenii timpului de față şi, astfel, să 
producă roade tot mai bogate de sfințenie şi dreptate. 

Felicităm conducerea Seminarului nostru, pe părintele rector dr. 
Benone Lucaci şi întregul corp profesoral şi apreciem angajarea tuturor în 
misiunea nobilă de maestri generosi şi învățători devotați, făcând ca Isus, 
marele şi veşnicul preot, să aibă mereu noi ucenici şi noi apostoli. 

La popasul celor 125 de ani, ne rugăm din inimă: 

Binecuvântează, Doamne, Seminarul nostru şi pe toti cei care, acceptând 
invitaţia lui Isus, veşnicul preot, dau răspunsul lor plin de iubire şi locuiesc 
în casa ta! 


Iaşi, 29 iunie 2012 


DOMINIC JAQUET ŞI FORMAREA INTELECTUALĂ 
A TINERILOR CATOLICI MOLDOVENI 


Lect. univ. dr. pr. Fabian DOBOS! 


Sumar: În articolul de față părintele Fabian Doboş prezintă contextul formării 
intelectuale a tinerilor catolici moldoveni, pornind de la activitatea episcopului 
Dominic Jaquet (1895-1903) în această privință. După o scurtă biografie, auto- 
rul prezintă formarea intelectuală în seminarul din Iaşi, fondat de episcopul 
Camilli în anul 1886, evidentiindgrija lui Jaquet pentru formarea integrală a 
tinerilorşi pentru calitatea învățământului din seminar. În continuare, autorul 
prezintă formarea intelectuală, de data aceasta în Institutul Cipariu, findat de 
Jaquet în anul 1895. Apoi, părintele Fabian Doboş tratează problema predării 
cursurilor de religie în şcolile de fete ale Congregaţiei Notre Dame de Sion din 
Iaşi şi Galaţi. La sfârşit, autorul trece în revistă şi activitatea formativă din Semi- 
narul franciscan şi din Şcoala de dascăli din Háláucesti, institute fondate tot 
de Dominic Jaquet. Concluzia autorului este că acest episcop, în perioada cát a 
fost păstor al Diecezei de Iaşi, a căutat să formeze o elită culturală catolică, un 
grup care să poată fi de folos intereselor catolicilor din România. 

Cuvinte cheie: Seminar, tineri, formare intelectuală, Institutul Cipariu, 
Dominic Jaquet, şcoală de fete, Seminarul feanciscan, Şcoala de dascăli, elită 
culturală. 


Summary: In this article, father Fabian Dobos, presents the context of intel- 
lectual formation of Moldovan young Catholics, starting with the activity of 
the bishop Dominic Jaquet (1895-1903) in this regard. After a short biography, 
the author presents the intellectual formation in Iasi Seminar, founded by the 
bishop Camilli in 1886, highlighting Jaquet's care for integral youth formation 
and for the studies quality in the seminar. Further, the author presents the 
intellectual formation, this time in the Institute Cipariu, founded by Jaquet in 
1895. Then, father Fabian Dobos treats the problem of teaching religion courses 
in girl schools of the Congregation Notre Dame de Sion from Iasi and Galati. At 
the end, the author looks over the formative activity of Franciscan Seminar 
and Cantor School from Halaucesti, institutes founded also by Dominic Jaquet. 
The author's conclusion is that this bishop, during the period when he was 
parson at Iasi Diocese, sought to form cultural Catholic elite, a group that may 
be useful to the interests of the Catholics from Romania. 

Key words: Seminar, young people, intellectual formation, Institute Cipariu, 
Dominic Jaquet, girl school, Franciscan Seminar, Cantor School, cultural elite. 


1 Institutul Teologic Romano-Catolic „Sf. Iosif” din Iaşi: email fabiandobos(Oyahoo.it. 

1. Scurtă biografie a unei vieţi lungi 


Dominic Jaquet s-a născut la 13 octombrie 1843, într-o familie catolică 
din Grolley, localitate din Cantonul Fribourg (Elveţia). Petru-Eduard a 
primit sacramentul Botezului în aceeaşi zi, în Biserica Sf. Ioan Botezătorul 
din satul natal. 

Petru-Eduard şi-a început formarea culturală la şcoala din Evian 
şi a continuat-o la cea din Sf. Mauritiu, ambele localități găsindu-se în 
vecinătatea satului său natal. In perioada respectivă, parohul de Grolley, 
părintele Petru Raboud, i-a insuflat tânărului elementele fundamentale 
ale catolicismului, orientându-l spre taina Preotiei. 

După gimnaziu, Petru-Eduard s-a înscris la Colegiul Sf. Mihail din 
Fribourg, institut întemeiat de sfântul Petru Canisiu, iezuit, în 1582. 
Eduard a ieşit în evidență încă din acea perioadă, terminând studiile cu 
nota maximă. 

În perioada studiilor făcute la Colegiul Sf Mihail, Petru-Eduard s-a 
remarcat ca membru al Societăţii studenților elvețieni (din care făcea parte 
începând cu anul 1859), ocupând o serie de funcții importante în cadrul 
acesteia. 

În anul 1862 a fost admis la Seminarul diecezan din Fribourg, unde, 
timp de patru ani, a urmat cursurile de formare pentru a deveni preot. 
În această perioadă, tânărul Petru-Eduard a fost pentru toti profesorii 
şi colegii din seminar un exemplu de viață creştină, evidentiindu-se, in 
acelaşi timp, şi pe plan intelectual. 

Îndată după ce a fost consacrat preot (22 iulie 1866), Petru-Eduard a 
fost trimis ca vicar la Parohia La Chaux-de-Fonds (Cantonul Neuchâtel). 

Pe 11 octombrie 1867, Petru-Eduard Jaquet a fost numit paroh la 
Cerneux-Pequinot, un sat în care majoritatea locuitorilor erau protestanți. 
Pe parcursul celor trei ani de păstorire ca paroh, tânărul preot a căutat să 
se apropie nu doar de propria comunitate, ci şi de unele personalități ale 
timpului respectiv. Cel mai important personaj a fost Carol de Montalembert 
(1810-1870), care vedea în tânărul preot un aliat, dar şi un adept al teoriei 
liberalismului, pe care o promova în ambientul catolic. 

În anul 1870, Petru-Eduard Jaquet a devenit profesor la Colegiul Sf Mihail 
din Fribourg, unde a reuşit să imprime în rândul elevilor dragostea pentru 
religie şi cultură, precum şi interesul pentru ştiinţă. Ca locuinţă, a primit o 
chilie în vechea mănăstire a fraţilor franciscani conventuali, care se găsea 
în apropierea colegiului amintit. Aşa se explică faptul că în anul 1882 Petru- 
Eduard Jaquet a renunțat la catedra de profesor de la Colegiul Sf Mihail 
pentru a deveni călugăr franciscan. Comunitatea călugărilor din Fribourg l-a 
primit cu mare bucurie şi admiraţie, astfel că, după un an de noviciat, a făcut 
profesiunea religioasă la 22 august 1883, devenind fratele Dominic. 

Imediat dupá ce a depus profesiunea solemná, fratele Dominic Jaquet a 
plecat la Würzburg pentru a-şi aprofunda cunostintele de limbă germană. 
După doi ani de studii, s-a reîntors la Colegiul Sf. Mihail, unde şi-a reluat 
activitatea de profesor. 

O dată cu trecerea vremii, implicarea sa în comunitatea franciscană 
s-a evidențiat tot mai mult. Dominic Jaquet a ţinut numeroase misiuni 
populare în mai multe comunități ale diecezei de Fribourg, la iniţiativele 
parohilor respectivi. 

În anul 1889, după ce a fost numit secretar şi asistent provincial, i s-a 
propus să fie profesor la Universitatea din Fribourg, înființată în acelaşi an; 
aici a predat cursurile de literatură creştină şi de limba latină (1889-1895). 

După un an, fratele Dominic Jaquet a fost propus pentru funcția de 
episcop al Diecezei de Lausanne şi Geneva, cu reşedinţa la Fribourg, dar 
pentru că făcea parte din grupul catolicilor liberali, motiv pentru care 
multe personalităţi din Fribourg erau împotriva lui, Papa Leon al XIII-lea 
a refuzat numirea sa în scaunul episcopiei. 

În anul 1891, Dominic Jaquet a fost ales gardian al mănăstirii sale, păstrând 
această funcţie până la numirea sa ca episcop de laşi (8 ianuarie 1895). 

În decursul anilor în care a predat la Fribourg, „chestiunea socială” 
a reprezentat pentru Dominic Jaquet un mare punct de interes. Tema 
a fost tratată cu seriozitate de către Sfântul Scaun, care a răspuns 
preocupărilor sale şi ale celorlalți teologi, interesați de această problemă, 
prin promulgarea primei enciclice sociale (Rerum novarum - 15 mai 1891). 

Între anii 1895 şi 1903, Dominic Jaquet a ocupat funcţia de episcop 
de Iaşi, fiind al doilea franciscan numit la acest scaun episcopal, după 
Nicolae Iosif Camilli (1884-1894). Alegerea lui Dominic Jaquet la cârma 
tinerei dieceze a fost una strategică: misionarii franciscani din Moldova, 
nemulțumiți de faptul că primul episcop de laşi, desi era franciscan, a 
înființat un seminar diecezan, doreau să-şi întărească poziția în această 
regiune prin constituirea unei provincii şi a unui seminar franciscan. Acest 
deziderat al misionarilor a fost realizat chiar în perioada de păstorire a 
episcopului Dominic Jaquet. 

Din cauze care nu sunt pe deplin cunoscute, Dominic Jaquet a renunțat 
la scaunul episcopal de Iaşi în anul 1903, plecând din Moldova în ultima zi 
a lunii iulie. 

Spre sfârşitul lunii septembrie 1903, Mons. Jaquet se afla din nou 
în mănăstirea franciscanilor din Fribourg. În acest timp el a primit o 
scrisoare expediată la 28 septembrie de către preşedintele Consiliului de 
Stat, care i-a propus să reia catedra la universitate. La 6 octombrie 1903, 
Mons. Jaquet a răspuns pozitiv dorinței preşedintelui Consiliului de Stat, 
menţionând însă că el nu se consideră vrednic de a ocupa o funcție atât 

de inaltá. La 9 octombrie, Consiliul de Stat l-a numit pe Mons. Jaquet 
profesor de literatură creştină la Universitatea din Fribourg, pentru 10 ani. 

Pe 26 februarie 1904, Papa Pius la X-lea l-a numit pe Mons. Dominic 
Jaquet arhiepiscop titular de Salamina, dorind prin aceasta sá-i arate 
recunostinta față de întreaga operă pastorală pe care a realizat-o ca episcop 
de laşi. 

A doua perioadá de predare la Universitatea din Fribourg a lui Dominic 
Jaquet a fost mai scurtă decât prima. Într-adevăr, la începutul lunii 
octombrie 1907, episcopul il instiinta pe directorul Comisiei Instrucțiunii 
Publice că, în timpul vizitei făcute la Roma în primăvara precedentă, 
superiorii ordinului i-au propus să predea la Facultatea de Teologie Sf. 
Bonaventura. În ceea ce priveşte această invitație, Mons. Jaquet avea 
anumite retineri, dar la insistențele ministrului general Dominic Reuter, 
a trebuit să accepte transferul. Prin urmare, el îi cerea directorului să-i 
accepte demisia, multumindu-i pentru bunăvoința pe care i-a arătat-o de-a 
lungul anilor în care a fost profesor la Universitatea din Fribourg. 

Începând cu 12 octombrie 1907, Mons. Jaquet s-a stabilit în casa 
franciscanilor, pe strada Sf. Teodor din Roma. Aici a predat istoria Bisericii 
şi greaca biblică în facultatea ordinului până la finele anului 1924. La 
Roma, Mons. Dominic Jaquet l-a avut ca student pe Maximilian Kolbe, 
care în acea perioadă urma studiile teologice la Facultatea Sf. Bonaventura. 

În timpul şederii la Roma, Mons. Dominic Jaquet a fost şi postulator 
general al ordinului franciscan pentru cauzele sfinților. 

La 15 septembrie 1924, Mons. Dominic Jaquet îi scria părintelui general 
al franciscanilor, Alfons Orlini, multumindu-i pentru faptul cá îi acceptase 
demisia de la Catedra de Istoria Bisericii. 

În iunie 1925, Mons. Jaquet s-a întors definitiv în Fribourg, în aceeaşi 
mănăstire în care odinioară făcuse profesiunea religioasă. 

Dominic Jaquet a trecut la cele veşnice în dimineaţa zilei de 3 februarie 
1931; al doilea episcop de Iaşi a murit la 88 de ani, după ce a lucrat ca 
preot timp de 65 de ani, iar ca episcop, 36 de ani; funeraliile au avut loc în 
biserica mănăstirii franciscanilor din Fribourg, la 6 februarie, ora 10.00. 

Pe lângă cursurile ţinute elevilor de la Colegiul Sf. Mihail din Fribourg, 
cele predate studenților universităţii din acelaşi oraş, precum şi celor de 
la Facultatea de Teologie Sf. Bonaventura din Roma, Dominic Jaquet a 
publicat diverse opere care completează activitatea sa stiintifico-didacticá. 
Dintre toate operele sale, cea mai importantă este lucrarea despre 
independența papei (Indipendenza del papa), publicată în anul 19122. 


? Pentru o biografie detaliată, cf. Fabian DoBoş, Dieceza de Iaşi în timpul păstoririi 
episcopului Dominic Jaquet (1895-1903), Sapientia, laşi 2011. 

2. Formarea intelectuală în Seminarul diecezan din laşi 


Încă de la venirea sa în dieceză, episcopul Jaquet a dat dovadă de mare 
grijă pentru seminarul fondat de Mons. Camilli, ocupându-se îndeaproape 
de formarea integrală (umană, spirituală şi intelectuală) a tinerilor. Pe 
lângă aceasta, el punea un accent special asupra calității învățământului 
pe care profesorii seminarului îl dădeau elevilor. 

Pe 1 septembrie 1895, Seminarul din laşi a început noul an academic 
sub conducerea rectorului Felix Wierciüski (1894-1897). Regulamentul 
seminarului era cel stabilit la înființarea sa de către Mons. Camilli. 
Spiritualitatea era fondată pe liturghie, rozariu şi meditaţia zilnică, 
conform stilului iezuit. Învățământul era divizat în 3 cicluri, fiecare având 
o programă distinctă: 1. Studiile clasice: religia, limba română, limba 
latină, limba germană, limba franceză, geografia, aritmetica; 2. Studiile 
filosofice: filosofia, fizica, ştiinţele naturii; 3. Studiile teologice: dogmatica, 
morala, istoria Bisericii, limba ebraică. 

Primul moment emotionant pentru seminar şi pentru întreaga Diecezá 
de Iaşi a avut loc la 29 septembrie 1895, când episcopul Dominic Jaquet 
l-a hirotonit preot pe tânărul autohton Petru Pal. În acea zi, „a fost cules 
primul fruct copt al Seminarului”, noul preot fiind primul născut (lapis 
fundamentalis cleri dioecesani?) din lunga serie a clerului autohton care 
continuă şi astăzi. Al doilea preot autohton format în Seminarul din laşi, 
Diomede Matei Ulivi, a fost hirotonit de către Mons. Jaquet pe 14 ianuarie 
1896. Jurnalul seminarului notează prezența a numeroşi ortodocşi la 
liturghia de hirotonire. 

Într-un fragment din scrisoarea trimisă de episcopul Jaquet pe 5 iunie 
1896 de la Faraoani prefectului Congregaţiei De Propaganda Fide", se 
afirmă: 


Întrucât ortodocşii au răspândit bârfe împotriva caracterului național al Semi- 
narului din laşi, l-am rugat pe Petru Poni, ministrul Instrucțiunii Publice, 
atunci când vreo dată se va găsi la laşi să vină să viziteze seminarul nostru. Si 
el a venit. Elevii au pregătit un spectacol literar în onoarea sa, în limba română 
şi în limba latiná*. 


3 Acesta a fost al doilea rector al seminarului, după iezuitul Francisc Xaveriu Habeni 
(1886-1894). 

4 A. MORARU, Seminarul catolic din Iaşi: 1886 — 29 septembrie — 1996, ms., Iaşi, 1996, 50. 

5 ASD Iaşi, vol. 58/1891, f. 254v. 

$ ASD Iasi, vol. 58/1891, f. 263. 

7 ACEP fond NS, rubr. 109/1898, vol. 142, f. 28-36. 

3 ACEP fond NS, rubr. 109/1898, vol. 142, f. 29v. 

Vizita ministrului Petru Poni a avut loc la 28 martie 1896?. La sfárgitul 
,academiei" pregátite de cátre seminaristi in onoarea sa, el a declarat cu 
emoție: „Voi, recunoscând întâietatea Sfântul Părinte, Papa Romei, n'aveti 
mai puţin drept la protecția noastră decât concetátenii voştri ortodocşi!” 
În discursul său, ministrul Petru Poni „i-a îndemnat pe seminarişti să fie 
demni de sfânta lor misiune, i-a felicitat pentru sentimentele patriotice şi 
a încheiat zicând că amintirea acestei zile îi va rămâne printre cele mai 
frumoase şi consolante amintiri din viaţa sa". 

Lipsa fondurilor nu l-a împiedicat pe episcopul Dominic Jaquet să pună 
în practică ideile sale cu privire la formarea umană şi religioasă a tinerilor 
catolici din Moldova; el a încercat în toate modurile să ridice nivelul cultural 
al catolicilor români. Încă din prima sa zi în dieceză, episcopul a înțeles că 
viitorul credinței catolice la est de Munţii Carpaţi depindea foarte mult 
de pregătirea religioasă a tinerilor!?. Pentru a veni în întâmpinarea acestei 
necesități stringente, Jaquet, după ce s-a consultat cu Congregația De 
Propaganda Fide şi cu Papa Leon al XIII-lea”, a cerut autorităților române 
permisiunea să înființeze o şcoală în care tinerii moldoveni să fie educati 
într-un mod creştin!t. După ce a depăşit toate problemele birocratice, a 
reuşit, la 15 septembrie 1895, să deschidă Colegiul Cipariu”. 

Deschiderea acestui colegiu a avut repercusiuni negative asupra 
profesorilor şi seminaristilor din laşi, întrucât episcopul, neavând resurse 
necesare pentru plata profesorilor noului colegiu, a recurs la serviciul a 
patru seminaristi, aleşi dintre cei mai dotati din punct de vedere intelectual. 
Aceştia trebuiau să predea în Colegiul Cipariu in medie câte o oră pe zi şi, 
în acelaşi timp, erau obligaţi să-şi continue studiile şi formarea preoțească 
sub conducerea rectorului seminarului". 

Pe 1 septembrie 1896, Seminarul din laşi a început un nou an academic. 
Programa din acest an cuprindea, printre altele, următoarele materii: 
limba greacă, exegeza, dreptul, istoria universală, istoria sacră, liturgia, 
metafizica, etica. Pe lângă profesorii din anul precedent, în 1896 predau 
în Seminarul din laşi următorii: părintele Anton Wierciüski (fratele 
rectorului) — dreptul, liturgia, limba germană; părintele loan Piwernetz — 


? ASD Iaşi, vol. 58/1891, f. 269v. 

1? LPM. Par, Originea catolicilor din Moldova si franciscanii, păstorii lor de veacuri, 
Serafica, Sábáoani - Roman 1942, 219. 

1 ACEP fond NS, rubr. 109/1898, vol. 142, f. 30. 

12 Pietro TocANEL, Storia della Chiesa Cattolica in Romania. Il Vicariato Apostolico e le 
missioni dei frati minori conventuali in Moldavia, III/1-2, Padova 1960-1965, 783. 

13 ASV, Segr. Stato, 1900, rubr. 12, fasc. 13, f. 112. 

1 AERC Iaşi, vol. 2/1895, f. 83. 

15 Pietro TocAwEL, Storia della Chiesa Cattolica in Romania..., I1I/1-2, 787. 

1$ ACEP fond NS, rubr. 109/1896, vol. 95, f. 119v. 


DOMINIC JAQUET SI FORMAREA INTELECTUALĂ A TINERILOR... 15 


filosofia; profesorul Felician Czarlinski - fizica, ştiinţele naturii, stiintele; 
profesorul Ioan Roth - limba latină, limba greacă, limba română, istoria 
sacră; părintele Francisc Hübner - ştiinţele; părintele Adalbert Trubak — 
limba latină. Ca bidellus generalis a fost numit diaconul Carol Rist”. 

Pe 11 mai 1897, spre prânz, seminarul a fost vizitat de către distinsul 
teolog ortodox Gheorghe Sturdza, care s-a arătat foarte atent şi familiar 
cu toţii. După prânz, seminaristii au prezentat o „academie modestă” în 
onoarea distinsului oaspete, care, în discursul de încheiere, a rostit cuvinte 
de mulțumire şi de laudă tuturor membrilor comunității seminarului!S. 

După anul academic 1896-1897, părintele Felix Wierciski şi-a încheiat 
mandatul de rector; a rămas în funcție până pe 17 august 1897”, când a fost 
transferat la Cristianopol (Galiţia) ca profesor de dogmatică în mănăstirea 
preoților bazilitani?. 

Dacă, pe de o parte, episcopul de Iaşi era trist din cauza plecării părintelui 
Wiercifiski, care era un rector bun şi de aceea se bucura de prietenia şi de 
stima tuturor, pe de altă parte, se arăta plin de speranță față de noul rector 
al seminarului, părintele iezuit Francisc Janik (1897-1900), pentru care 
avea cuvinte de laudă, întrucât era un „om împăciuitor şi pagnic"?. În 
1897 seminarul avea 35 de elevi, la fel ca şi în anul precedent”. 

Unul dintre cele mai importante evenimente care au avut loc în 
Seminarul din laşi în perioada rectoratului părintelui Janik a fost vizita 
regelui Carol I, pe 22 octombrie 1897%. Această vizită a regelui României 
se datorează spiritului diplomatic al episcopului Jaquet, care, cu ocazia 
inaugurării noului sediu al Universităţii din laşi”, l-a întâlnit şi i-a adresat 
invitaţia de a vizita Seminarul diecezan. Episcopul a simţit de la început 
simpatia pe care regele o avea față de catolici şi a ştiut să atingă sentimentul 
religios al suveranului, care nu putea renunţa la rădăcinile sale catolice. 

Pe 10 decembrie 1897, Mons. Jaquet îl informa pe prefectul Congregaţiei 
De Propaganda Fide, cardinalul Ledóchowski, că la sărbătoarea organizată 
cu ocazia sus-numitei inaugurări, care a durat patru zile, el a avut un loc 
rezervat în tribuna regală, foarte aproape de scaunul regelui. În una dintre 
zilele dedicate inaugurării noului sediu al primei universități din România, 


17 ASD Iaşi, vol. 58/1891, f. 282v.-283v. 

15 ASD Iaşi, vol. 58/1896, f. 21v.-22r. 

1 ASD Iaşi, vol. 58/1896, f. 39. 

2 www.itre.ro, Despre noi. Rectorii seminarului [accesat: 6.09.2006]. 

21 ACEP fond NS, rubr. 109/1898, vol. 142, f. 52v. 

? ACEP fond NS, rubr. 109/1898, vol. 142, f. 52v. 

?3 ASD Iaşi, vol. 58/1896, f. 44. 

2 Pe 21 octombrie 1897, regele a inaugurat noul local al Universităţii din laşi. A se 
vedea discursul său in C.C. GrunEscu, Cuvântările regelui Carol I, II (1887-1914), Bucureşti 
1939, 195-196. 

in timpul unei receptii organizate de cátre Consulatul austro-ungar, 
episcopul Jaquet a fost invitat sá stea la dreapta regelui, care, ca de obicei, 
s-a arătat foarte atent faţă de el şi din nou i-a dat de înțeles episcopului cá 
credința catolică este cea pe care o poartă în inimă. In aceeaşi scrisoare, 
episcopul Jaquet scria: 
Regele a dorit să viziteze mica mea catedrală şi seminarul diecezan. Discursul 
pe care i l-am adresat regelui când l-am primit în biserică a avut onoarea de a 
fi publicat în „ziarul oficial”. Regele a arătat un interes special pentru semina- 
rişti. Când au fost avertizaţi, cu o seară mai înainte, despre vizita regelui, tine- 
rii poeti ai seminarului au compus câteva poezii în limba română, dedicate re- 
gelui. Acesta a permis ca o poezie să fie citită în prezenţa sa. Era vorba despre 
„Victoria de la Plevna” şi, prin urmare, regele şi ai săi au fost profund miscati. 
A doua zi, poezia a fost publicată în ziare. Ministrul Sturdza mi-a făcut o vizită 
privată pentru a-mi exprima recunoştinţa regelui. De câteva zile, am primit de 
la Majestatea Sa titlul şi crucea de „comandor al ordinului Coroanei Români- 
ei”, acelaşi titlu pe care regele l-a oferit şi reprezentantului Rusiei”. 


În perioada rectoratului părintelui Janik, seminariştii şi profesorii au 
resimțit puternic consecințele apăsătoare pe care deschiderea Colegiului 
Cipariu le provoca activităţii lor. Într-o scrisoare trimisă pe 24 ianuarie 1898 
Congregaţiei De Propaganda Fide, rectorul Janik prezenta dificultățile 
pe care seminarul trebuia să le suporte din cauza sus-numitului colegiu. 
El se plângea şi se arăta nemulțumit de stilul pastoral pe care episcopul 
l-a adoptat în dieceza sa. Acesta a fondat un colegiu împotriva voinței 
preoților, neavând mijloace, nici bani, nici cărți, nici profesori. Această 
inițiativă era fatală pentru seminar şi pentru întreaga dieceză, pentru 
că episcopul lua seminariştii pentru a le da diverse sarcini (să predea şi 
să supravegheze) în colegiul său şi, prin urmare, nu-i lăsa să studieze şi 
nici să respecte regulamentul seminarului. În aceeaşi scrisoare, rectorul 
prezenta situaţia colegiului fondat de episcopul Jaquet în 1895, afirmând 
că în anul 1897-1898, din 21 de copii, 8 erau catolici, 9 ortodocşi, 3 evrei 
şi un protestant. Din cauza prezenţei copiilor necatolici, rectorul afirma 
că şcoala era un dezastru pentru dieceză”. Pentru rectorul seminarului, 
concluzia era foarte clară: gimnaziul, în această situație, ajuta mai mult 
necatolicii decât pe catolici, în timp ce episcopul trebuia să se ocupe, în 
primul rând, de seminar şi de dieceza sa, şi apoi de alte tipuri de şcoli”. 

Pe 20 mai 1898, episcopul Jaquet i-a scris generalului iezuiţilor, părintele 
Ludovic Martín (1892-1906), informându-l că rectorul Seminarului 


2 ACEP fond NS, rubr. 109/1898, vol. 142, f. 61. 
?$ ACEP fond NS, rubr. 109/1898, vol. 142, f. 43. 
21 ACEB fond NS, rubr. 109/1898, vol. 142, f. 43v. 
28 ACEP fond NS, rubr. 109/1898, vol. 142, f. 44. 

din laşi a primit o scrisoare de la provincialul sáu din Galiţia, în care 
se cerea ca seminarul sá renunte la orice sperantá de a primi dreptul 
de a acorda absolvenţilor săi grade academice. Episcopul îl informa pe 
ministrul general că seminarul diecezan era la acelaşi nivel ca şi alte 
facultăți ale Ordinului iezuit, în care se acordau grade academice, doar 
că nu avea rangul de facultate universitară. Scrisorii trimise părintelui 
Martin, episcopul i-a anexat un document care cuprindea un tabel cu 
toate materiile şi profesorii, din care rezultau, conform lui Jaquet, trei 
puncte esențiale: programa de studii era aceeaşi ca şi în facultăţile iezuite, 
metoda folosită în învățământ era aceeaşi, profesorii aveau aceleaşi grade 
academice ca şi profesorii din şcolile iezuiţilor”. Episcopul de Iaşi aducea şi 
mărturia sa personală, afirmând că de fiecare dată când mergea în vizită la 
seminar pentru a asista la cursuri, rămânea foarte mulțumit, fiind convins 
că lecţiile ţinute în seminar au un caracter ştiinţific. În seminarul diecezan 
nu se preda doar doctrina, ci se oferea şi posibilitatea de a deveni adevăraţi 
cercetători. 

Un alt motiv pentru care episcopul insista pentru gradele academice era 
acela că în Orient pregătirea ştiinţifică a unei persoane nu era recunoscută 
dacă aceasta nu poseda o diplomă. În dieceză funcționa Colegiul Cipariu, 
care trebuia să aibă drept învățători profesori cu diplomă, întrucât cu 
câteva luni mai înainte fusese votată o lege cu privire la şcolile private, 
care le impunea acestora să aibă doar profesori cu grade academice. Dacă 
episcopul nu avea astfel de profesori, era obligat să închidă colegiul; însă 
acest fapt ar fi fost pentru dieceză o mare nenorocire. Aşadar, episcopul 
Jaquet îl ruga pe ministrul general să facă tot posibilul pentru ca Seminarul 
diecezan din laşi să le poată acorda elevilor săi gradele academice; însă 
dacă acest fapt ar fi fost imposibil, îl implora să-i permită ca cel puţin patru 
candidaţi din anul 1898 să poată atinge acest scop, şi pentru faptul că 
aceştia deja primiseră temele şi lucrau cu mult zel la tezele lor??. 

În Seminarul din Iaşi, limbile de studiu erau latina şi româna, în timp 
ce limbile de conversaţie erau franceza, germana şi româna. De asemenea, 


2 ARSI, fond Galic. Mol. Russia, 1897-1912, 1011, fasc. Galic. 1011, XXV, 1-30, 
scrisoarea 8. 

3 Episcopul a insistat si pe lângă prefectul Congregaţiei De Propaganda Fide, card. 
Ledóchowski, rugându-l să ceară direct de la papa facultatea de a le acorda celor patru 
seminarişti gradele academice. Reuşita acestei cereri i-a fost prezentată cardinalui amintit 
de către episcopul Jaquet prin scrisoarea din 15 ianuarie 1899: „Eminenţa Voastră mi-a 
obţinut de la Sfântul Părinte facultatea de a-i primi la doctorat pe patru dintre aceşti preoți 
tineri, cu condiţia ca examenul lor să fie conform regulilor urmate în Societatea lui Isus. 
Doi dintre aceştia patru au fost loviți de oftalmie (sic!) în timp ce se pregăteau pentru 
examen. Ceilalţi doi au trecut cu bine şi pot primi titlul de doctor” (ACEP fond NS, rubr. 
109/1899, vol. 165, f. 207). 

un mare număr de studenti învățau limba italiană. Episcopul Jaquet a 
decretat ca tinerii care provin din familii maghiare sau poloneze sá studieze 
si in limba materná, cel putin in ciclurile filosofic si teologic. Evident, in 
Seminarul din Iaşi se studia şi limba şi literatura română“. 

Pe 23 septembrie 1900, rectorul Francisc Janik a fost înlocuit de 
părintele Augustin Wagner, SJ, care a rămas la conducerea seminarului 
până în anul 19042. 

La data de 23 noiembrie 1900, episcopul Jaquet a trimis Congregaţiei 
De Propaganda Fide o relatare în care scria şi despre situația seminarului: 


Seminarul diecezan numără în acest an doar 17 elevi, dintre care 12 sunt la 
cursul de filosofie. Avem alti patru studenti teologi la Roma şi unul la Univer- 
sitatea din Fribourg. Cheltuielile acestor cinci studenţi care studiază în afară 
mă împiedică să măresc numărul seminariştilor din Iaşi, în acest an. În anul 
următor doresc să primesc în Seminarul din laşi vreo 15 studenti şi, astfel, se 
va ajunge din nou la numărul de 32-33 de elevi pe care îi aveam în 189538. 


3. Formarea intelectuală în Institutul Cipariu 


Pentru a fonda această şcoală, Mons. Jaquet avea nevoie de permisiunea 
superiorilor de la Roma, dar şi de o autorizaţie din partea Guvernului 
român. În plus, trebuia să găsească o congregatie religioasá care sá 
preia conducerea noului institut. Ín acest sens, la 5 mai 1895, el a trimis 
Congregatiei De Propaganda Fide un raport foarte vast, in care prezenta 
proiectul noului institut. Împreună cu acest document, episcopul a trimis 
şi o copie a unei scrisori pe care o expediase la 21 aprilie, în acelaşi an, 
ministrului general al iezuiţilor, părintelui Ludovic Martin. După ce a 
prezentat situația catolicismului din Moldova, Mons. Jaquet a adăugat 
că „tinerii care vor fi educati aici vor ajunge apoi în clasele înalte, în 
Parlament şi deci vor atrage simpatia ortodocsilor (...). Numai în acest fel 
se poate ajunge la unirea Bisericilor"?*, 

Un alt motiv al fondării acestui colegiu era acela de a le oferi fetelor 
formate în şcolile surorilor Notre Dame de Sion posibilitatea de a se mărita 
cu tineri catolici cu o educaţie culturală şi religioasă aleasă. Până în acel 
moment, tinerele formate de surori trebuiau să se căsătorească, în general, 
cu băieți ortodocşi, existând pericolul de a neglija sau de a uita complet 
lucrurile învăţate în şcoală. În scrisoarea adresată ministrului general al 


31 ACEP fond NS, rubr. 109/1899, vol. 165, f. 209v. 

32 A. MORARU — I. RĂCHITEANU, Păstorii Diecezei de Iaşi şi rectorii Seminarului diecezan, 
Sapientia, Iaşi 2004, 49. 

33 ACEP fond NS, rubr. 109/1900, vol. 190, f. 455v. 

34 ACEP fond NS, rubr. 109/1895, vol. 69, f. 774v. 

iezuiţilor, după ce a lăudat activitatea profesorilor de la seminarul din Iaşi, 
episcopul cerea cu insistență doi preoți care să predea în colegiul ce urma a 
fi inaugurat. El dorea ca cei doi să fie francezi, deoarece limba română este 
asemănătoare cu franceza, iar lumea din înalta societate vorbea această 
limbă. De asemenea, el cerea ca cei doi iezuiți să aibă o diplomă de studii 
obținută în Franţa, pentru că un astfel de document era foarte bine văzut 
în mediul intelectual din România. Deşi prefectul congregatiei amintite 
l-a invitat pe episcop să-şi pună în practică proiectul, iezuiţii au refuzat 
să accepte o asemenea responsabilitate, în ciuda insistențelor ulterioare 
exprimate de Mons. Jaquet, motivând că nu aveau preoți disponibili care 
să fi îndeplinit condiţiile respective. 

Având binecuvântarea Papei, precum şi autorizația guvernului de a 
fonda colegiul, episcopul Dominic Jaquet a deschis la Iaşi, la 15 septembrie 
1895, Institutul Cipariu, numit astfel în memoria marelui filolog şi lingvist 
Timotei Cipariu, canonic la Catedrala Greco-Catolică din Blaj. Episcopul l-a 
numit în funcția de director al noului colegiu pe părintele Iosif Malinowski, 
O.F.M. Conv., secretarul său, după ce l-a eliberat din funcția de paroh de Iaşi. 

Misiunea principală a noului institut era aceea de a le da tinerilor o 
educaţie catolică şi, în acelaşi timp, naționalistă. În raportul din 5 iunie 
1896 trimis cardinalului Ledóchowski, Mons. Jaquet scria: „Eu mă 
simt obligat să slujesc cu fidelitate interesele României, pentru că, prin 
bunăvoința Sf. Scaun, ea a devenit pentru mine a doua patrie; eu sunt 
întotdeauna mulțumit când interesele catolicilor sunt în sintonie cu cele 
ale tárii?5. 

Programa de studii a colegiului era cea statalá, lectiile erau tinute in 
limba románá, dupá metodele cele mai moderne din Occident, iar limba de 
conversatie era franceza. 

Înaintea începerii celui de-al doilea an de existenţă, institutul a primit 
şi un regulament stabil: 


„În Institutul Cipariu se primesc elevi interni, semi-interni şi externi. La 
înscrierea elevilor în institut, părinţii sau corespondentii trebuie să aducă 
toate actele elevului, cerute de legea învățământului. 

Internii plătesc : 800 lei pe an 

Semi-internii: 500 lei 

Externii: 200 lei. 

Orarul internatului este urmátorul: 

Elevii se scoală la orele 5:30 dimineața, se îmbracă şi fac 
rugăciunea. 

6:00 — 7:30: studiu în repetitor 

7:30 — 8:00: cafeaua, recreatie 


3 ACEP fond NS, rubr. 109/1898, vol. 142, f. 34. 

8:00 — 8:30: studiu în repetitor 

8:30 — 11:45: clasă 

12:00 — 13:30: prânz, recreatie 

13:30 - 14:00: studiu în repetitor 

14:00 — 16:00: clasă (joi după-amiază nu se tin cursuri) 

16:00 - 17:00 elevii mănâncă în refector o chiflá 

17:00 — 19:00: studiu în repetitor 

19:00 — 20:30: ciná, recreatie 

20:30: rugáciunea de seará, apoi culcarea 
(+) 
În zilele de sărbătoare şi joi după-amiază, elevii fac preumblare, însoțiți 
totdeauna de un supraveghetor. 
Ieşirile individuale sunt oprite, afară numai dacă elevul este însoţit de părinți 
sau de corespondenți. 
Părinţii sau corespondentii îi pot vizita pe copiii lor în fiecare zi de la ora 16:00 
la 17:00", 


În memoriul despre învățământul religios în şcolile catolice din 
România, prezentat personal cardinalului Ledóchowski, la 23 noiembrie 
1896, episcopul Dominic Jaquet trata un aspect delicat al activităţii sale: 
cursul de religie şi, mai ales, examenul pe care elevii institutului urmau 
să-l susțină in fata statului la această materie. Episcopul îi aducea la 
cunoştinţă prefectului Congregaţiei De Propaganda Fide că legea prevedea 
obligativitatea unui astfel de examen numai în cazul copiilor de confesiune 
ortodoxă, în timp ce elevii care nu aparțineau acesteia aveau dreptul să 
refuze examenul respectiv. Pe de o parte, această toleranță reprezenta 
un avantaj pentru elevii colegiului, întrucât nu erau obligați să studieze 
manualul ortodox; pe de altă parte însă, Mons. Jaquet atrăgea atenţia că la 
sfârşitul fiecărui an se făcea media notelor. Aşadar, dacă lipsea o notă bună 
la religie, media generală era mai mică față de valoarea reală a elevului. 
Această medie era inferioară față de cea a unui elev ortodox, care, fără 
acest examen, nu ar fi obținut o notă mai bună decât unul catolic. Media 
generală despre care scria episcopul era foarte importantă, întrucât tinerii 
cu rezultate bune erau admişi în unele şcoli de stat de renume, fără să 
mai susțină concurs. Din cauza corupției unor jurii româneşti, se putea 
întâmpla ca un elev să nu fie primit la concurs, dacă la aceeaşi şcoală se 
înscria şi un tânăr evreu sau unul ortodox, care le oferea profesorilor o 
anumită sumă. 


3$ AERC Iaşi, vol. 2/1895, f. 38v., 42r.-42v. 

4. Problema predării cursului de religie în şcolile de fete 
„Notre Dame de Sion” din Iaşi şi Galaţi 


La sfârşitul secolului al XIX-lea, surorile „Notre Dame de Sion” aveau 
două şcoli pentru formarea religioasă şi culturală a tinerelor din Moldova: 
la Iaşi şi la Galați. 

Elevele care frecventau şcolile medii ale pensionatelor şi ale externatelor 
le puneau pe surori în încărcătură, întrucât familiile acestora, bogate 
şi importante, nu cereau decât o educație elevată, fără a sustine nici un 
examen de stat. Aici erau ţinute două cursuri de religie: unul rezervat 
exclusiv catolicelor, la care se studia catehismul mare diecezan; al doilea 
pentru elevele catolice şi ortodoxe reunite, la care erau predate temele 
generale, fără a fi atinse subiectele delicate care au provocat schisma. Prin 
urmare, nu exista nici un curs doar pentru ortodocşi. 

Dificultăţile erau mari la clasele elementare şi liceale, întrucât guvernul 
îi obliga pe elevii ortodocşi să studieze programa oficială de religie şi să 
susțină în fiecare an un examen de stat. Însă această programă cuprindea 
subiecte delicate: clasa a IV-a elementară, Crezul, credința, clasa a III-a 
liceală, dogmele şi misterele. Astfel, la celelalte clase, în afară de cele 
două menționate mai sus, programa nu cuprindea nici o eroare teologică, 
materia fiind predată de către surori. Ele organizaseră lecţiile de religie 
în felul următor: un curs rezervat în exclusivitate catolicilor; în clasele 
a IV-a elementară si a III-a liceală, cursul de religie era ţinut de o tânără 
ortodoxă, demnă de încredere, fostă elevă a institutului şi simpatizantă a 
catolicismului; un curs predat tuturor elevelor reunite, care nu atingea 
subiectele delicate. 

Lectiile ţinute de tânăra ortodoxă erau sub controlul surorilor. Cărțile 
folosite pentru lecţii erau păstrate întotdeauna într-un dulap încuiat; când 
începea ora de religie, surorile şi elevele catolice, care erau foarte puţine, 
părăseau sala; profesoara deschidea dulapul, împărțea cărțile şi avea 
obligația să nu facă nici un comentariu la punctele delicate prezentate în 
carte. 

Un motiv important pentru care surorile acceptau acest tip de 
învățământ era aplicarea principiului răului mai mic. În timp ce Sinodul 
ortodox pretindea ca statul să ceară şcolilor catolice să accepte un preot 
ortodox pentru a da formarea religioasă fetelor acestei confesiuni, 
episcopul Jaquet avea speranţa că regele nu-şi va pleca urechea la un atare 
„desideratum”, atât timp cât surorile respectau legea, prezentau în fiecare 
an la examenul de stat fete bine pregătite şi aveau grijă să nu tulbure prea 
mult opinia publică. 

Un alt motiv care le-a determinat pe surori sá accepte o astfel 
de organizare a cursului de religie era reprezentat de rezultatele 
invátámántului. Ín istoria celor douá institute nu exista nici un caz de 
trecere la ortodoxism. Toate fetele catolice ieseau din aceste institute cu o 
cultură elevată şi cu o bună formare religioasă. În plus, şi fetele ortodoxe 
aveau la sfârşitul studiilor şcolare o bună educaţie culturală şi creştină. Pe 
lângă aceasta, aproape toate elevele s-ar fi făcut catolice, dacă respectiva 
trecere la catolicism ar fi depins doar de ele. Însă ele ştiau că familiile lor, 
care aveau atâtea prejudecăţi, nu ar fi acceptat niciodată o convertire de 
acest fel, întrucât astfel şi-ar fi trădat națiunea. Dar mai exista un motiv 
pentru care nu deveneau catolice: ele, provenind din familii bogate, pentru 
a se căsători, trebuiau să găsească tineri de aceeaşi condiție, care, fiind 
ortodocşi, nu erau de acord cu legile şi obiceiurile catolice. În pofida tuturor 
acestor conditionári, fostele eleve ale şcolilor catolice păstrau pentru toată 
viața un profund respect pentru catolicism, vorbind multora despre şcolile 
şi surorile catolice. 


5. Formarea intelectuală în Seminarul franciscan 
şi în Şcoala de dascăli din Hălăuceşti 


Privitor la înființarea unui seminar franciscan în Moldova, ideea 
tuturor misionarilor conventuali, acceptată şi de superiorii de la Roma, 
era că viitorul seminar regular trebuie să se deschidă nu la Iaşi, ci într-un 
convent central al provinciei“. 

Primul provincial al franciscanilor din Moldova, părintele Daniel 
Pietrobono (1895-1899), a luat inițiativa şi a adunat în casa parohială din 
Prăjeşti, până la sfârşitul toamnei anului 1896, şapte tineri care doreau să 
devină preoți franciscani. Pentru formarea lor au fost numiţi trei profesori, 
toti membri ai Provinciei „Sfântul Iosif”: Ulderic Cipolloni (rector), Iosif 
Giorgini, Anton Caneve?. Când misionarii s-au întâlnit pentru a alege 
parohia unde trebuia să se construiască noul seminar şi pentru a se pune 
de acord cu privire la cheltuieli, parohul de Háláucesti, Iosif Corradini, a 
oferit suma de 25.000 de franci, punând o condiţie: „de aceea, cuibul se va 
face aici"??, 

Constructia Seminarului franciscan din Háláucesti a inceput in vara 
anului 1897*?. Deja după un an, datorită şi ajutorului acordat de către 


37 Cf. Pietro TocANEL, Storia della Chiesa Cattolica in Romania..., III/1-2, 780. 

3 AGO Conv., fond Romania, vol. S/XX.B-2, scrisoarea părintelui Pietrobono din 11 
august 1896 cátre ministrul general. 

3 Iosif GABOR, Dicţionarul comunităţilor catolice din Moldova, 128. 

*? Fabian DoBoş, „Din activitatea episcopului Dominic Jaquet”, BI 5 (2004) 87. 

credincioşii satului, în septembrie 1898, noul institut a fost inaugurat 
printr-o celebrare solemnă, fiind prezenți şi tinerii care au început cursurile 
la Prăjeşti în 1896, care însă au fost transferați apoi la Adjudeni din cauza 
sărăciei parohului satului“. 

Primul rector al seminarului regular a fost părintele Ulderic Cipolloni 
(1896-1914), care a fost ales ministru provincial în timpul capitlului ţinut 
între 28 şi 30 aprilie 1914%. 

Printr-o scrisoare trimisă pe 12 august 1897 de la Hălăuceşti părintelui 
provincial Daniel Pietrobono, parohul Iosif Corradini scria că în ziua 
precedentă a mers la laşi împreună cu rectorul Cipolloni pentru a cumpăra 
cărțile necesare pentru tinerii seminarişti. Cei doi s-au întâlnit şi cu 
provicarul general, părintele Iosif Malinowski, pentru a se pune de acord 
cu privire la profesorii care ar fi trebuit să predea în seminar în acel an, dat 
fiind faptul că în toamnă începea şcoala“. 

În 1899, ministrul Instrucțiunii Publice şi Cultelor, Take Ionescu, 
l-a îndemnat pe episcopul de laşi să ceară autorizația pentru seminarul 
franciscan. Mons. Jaquet i-a scris ministrului, întrebându-l dacă era 
necesară cererea autorizaţiei şi pe care lege se fonda o astfel de cerere, dat 
fiind faptul că institutul nu avea nimic de-a face cu legile țării. Ministrul 
i-a răspuns că „ortodocşii i-au spus că prea multe privilegii au catolicii” 
şi i-a promis episcopului că-i va acorda autorizația. Ca urmare a cererii 
adresate sus-numitului minister, noul ministru al Instrucțiunii Publice şi 
Cultelor, Constantin Istrati, a trimis, pe 1 iulie 1900, autorizaţia cerută, 
fără a invoca nici o lege, însă cerând pentru fiecare an un raport despre 
mersul seminarului“. Autorizatia era acordată şi pentru Şcoala de dascăli 
fondată în 1898 în acelaşi sat. Textul era următorul: 


Văzând cererea Eminentei Voastre (sic!), subscrisul are onoarea a vă face cu- 
noscut că Ministerul autorisă (sic!) funcționarea seminarului şi a şcolii înfiin- 
tate in comuna Hălăuceşti din jud. Roman pentru formarea clerului monahal 
şi a cântăreților bisericeşti — cu conditiunea de a se înainta anual Ministerului 
o dare de seamă asupra mersului regulat al acestor şcoli. 


Această condiţie a părut exagerată şi periculoasă episcopului, care nu 
a trimis niciodată un astfel de raport. Intre timp, ministerul a uitat de 
condiția impusă cu autorizaţia şi lucrurile au mers înainte fără probleme, 


4 Dănuţ DoBoş, ed., Hălăuceşti, sat de veche tradiţie cultural-religioasă, Sapientia, laşi 
2004, 190. 

? Dănuţ DoBoş, ed., Hălăuceşti, sat de veche tradiţie cultural-religioasd, 185. 

13 AGO Conv., fond Romania, vol. S/XX.B-2. 

+ ACEP fond NS, rubr. 109/1903, vol. 260, f. 383r.-384r. 

^ AERC Iaşi, vol. 1/1868, f. 27. 


24 DIALOG TEOLOGIC 29 (2012) 


cel putin páná in momentul plecárii din Moldova a Mons. Dominic Jaquet 
(1903)^5. 

Párintele Iosif Corradini a fost transferat in 1895 de la Butea la 
Háláucesti, unde a cáutat, chiar de la inceput, sá formeze dascáli, cerándu-i 
noului episcop Jaquet sá infiinteze o scoalá pentru formarea lor. Ideea a fost 
primită cu disponibilitate de către episcop, care de la sosirea sa în dieceză 
şi-a propus să fondeze o şcoală de dascáli*". Deschiderea unei astfel de şcoli 
pentru Dieceza de Iaşi era un act indispensabil, pentru că „toţi clericii mi-o 
cer”. Necesitatea şcolii rezulta şi din statistici: „Avem doar 28 de parohii 
şi 122 de biserici şi fiecare biserică trebuie să aibă un dascăl”. Despre 
necesitatea şcolii de dascăli, Mons. Jaquet îi scria prefectului Ledóchowski: 


Din păcate, dascălii noştri sunt puţin instruiți în adevărurile de credință. Dacă 
în viitor un dascăl va trebui să-l înlocuiască la şcoală pe paroh, trebuie să facă 
acest lucru cu demnitate. Eu aş dori să le ofer dascălilor o instruire pe jumăta- 
te din cât se face în şcolile normale de învăţători şi pentru aceasta doresc foar- 
te mult înființarea unei şcoli normale pentru dascăli. 


Prin circulara din 4 septembrie 1898, episcopul Jaquet îi informa pe toti 
parohii diecezei despre apropiata deschidere a şcolii de dascăli: 


Noi avem intentiunea de a deschide la 20 septembrie curent, în Hălăuceşti, în 
Județul Roman, o şcoală destinată a forma dascăli pentru parohiile Eparhiei 
Nostre. Nu am nevoie de a Vă arăta însemnătatea acestei scole. O mare parte 
dintre Voi mi-a expus necesitatea ei; Noi scim că înființarea ei a fost forte mult 
dorită de mai multi dintre predecesorii Nostri. 

De aceea suntem siguri că acestă înființare, oricât de modestă să fie, va ave totá 
simpatia Cucerniciei Vostre şi este asigurată de bunăvoința Vostră. 

Prin urmare mă adresez Cucerniciei Vostre, pentru a fi informat, dacă în 
Parohia ce administrati, se află tineri a căror purtare, caracter şi instrucțiune, 
i-ar face apti a exercita funcțiunea importantă de dascăli, şi care ar voi s'o 
imbrátiseze cu permisiunea părinţilor lor. 

Pentru a fi admişi în şcolă elevii vor trebui să aibă un certificat de absolvire a 
tuturor claselor primare. 

Cursul complet al şcolei de dascăli va fi de doi ani. În acest timp întreținerea 
elevilor şi cheltuielile pentru cărți şi obiectele şcolare vor fi în sarcina Nostră. 

Părinţii nu vor trebui să procure decât îmbrăcămintea, care va consta din 
obiectele arătate în lista aici alăturată. 

Din acestă listă veți constata, cá Noi dorim a obicinui pe viitorii dascăli cu un 
trai în acelaşi timp convenabil şi modest”5. 


^$ ACEP fond NS, rubr. 109/1908, vol. 260, f. 384. 
11 ACEP fond NS, rubr. 109/1896, vol. 94, f. 826. 
*5 ACEP fond NS, rubr. 109/1898, vol. 142, f. 54. 
1 ACEP fond NS, rubr. 109/1898, vol. 142, f. 12. 
50 AP Iaşi, vol. 15/1877, f. 255r.-255v. 

Principiile şi regulile după care a fost organizată Şcoala de dascăli au 
fost stipulate în convenţia semnată în iunie 1898 între episcopul de Iaşi, 
Dominic Jaquet, şi ministrul provincial Daniel Pietrobono. Pe 28 octombrie 
1898, cei doi superiori, având la bază această convenţie stabilită precedent, 
au fixat pentru noua şcoală Regulamentul general". 

Primul director al şcolii de dascăli a fost părintele Nazaren Cipolloni 
(1898-1902), fratele părintelui Ulderic Cipolloni, care era rector al 
Seminarului regular. Succesorul lui Cipolloni a fost părintele Alfons Weber 
(1902-1907)%. După modestul început (un singur înscris în anul 1898), 
şcoala a avut în anii următori între 10 şi 15 elevi. 

Materiile care se predau în şcoala de dascăli abia deschisă erau 
următoarele: limba română, limba latină, istoria României, geografia, 
ştiinţele naturale, matematica, istoria sacră, catehismul, istoria Bisericii, 
cântul gregorian, muzica figurată, orga şi liturgia. 

Pe 23 octombrie 1900, episcopul Jaquet a trimis o circulară parohilor 
diecezei, prin care trasa noile coordonate ale Şcolii de dascăli, impunând şi 
unele condiții pentru admiterea elevilor. Tinerii care doreau să frecventeze 
şcoala trebuiau să susțină un concurs, care a avut loc pe 5 noiembrie 1900, 
la Bacău. Comisia de examinare era formată din trei preoţi: decanul de 
Bacău, Paul Mosel (preşedinte), rectorul seminarului regular, Ulderic 
Cipolloni, şi directorul şcolii de dascăli, Nazaren Cipolloni. La acest examen 
candidaţii trebuiau să prezinte diploma de absolvire a şcolii elementare 
şi o recomandare din partea propriului paroh. Acest ultim document 
trebuia trimis într-un plic sigilat direct preşedintelui comisiei. Perioada 
de pregătire a dascălilor dura din acel moment 3 ani. Şcoala se îngrijea de 
întreținerea tinerilor şi de materialul didactic, în timp ce părinţii trebuiau 
să le procure fiilor lenjeria de pat şi hainele. 

O condiţie impusă de către episcop prin circulara din 23 octombrie 1900 
era aceea că elevii trebuiau să promită în mod solemn că, după absolvirea 
şcolii, vor desfăşura doar activitatea de dascăli. Dacă unul dintre ei, după 
terminarea studiilor, decidea să nu mai fie dascăl, trebuia să restituie toti 
banii pe care i-a cheltuit episcopul pentru formarea sa. Un ultim punct 
al circularei îi instiinta pe parohi că dascălii nu aveau dreptul să obțină, 
imediat după finalizarea şcolii, un loc de muncă plătit. Înainte de a avea 


5: AERC Iaşi, vol. 2/1898, f. 1. 

52 Dănuţ DoBos, ed., Hălăuceşti, sat de veche tradiţie cultural-religioasd, 220. 

5 M.-C. ANGHEL, „Contribuţii la istoria şcolilor catolice din Moldova în secolul al XX- 
lea”, BI 5 (2004) 209. 

5 LPM. PAL, Originea catolicilor din Moldova, 212. 

un loc de muncá propriu si sigur, ei trebuiau sá treacá printr-o perioadá de 
practică pe lângă unul dintre dascălii autorizaţi de către episcop”. 

Şcoala, care în scurta sa existenţă a dat dascăli foarte buni, a fost închisă 
în anul 1916 din cauza Primului Război Mondial*. 


Concluzie 


Episcopul Dominic Jaquet a fost un cărturar sárguincios şi, totodată, 
un păstor grijuliu, înscriindu-se printre cele mai de seamă personalități ale 
Bisericii Catolice din Moldova; un adevărat mecenat al educaţiei culturale 
şi religioase a catolicilor din Moldova. 

Visul acestui profesor autentic era acela de a forma în România o elită 
culturală catolică, un grup care să poată fi de folos intereselor catolicilor din 
tara noastră. A fost nevoie de un secol pentru ca acest vis al său să devină 
realitate. Într-adevăr, actualmente, în Dieceza de Iaşi funcționează diverse 
institute de educare culturală şi formare religioasă a tinerilor (facultăţi, 
licee, case de formare etc.). Datoria fiecăruia dintre noi este aceea de a 
nu sufoca o atât de mare realizare culturală, ci de o hrăni prin citirea, 
redactarea, publicarea şi răspândirea scrierilor religioase. 


55 AP Iaşi, vol. 15/1877, f. 246r.-246v. 
% Dănuţ DoBoş, ed., Hălăuceşti, sat de veche tradiţie cultural-religioasă, 229. 


MIHAI ROBU, PÁRINTELE EPISCOB 
SI SEMINARUL DIECEZAN 


Cercet. dr. Iosif TAMAS!, Lect. univ. dr. pr. Fabian DOBOS? 


Rezumat: Mihai Robu este primul Episcop moldovan de baştină înmormântat 
în Catedrala Romano-Catolică „Adormirea Maicii Domnului” din Iaşi; iar 
istoria Moldovei se prezintă zbuciumată, ca un mister al suferinței în dieceza 
noastră. Avem în fața noastră o personalitate care s-a remarcat, de-a lungul 
episcopatului, prin ridicarea de numeroase biserici, printr-o grijă deosebită 
pentru seminarul diecezan, prin multe vizite canonice însoţite de administrarea 
sfântului Mir, prin susținerea presei catolice şi, nu în ultimul rând, prin 
ocrotirea celor greu încercaţi în timpul celui de-al Doilea Război Mondial. Dacă 
ar fi să rezumăm în cinci cuvinte-cheie activitatea episcopului Mihai Robu, 
acestea ar fi: identitate, unitate, fidelitate, latinitate, umanitate. Identitatea se 
referă la teologia sacramentală a preoţiei lui Cristos care s-a transfigurat în 
persoana lui Mihai Robu; unitatea priveşte spre universalitatea catolicitátii 
Bisericii pe care a slujit-o în toată integralitatea ortodoxiei canonice pe care 
o reprezenta; fidelitatea se va concretiza în dragostea apostolică manifestată 
față de scaunul apostolic petrin; latinitatea va fi virtutea cu care şi-a slujit 
poporul din care provenea, iar umanitatea va desăvârşi creştinul care se va 
fi aplecat asemenea samariteanului milostiv în toate momentele de suferință 
prin care va fi trecut poporul român. Putem surprinde aici misterul unităţii 
intrinseci a vieţii şi activităţii episcopului Mihai Robu, analizând în acelaşi 
timp angajamentul său pastoral, destoinicia şi hotărârea cu care îşi va susține 
poporul creştin ce i-a fost hărăzit să-l conducă la mântuire. 

Cuvinte-cheie: universalitate, identitate, catolicitate, unitate, angajare, 
fidelitate, popor, latinitate, umanitate. 


Abstract: Mihai Robu is the first Moldavian native bishop buried in “The 
Assumption of Our Lady” Roman-Catholic Cathedral of Iaşi; and the history 
of Moldavia was tumultuous, as a mystery of suffering in our diocese. We have 
in front of us a personality that stood out, along his episcopate, by raising 
numerous churches, with special care for the diocesan seminary, by several 
canonical visits accompanied by the administration of the sacred chrism, by 
supporting the Catholic press and, and last but not least, by the protection 
of those less fortunate during the Second World War. If I had to summarize 
in five keywords Bishop Mihai Robu's work, they would be: identity, unity, 
loyalty, latinity, humanity. 'The identity refers to the sacramental theology 


! Facultatea de Teologie Romano-Catolică, Universitatea „Al.I. Cuza” din Iaşi, email: 
iosifta(Oyahoo.com; 
2 Institutul Teologic Romano-Catolic „Sf. Iosif” din Iaşi: email fabiandobos(Oyahoo.it. 

of Christ's priesthood, which transfigured in the person of Mihai Robu; the 
unity looks towards the universality of the Catholic Church which he served 
throughout the whole canonic orthodoxy that he was representing; the loyalty 
will result in the apostolic love expressed towards the Petrine Apostolic chair; 
the latinity will be the virtue that has served the people who belonged to, and 
the humanity will complete the Christian who will be also bent like the merciful 
Samaritan at all suffering times through which the Romanian people will be 
passed. We capture here the mystery of the intrinsic unity of life and work of 
Bishop Mihai Robu while analyzing his pastoral commitment, the sufficiency 
and determination that will support the Christian nation that was destined to 
be lead to salvation. 

Keywords: universality, identity, catholicity, unity commitment, loyalty, 
people, latinity, humanity. 


Preambul 


Mihai Robu este primul Episcop moldovan de baştină? înmormântat 
în Catedrala Romano-Catolică „Adormirea Maicii Domnului” din laşi; 
iar istoria Moldovei se prezintă zbuciumată, ca un mister al suferinței în 
dieceza noastră: 


Poate n'a fost o dieceză mai sbuciumată de cât dieceza Iaşilor. La cârma ei s'au 
perindat atâția prelati, din atâtea colțuri de lume. Eparhia noastră întruneşte 
atâta impietritare de naţiuni, fiecare cu obiceiurile şi pretenţiile sale. Se cerea 
destoinicie pentru împăcare şi strângerea tuturor sub aceeaş puternică credință 
şi conducere catolică‘. 


Despre aceastá destoinicie dorim sá vorbim, cáci avem in fata noastrá o 
personalitate care s-a remarcat, de-a lungul episcopatului, prin ridicarea 
de numeroase biserici, printr-o grijá deosebitá pentru Seminarul diecezan, 
prin multe vizite canonice insotite de administrarea sfántului Mir, prin 
sustinerea presei catolice si, nu in ultimul ránd, prin ocrotirea celor 
greu încercaţi în timpul celui de-al Doilea Război Mondial”. Dacă ar fi să 
rezumăm în cinci cuvinte-cheie activitatea episcopului Mihai Robu, acestea 
ar fi: identitate, unitate, fidelitate, latinitate, umanitate. Identitatea se 
referă la teologia sacramentală a preoţiei lui Cristos care s-a transfigurat 
în persoana lui Mihai Robu; unitatea priveşte spre universalitatea 
catolicitátii Bisericii pe care a slujit-o în toată integralitatea ortodoxiei 
canonice pe care o reprezenta; fidelitatea se va concretiza în dragostea 


3 Almanahul „Presa Bună”, Presa Bună, laşi 1941, 25. 

1 Almanahul „Presa Bună”, 25. 

5 A. MORARU - I. RĂCHITEANU, Păstorii diecezei de Iaşi şi rectorii Seminarului diecezan, 
Sapientia, Iaşi 2004, 25. 

apostolică manifestată față de scaunul apostolic petrin; latinitatea va fi 
virtutea cu care şi-a slujit poporul din care provenea, iar umanitatea va 
desăvârşi creştinul care se va fi aplecat asemenea samariteanului milostiv 
în toate momentele de suferință prin care va fi trecut poporul român. 
Putem surprinde aici misterul unității intrinseci a vieţii şi activităţii 
episcopului Mihai Robu, analizând în acelaşi timp angajamentul său 
pastoral, destoinicia şi hotărârea cu care îşi va susține poporul creştin ce 
i-a fost hărăzit să-l conducă la mântuire. 


1. Biografia episcopului Mihai Robu 


Primul episcop indigen al Dieceze Romano-Catolice de Iaşi s-a născut în 
comunitatea din Săbăoani (județul Neamţ) la 10 aprilie 18845, fiind primul 
preot dat de această însemnată parohie”. După terminarea şcolii primare 
în satul natal, a început cursurile teologice la Seminarul diecezan din 
Iaşi, în toamna anului 1894, fiind al 34-lea tânăr indigen admis la această 
instituție. De-a lungul anilor de seminar, Mihai Robu a fost un student 
silitor, dar şi evlavios?. Pe lângă dogma Bisericii, el a aprofundat diverse 
limbi: latina, italiana, franceza şi germana"; în jurnalul seminarului este 
mereu amintit în funcția de sacristan, fapt ce confirmă grija pe care o avea 
pentru celebrarea misterelor sacre!!. Mihai Robu a fost hirotonit diacon la 
19 noiembrie 1906, iar consacrarea preoțească a primit-o la 7 aprilie 1907, 
prin impunerea mâinilor primului episcop de laşi, Mons. Nicolae Iosif 
Camilli (1884-1894 şi 1904-1915). Încă din ianuarie 1907, el fusese numit 
prefect!? pentru seminaristii din Iagi?. Până la începerea Primului Război 


6 Mihai a fost fiul lui Iosif şi al Margaretei Robu, catolici practicanți din parohia Sábá- 
oani. Tradiţia orală a satului sustine că primul episcop indigen de Iaşi a fost strănepotul 
deputatului Divanului ad-hoc al Moldovei Ioan Robu (cf. Fabian Donos, ed., Săbăoani, file 
de istorie, laşi 2002, 181; Iosif GABOR, Ierarhia catolică a Moldovei, ms., III, Frumoasa 1974, 
191). Anul naşterii episcopului Mihai Robu este acelaşi cu cel al înființării Episcopiei de 
Iaşi, care a fost fondată în urma ridicării Vicariatului Apostolic al Moldovei la rangul de 
episcopie, la data de 27 iunie 1884. 

1 Fabian Donos, ed., Săbăoani, file de istorie, 181. 

8 Iosif GABOR, Seminarul Catolic Iaşi, 1886-1986, ms., Luizi Cálugára 1985, 102. 

9? Cf. Aurel PERCĂ, ed., Ca toți să fie una. Studii şi articole în onoarea PS Petru Gherghel 
cu ocazia aniversării a 20 de ani de episcopat şi 70 de ani de viaţă, Sapientia, Iaşi, 2010, 299. 

1 Fabian DonBos, ed., Săbăoani, file de istorie, 182. 

H Arhiva Institutului Teologic Romano-Catolic Iaşi (ATTRC Iaşi), Cronica Seminarului 
„Sfântul Iosif” Iaşi (Diarium), dosar 58/1903, f. 53. 

? Funcţia de prefect cuprinde anumite îndatoriri legate de bunul mers al seminarului, 
atât pe plan administrativ, cât şi pe plan spiritual. 

13 A. MORARU - I. RĂCHITEANU, Păstorii diecezei de Iaşi..., 25. De remarcat încrederea pe 
care i-au acordat-o episcopul şi rectorul seminarului, incredintándu-i o astfel de responsa- 
bulitate, deşi Mihai Robu era încă diacon. 

Mondial, preotul Mihai Robu a fost profesor si formator in Seminarul 
diecezan, iar după anul 1914 a slujit ca paroh în comunităţile din Văleni, 
Faraoani şi Bacău, cursurile teologice fiind suspendate. Pe toată durata 
războiului, prima grijă a părintelui Mihai era aceea de a-i întări pe cei care 
aveau de suferit în urma catastrofei (răniţi, văduve, orfani etc.). Zilnic se 
ináltau la cer rugăciuni pentru cei căzuţi pe front, pentru cei care luptau 
pentru a-şi apăra patria, dar şi pentru încetarea grabnică a rázboiului". 
În anul 1920, părintele Mihai Robu a fost numit secretar al episcopului 
de Iaşi, Mons. Alexandru Theodor Cisar. Aşadar, a revenit la Iaşi, în 
Seminarul diecezan (redeschis la 18 octombrie 1920), unde şi-a reluat 
misiunea de formator şi profesor!5. Părintele Mihai Robu a colaborat cu 
redacția revistei diecezane Lumina creştinului (primul număr apărut în 
1913), prin publicarea unor articole care aveau drept scop dezvoltarea 
socială, culturală şi spirituală a catolicilor din Moldova!$. Mişcat de zelul 
sacerdotal al preotului Mihai Robu şi al altor trei preoți din Dieceza de Iaşi, 
episcopul Alexandru Theodor Cisar a obţinut de la Sfântul Scaun, în anul 
1924, distincții prețioase pentru aceştia. Cităm un fragment din scrisoarea 
circulară nr. 2614 din 22 februarie 1924, prin care amintitul episcop aducea 
acest lucru la cunoştinţa preoţilor şi credincioşilor din Moldova: 


Vă facem deci cunoscut că prin decretele date la 5.02.1924 au fost numiți came- 
rieri secreti, supranumerari ai Sanctitátii Sale Papa Pius al XI-lea, următorii: 
Preacucernicia sa loan Bogles, decan de Siret şi paroh de Gheráiesti, Preacu- 
cernicia sa dr. Anton Gabor, director al şcolii din Iaşi şi redactor al revistei Lu- 
mina creştinului, Preacucernicia sa dr. Marcu Glase, decan de Basarabia şi 
paroh de Chişinău, şi Preacucernicia sa părintele Mihai Robu, secretar episco- 
pal. De acum încolo, aceştia mai sus numiţi au titlul de monseniori şi toate 
prerogativele acordate demnităţii primite. Onorificentele date sunt menite a 
face cunoscută râvna lor pentru mărirea numelui lui Dumnezeu şi binele sfin- 
tei Biserici”. 


În urma demisiei de la scaunul arhiepiscopal de Bucureşti a lui 
Raymund Netzhammer (1924)'5, Sfântul Scaun l-a numit pe episcopul de 
Iaşi Alexandru Theodor Cisan arhiepiscop de Bucureşti, acesta rămânând 


14 Fabian DonBos, ed., Săbăoani, file de istorie, 182. 

15 A. MORARU - I. RĂCHITEANU, Păstorii diecezei de Iasi..., 25. 

16 Jean NouziLLE, Les catholiques de Moldavie. Histoire d'une minorité religieuse de 
Roumanie, lagi, 2008, 251. 

17 Arhiva Episcopiei Romano-Catolice laşi (AERC Iaşi), dosar 2/1921, f. 5. 

18 Arhiepiscopul a fost obligat să-şi prezinte demisia din cauza faptului că guvernul de 
la Bucureşti a considerat că în timpul Primului Război Mondial ar fi colaborat cu trupele de 
ocupaţie germană (Raymund NETZHAMMER, Episcop în România într-o epocă a conflictelor 
naţionale şi religioase, II, Bucureşti 2005, 1610; cf. Fabian DoBoş, ed., Săbăoani, file de is- 
torie, 184). 

însă şi la conducerea Diecezei de Iaşi, ca administrator apostolic”. La 7 
mai 1925, Mons. Mihai Robu a fost numit în scaunul episcopal de Iaşi, fiind 
prezentat Sfântului Scaun de către noul arhiepiscop de Bucureşti, Mons. 
Cisar?, Episcopul Mihai Robu a slujit Dieceza de Iaşi până la moartea sa 
(27 septembrie 1944). Din cauza celui de-al Doilea Război Mondial, a fost 
nevoit, în martie 1944, să se refugieze la Beiuş?!, unde a murit. Trista veste 
a fost adusă la cunoştinţa credincioşilor cu ajutorul următoarelor cuvinte: 


Clerul Diecezei Catolice de Iaşi, cu inimă îndurerată, dar resemnat la voința 
prea sfântă a lui Dumnezeu, anunţă tuturor că Excelența Sa Monsenior Mihai 
Robu, episcop catolic de Iaşi, a trecut la cele veşnice, după scurte şi grele sufe- 
rinte, în ziua de 27 septembrie a.c., orele 10.00, în al 61-lea an al vieţii, al 38-lea 
al preoţiei şi al 20-lea al păstoririi sale binecuvântate. Rămășițele pământeşti 
ale iubitului şi în veci neuitatului ierarh se vor aşeza provizoriu în cimitirul din 
Beiuş, după slujba religioasă ce se va oficia în biserica greco-catolică română 
din Beiuş, vineri, 29 septembrie 1944, orele nouă dimineață. Odihnească-se în 
pace!?? 


A fost înmormântat în cimitirul din localitate la 29 septembrie, iar în 
anul 1964 osemintele sale au fost aduse la Iaşi si reinhumate în Catedrala 
„Adormirea Maicii Domnului”%. 


2. Activitatea episcopului Mihai Robu 


Lucrarea spirituală a primului episcop indigen de Iaşi poartă amprenta 
inscripției de pe stema episcopală: In cruce salus. Crucea episcopului Mihai 
Robu a fost mai mare şi, prin urmare, mai grea decât a predecesorilor săi, 
deoarece în perioada interbelică Dieceza de Iaşi cuprindea şi comunitățile 
din Basarabia şi Bucovina”. Pentru a reuşi să-şi facă simţite vocea şi 
autoritatea în întreaga dieceză, Mons. Mihai Robu s-a lăsat ajutat de 
vicarul general al Bucovinei, Mons. Adalbert Grabowski, şi de parohul 


1 Iosif GABOR, Ierarhia catolică de rit latin în România, ms., Bucureşti 1980, 139. 

2 AERC Iaşi, dosar 1/1933, f. 3. 

21 AERC Iaşi, dosar 17/1923-1947, f. 167. 

22 Anton DESPINESCU, „Diarium - file de cronică privind seminarul diecezan Sfântul Iosif 
din Iaşi (1939-1947)", Buletin istoric 3 (2002) 137. 

25 A. MORARU - I. RĂCHITEANU, Păstorii diecezei de Iaşi..., 25. 

2 În raportul prezentat Sfântului Scaun în anul 1933, Mons. Mihai Robu scria că din 2 
august 1921 regiunea Basarabia a fost adăugată Diecezei de Iaşi (mai înaine aparținea de 
Dieceza de Tiraspol - Rusia); în urma concordatului dintre România şi Vatican, la 15 au- 
gust 1930, Bucovina a trecut sub jurisdicţia episcopatului de Iaşi (până atunci depindea de 
Leopoli - Polonia) (AERC Iaşi, dosar 1/1933, f. 27). Dacă în Basarabia numărul de catolici 
nu era foarte mare, trebuie remarcat faptul că credincioşii din Bucovina (110.000 - în mare 
parte germani, polonezi şi unguri) reprezentau circa jumătate din întreaga dieceză (Fabian 
DoBoş, ed., Săbăoani, file de istorie, 185). 

de Chişinău, Mons. Dr. Marcu Glaser, care era şi decan de Basarabia”. 
În anul 1933, suprafaţa Diecezei de Iaşi era de 93.545 km?; dintre cele 6 
milioane de oameni care trăiau în Moldova, 200.000 erau romano-catolici; 
evreii erau circa 600.000. În acelaşi an, în Dieceza de Iaşi erau 68 de preoți 
seculari, 10 clerici şi 57 de seminaristi; dieceza avea 8 decanate: laşi (cu 
reşedinţa la Iaşi); Siret (Tămăşeni); Bistriţa (Bacău); Trotuş (Grozeşti); 
Basarabia (Chişinău); Cernăuţi (Cernăuţi); Rădăuţi (Rădăuți), Suceava 
(Suceava); erau 29 de parohii; conventualii aveau 10 parohii%, franciscanii 
fiind în număr de 25 de preoți şi 19 frati; iezuiții aveau reşedinţa la biserica 
din Cernăuţi - acolo erau în număr de 4 preoți şi 2 frati laici; în plus, în 
Seminarul din laşi mai erau 3 preoți şi un magister. La aceeaşi dată, mai 
erau în laşi şapte preoţi din Congregația Sfântul Vincențiu de Paul, care 
lucrau în diverse parohii. În Dieceza de Iaşi mai activau şi surorile Notre 
Dame din Sion: la laşi erau 72 de surori; la Galaţi erau 85”. De asemenea, 
în dieceză mai activau şi surorile Del Giglio, care ţineau orfelinatele din 
Huşi (6 surori) si Háláucesti (10 surori). În sfârşit, amintim şi prezența 
surorilor celui de-al Treilea Ordin Franciscan, care aveau un orfelinat la 
Cernăuţi”. 

Episcopul Mihai Robu s-a îngrijit în mod constant şi de faptul ca preoţii 
din Dieceza de Iaşi să-şi păstorească enoriaşii cu zel şi vrednicie?. În acest 


2 Fabian DoBoş, ed., Săbăoani, file de istorie, 193. 

% La 26 iulie 1895, Congregația De Propaganda Fide a promulgat decretul de înființare 
a Provinciei franciscane Sfântul Iosif din Moldova. Prin acest decret, ce conţinea şapte 
puncte, erau delimitate hotarele provinciei franciscane, se dădea acesteia numele de Sfân- 
tul Iosif, se preconiza deschiderea unui noviciat şi a unui seminar franciscan în Moldova, 
erau enumerate cele 10 parohii care trebuia să compună noua provincie (Arhiva Curiei 
Generale a Fraţilor Minori Conventuali, Nova Ordinis Provincia Romaniae, ff. 14-16). 

2 Numărul de surori era mai mare la Galaţi, deoarece aici şcoala pe care acestea o con- 
duceau avea mai multe eleve, în oraşul Galaţi fiind mai mulţi catolici decât la Iaşi, şi dato- 
rită faptului cá la Galaţi veneau cu vaporul pe Dunăre mulţi austrieci şi italieni catolici 
pentru a încheia diverse afaceri. 

2% AERC Iaşi, dosar 1/1933, ff. 3-5. Redăm si statistica pe care episcopul a prezentat-o 
Sfântului Scaun la vizita ad limina din 25 octombrie 1938: Moldova avea 6,5 milioane de 
locuitori, din care 220.000 catolici; preoţi diecezani erau 58; clerici, 34, iar seminarişti, 30 
(Ibidem, f. 34); franciscanii erau 38 de preoți şi 19 fraţii laici; iezuiţii erau la Cernăuţi 4 
preoți şi 2 frati laici şi în seminarul din laşi 4 preoți şi 2 scolastici (Ibidem, f. 36); pentru 
Bucovina exista un vicar general, Adalbert Grabowski, care fusese numit de mitropolitul de 
Leopoli, înaintea anexării Bucovinei la Dieceza de Iaşi (Ibidem, f. 50). Mai multi seminarişti 
se găseau la studii peste hotare: 6 la Colegiul De Propaganda Fide din Roma; 3 în Germa- 
nia; 3 în Polonia; 2 la Fano (Italia) (Ibidem, f. 53); se publicau revistele: Lumina creştinului 
(diecezană); Die katholische Volkswacht (editată de preoţii germani la Cernăuţi); Viaţa şi 
Aurora franciscană (franciscane) (Ibidem, f. 56). 

29 Acest lucru reiese şi dintr-o scrisoare pe care episcopul Mihai Robu a trimis-o la 10 
noiembrie 1930 parohului din Luizi-Călugăra, Iosif PM. Pal, O.EM. Conv.: „Ma rog în fieca- 

sens, se poate confirma că în scrisorile trimise preoților autoritatea se 
împletea cu bunătatea“. Metoda aplicată era simplă, deşi cerea un efort 
deosebit: episcopul îi scria fiecărui preot în parte, pentru a-l încuraja sau 
corecta. Deseori, preoții care aveau de construit biserici apelau la păstorul 
diecezei, care, de cele mai multe ori, le dăruia diverse ajutoare financiare 
sau aproba numeroase scrisori prin care respectivii parohi cereau ajutoare 
atât de la unele instituţii din țară, cát şi din străinătate. 
Pastoratia episcopilui Robu este însemnată prin construcţiile frumoase şi multe 
de biserici, care s-au înălțat prin satele Moldovei, în perioada dintre cele două 
războaie, şi prin desele vizite canonice prin toate satele intinsei sale dieceze, în 
aşa fel cá figura episcopului Robu era așteptată şi bine cunoscută prin toate 
locurile?!. 


În perioadainterbelicá s-a dezvoltat foarte mult presa catolică în Moldova 
datorită interesului mare pe care unii preoți l-au avut față de evanghelizarea 
poporului prin scrieri religioase. Cele mai importante reviste erau Lumina 
creştinului (revistă diecezaná care apărea la Iaşi) şi Viața (revista fraților 
franciscani conventuali, care era tipărită la Săbăoani)”. Dacă prima revistă 
se adresa unui public cu o anumită cultură, a doua avea un accent mai 
popular, fiind publicate aici şi articole cu caracter practic, pentru catolicii 
care trăiau la ţară. În perioada păstoririi episcopului Mihai Robu a luat un 
avânt deosebit spiritualitatea franciscană. Acest ordin, prezent încă din 
secolul al XIII-lea pe teritoriul aşezat la est de Munţii Carpati?, a reuşit 
să înființeze pe teritoriul Moldovei o provincie care avea datoria de a-l 
ajuta pe episcopul de Iaşi în pastoratie*. Pentru formarea noilor preoți 


re zi la sfânta Liturghie pentru scumpul meu cler, pentru ca toti să fie sănătoşi, râvnici, 
prudenti, pilde de virtuti preotesti" (IDEM, dosar 2/1921, f. 260). 

3 Astfel, parohului de Huşi, Felix Rafaelli, O.F.M. Conv., care depozitase o mare cantita- 
te de piatrá in curtea orfelinatului din localitate, spre marea supárare a maicilor, episcopul 
Mihai Robu îi scrie următoarele cuvinte de dojaná: „Purtarea aceasta nu o înțelegem şi nici 
nu vrem s-o calificăm; dar se potriveşte foarte puţin cu haine sfântului Francisc” (IDEM, 
dosar 2/1921, f. 19). 

Părintelui Andrei Ghergut, foarte dur în privința comportamentului tinerilor, episcopul 
Mihai Robu îi recomandă mai multă înțelepciune: „Fii sever unde trebuie, dar şi prudent, 
pentru că, astfel, mai mult strici decât câştigi... Vei căuta să readuci pe cei rátáciti pe calea 
mântuirii cu toate mijloacele ce ti le va dicta zelul şi prudenta" (IDEM, 3/1943, scrisoarea nr. 
127 din 2 martie 1943). 

3! Iosif GABOR, Ierarhia catolică a Moldovei, ms., vol. III, 192. 

32 De remarcat faptul că cele două reviste au apărut pentru prima dată în acelaşi an: 1913. 

33 Cf. Fabian Dosoş, La Diocesi di Jassy (Romania) durante l'episcopato del vescovo 
Domenico Jaquet, O.F.M. Conv. (1895-1903), Sapientia, laşi 2008, 48. 

34 Această reuşită a catolicismului din Moldova a avut loc în timpul păstoririi celui de-al 
doilea episcop de Iaşi, Mons. Dominic Jaquet (1895-1903). Cf. Fabian Dosoş, La Diocesi di 
Jassy (Romania)..., 109-123. 

şi frati din acest ordin călugăresc, a fost fondat la Hălăuceşti, in anul 
1898, un seminar regular”, iar la Săbăoani a fost inagurat, la 15 august 
1926, Noviciatul franciscan. La data de 22 august acelaşi an, părintele 
provincial Bonaventura Morariu îi trimitea o scrisoare episcopului Mihai 
Robu, prin care îi cerea permisiunea de a păstra sfânta Împărtăşanie în 
capela din noua clădire a Noviciatului franciscan. De fapt, această cerere 
era a novicilor din Săbăoani, care doreau să aibă mereu în propria casă 
preasfântul Sacrament, pentru ca ori de câte ori ar fi avut un moment 
de recreatie, să-l petreacă în fata lui Isus din sfânta Împărtăşanie”. Ca 
urmare a acestei mărturisiri de credință, în Parohia Săbăoani a avut loc 
un avânt puternic în rândul Ordinului al Treilea Franciscan (tertiarii). 
„Pe lângă tertiarii vechi, în ziua de 4 octombrie 1926 au primit haina 
55 de persoane"?», Merită amintit şi faptul că în anul 1924 a început să 
funcționeze la Luizi-Călugăra Seminarul Filosofico-Teologic Franciscan”. 


3. Grija episcopului Mihai Robu față de Seminarul din Iaşi 


Una dintre prioritățile episcopului Mihai Robu, încă de la numirea sa în 
fruntea Episcopiei de Iaşi, a fost grija pe care necontenit a arătat-o pentru 
Seminarul din laşi, seminar pe care el însuşi l-a frecventat, în care a predat 
şi care, ca episcop, a devenit „inima inimii” sale. 

Primul lucru pe care l-a considerat necesar în grija sa pentru dieceza a 
cărei păstorire i-a fost încredințată era mărirea numărului seminariştilor“. 
În total, în perioada 1925-1944, au fost admişi în Seminarul din laşi 241 
de tineri, dintre care 73 au fost hirotoniți preoti*', ducând până la sfârşit 
„lupta cea bună” (2Tim 4,7). 

În anul 1925, ca urmare a lipsurilor financiare, nu a putut primi nici un 
seminarist?. În anul 1927, Mons. Mihai Robu îi încredințează pentru a treia 
oară conducerea Seminarului Mons. Diomede Ulivi, la 11-12 ocotmbrie 
acelaşi an urmă primirea a 57 de candidaţi, dintre care 17 aparțineau 
Arhidiecezei de Bucureşti. La 26 octombrie 1929, Universitatea din laşi a 


*5 Fabian DoBoş, La Diocesi di Jassy (Romania)..., 244-251. 

3% Fabian DoBoş, ed., Săbăoani, file de istorie, 130. 

31 AERC Iaşi, dosar 1/1926, f. 12. 

38 Aurora franciscană, Háláucesti, anul IX, nr. 9-10-11-12, p. 95. 

39 Iosif Petru M. Par, Originea catolicilor din Moldova si fanciscanii, păstorii lor de 
veacuri, Sábáoani-Roman 1942, 226. 

^ Primele scrisori pastorale ale episcopului Mihai Robu scot în evidenţă grija specială 
pe care acesta a arătat-o față de Seminarul diecezan din Iaşi (cf. Fabian DoBos, ed., Săbă- 
oani, file de istorie, 186). 

4 Iosif GABOR, Seminarul catolic Iaşi, 1886-1986, ms., Luizi Cálugára 1985, 107-115. 

“ AERC Iaşi, dosar 4/1925, f. 98. 

restituit Episcopiei clădirea seminarului. La 28 octombrie, Mons. Diomede 
Ulivi, împreună cu Mons. Anton Gabor şi cu profesorii universitari David 
şi Mayer au convenit asupra reparațiilor necesare şi a predării edificiului 
Seminarului de pe Copou, fost cămin studențesc. La 23 noiembrie 1929 a 
început transportarea lucrurilor Seminarului în clădirea retrocedată“. 

Solicitudinea specială pe care a arătat-o episcopul Mihai Robu față 
de Seminarul dicezan din laşi este reflectată şi în circularele sale despre 
„inima Diecezei de laşi”. Astfel, la puţin timp după ce a luat frâiele diecezei, 
Mihai Robu adresează, la 6 decembrie 1925, o scrisoare circulară, prin 
care doreşte să-i responsabilizeze pe credincioşii eparhiei sale cu privire 
la contribuţia fiecăruia în formarea „viitorilor voştri părinți sufleteşti”. 
Mai întâi, Mihai Robu mulţumeşte pentru ajutoarele acordate până la 
acel moment, în special pentru colecta de Paşti pentru „scumpul Nostru 
Seminar”, dar în chip deosebit mulţumeşte „acelora care au dat bani sub 
titlu de «Pâinea seminarului», adică suma ce ajunge pentru a plăti o zi 
pâinea trebuincioasă seminariştilor”. 

Circulara îi îndeamnă pe iubiții săi „fii în Cristos” să nu lase „să treacă 
sărbătoarea cea frumoasă a Naşterii Domnului nostru Isus Cristos” fără să 
se gândească „la iubirea lui cea mare către noi”, iubire pe care credincioşii 
o pot arăta şi prin ajutorarea Seminarului: 


De am găsi în mijlocul vostru numeroşi binefăcători de felul acesta, am scăpa 
de o grijă mare. Şi cred că n-ar fi greu să contribuiţi în modul acesta la intreti- 
nerea seminariştilor: la cununii, la botezuri, la înmormântări, la alte ocaziuni, 
în loc de a face unele cheltuieli zadarnice şi poate chiar vătămătoare, dati o 
sumă potrivită pentru „Pâinea seminarului”. 


Răsplata pentru aceste binefaceri va fi una spirituală, „căci banul astfel 
întrebuințat vă va aduce binecuvântare prin rugăciunile ce le vor face 
seminaristii pentru toti binefácátorii lor"^. 

Íntr-o altá circulará, datatá 3 mai 1927, episcopul Mihai Robu aducea la 
cunostinta credincioşilor „că la toamnă vom primi elevi noi in Seminarul 
diecezan din laşi”. lată cum vede păstorul diecezei rolul Seminarului: 


Seminarul este un loc de pregătire a viitorilor preoţi, unde tinerii sunt ținuți 
departe de primejdiile lumii, de ispitele ei şi de pildele rele şi sunt crescuți in 
frica lui Dumnezeu, ca să fie vestitori destoinici ai Evangheliei şi impártitori 
credincioşi ai tainelor lui Dumnezeu, prin mijlocul cărora să-i ducă pe oameni 
la mântuire. În Seminar elevii primesc învăţătura trebuincioasă în ştiinţele 


53 Cf. Volum festiv în amintirea evenimentului unic în istoria Eparhiei de laşi: Hirotonia 
a 33 absolvenţi clerici ai acestui seminar, Presa Bună, laşi 1939, 14. 

+ Cf. Iosif Tamaş — Fabian Donos, ed., Dinamica păstoririi Bisericii Romano-Catolice 
din Moldova de la înfiinţarea Episcopiei de Iaşi (1884) până în prezent. II. Episcopul Mihai 
Robu, Sapientia, Iaşi 2011, 105-106. 


36 DIALOG TEOLOGIC 29 (2012) 


profane şi bisericeşti, mintea lor se dezvoltă prin studiul filozofiei şi al teologi- 
ei; cunoştinţele lor se întind la toate ramurile ştiinţelor; pentru ca viitorii pre- 
oti să poată sta de vorbă cu toată lumea şi să poată subjuga adevărului desco- 
perit de Dumnezeu chiar minţile cele mai luminate. 


O caracterizare mai bună a importanței Seminarului nici că s-ar putea 
găsi! 

În aceeaşi circulară, Mons. Mihai Robu indică şi cum se desfăşoară viața 
zilnică a unui seminarist;: 


Ei se roagă regulat la anumite timpuri ale zilei; ascultă sfânta Liturghie în fie- 
care zi; primesc deseori sfintele sacramente; aud vorbindu-se despre cele sfinte: 
fuga păcatului, deprinderea virtuţilor creştineşti, iubirea desăvârşită către 
Dumnezeu şi către aproapele, pildele eroice ale sfinţilor şi învaţă în chipul aces- 
ta a fi buni şi a face totul pentru Dumnezeu. 


Condiţia necesară pentru ca cineva să guste fericirea de a fi preot, 
păstorul o vede în „gândul curat de a-i sluji lui Dumnezeu şi de a munci 
spre mântuirea oamenilor"^, 

Pe lângă contribuţiile pe care le ofereau credincioşii Diecezei de Iaşi 
pentru Seminar, o altă sursă de venit pentru întreținerea seminariştilor 
au fost călătoriile episcopului în Occident, cu scopul de a cere ajutoare“. 
În acelaşi timp a reuşit să redobândească de la guvernul român suma de 
41.000 lei pe care Seminarul o primea încă de la sfârşitul secolului al XIX- 
lea“. 

Primul episcop indigen de laşi s-a îngrijit cu o atenţie deosebită şi 
de formarea intelectuală a seminariştilor. Pentru a avea profesori bine 
pregătiți, Mons. Robu îi trimitea la studii de specialitate, în universități de 
seamă ale Europei, pe cei mai buni dintre studenţi. Astfel, în toamna anului 
1934 au plecat pentru studii la Roma trei dintre studenţii filozofi pentru 
definitivarea studiilor la Colegiul De Propaganda Fide, unde, încă din 
anul 1932, se mai aflau trei studenti români“. Episcopul păstra o strânsă 
legătură cu seminaristii trimişi la studii, incurajándu-i şi asigurându-i de 
susținerea sa materială şi spirituală. Tinerilor trimişi la Universitatea din 
Strasbourg (Petru Andrei, Gaspar Bachmeier şi Carol Sóhn) le scria: „Aţi 
lăsat cea mai bună impresie pe unde ati fost... Sá vadă şi francezii cá şi 
cu românii nu-i de şagă!”* Seminariştilor Haik, Hartinger si Weber, aflați 
pentru desăvârşirea studiilor la Universitatea din Trier, le-a trimis câte 500 


15 Cf. Iosif Tamaş — Fabian Dosos, ed., Dinamica păstoririi Bisericii Romano-Catolice..., 
112-113. 

15 Iosif GABOR, Ierarhia catolică a Moldovei, 191. 

^' Fabian DoBoş, Istoria Seminarului „Sfântului Iosif” din Iaşi, 25. 

48 Cf. Volum festiv în amintirea evenimentului unic în istoria Eparhiei de Iagi..., 15. 

19 AERC Iaşi, dosar 2/1921, f. 286. 

de mărci si i-a rugat să-i cheltuiască cu înțelepciune, pentru că „am multe 
guri de hrănit si multi copii de îmbrăcat. Rugati-vá să găsesc binefăcători 
cât mai mulți pentru a putea întreține acest regiment de elevi”®. 

În anul 1930, la conducerea Seminarului din Iaşi, la rugămintea 
episcopului Mihai Robu, revin călugării iezuiți, rector fiind numit Felix 
Wiercinski. Schimbarea oficială a rectorului s-a făcut la 3 august. Pentru 
anul şcolar 1930-1931 s-au primit 21 de candidati în clasa a IV-a şi 40 
pentru clasa I. Spre sfârgitul anului 1931 sosesc în seminar primele trei 
călugărițe, care aparțineau „Familiei Mariei”, acestea aveau ca scop 
menținerea curáteniei în seminar, dar şi pregătirea hranei zilnice". 
Felix Wiercinski a părăsit Seminarul la 25 iunie 1932, rămânând pentru 
seminaristi „un modul de trăire crestineascá, de preot-pástor şi profesor", 
motiv pentru care la conducerea Seminarului au rămas preoții iezuiți, în 
locul lui Wiercinski fiind numit rector Pr. Stefan Iakubek, care a deținut 
funcția de recor până în anul 1934, când a fost înlocuit de Pr. Alfons 
Schinke?, 

În toamna anului 1936 s-au sărbătorit 50 de ani de la înființarea 
Seminarului diecezan. Cu această ocazie au fost invitați toți parohii din 
dieceză împreună cu câte trei enoriaşi. S-a organizat, pe lângă Liturghia 
pontificală cu Te Deum, un spectacol frumos în fata autorităţilor, a 
preoților şi a delegatiilor venite din parohiile Diecezei”. Pregátind acest 
jubileu, episcopul Mihai Robu a trimis credincioşilor o nouă circulară, 
instiintándu-i despre acest eveniment şi îndemnându-i să se roage, „ca 
în viitor Seminarul să producă roade şi mai îmbelşugate pentru slava lui 
Dumnezeu şi pentru mântuirea sufletelor”. Prin aceeaşi circulară, Mons. 
Robu poruncea 


ca acest jubileu de 50 de ani al Seminarului Diecezan să fie sărbătorit în toate 
parohiile în ziua de Duminică 27 Septembrie sau în Duminica întâia a lunii 
Octombrie printr-o predică ocazională despre însemnătatea Seminarului şi a 
Preotiei şi printr-un Te Deum, ce se va cânta la sfârşitul slujbei mari, şi o oră 
de adoratiune a prea sfântului Sacrament expus pe altar înainte de vecernia 
obişnuită. 


5 AERC Iaşi, dosar 2/1921, f. 296. 

51 Cf. Volum festiv în amintirea evenimentului unic în istoria Eparhiei de lagi..., 14; 
Fabian DoBoş, Istoria Seminarului „Sfântului Iosif” din laşi, 22. 

52 Cf. Volum festiv în amintirea evenimentului unic în istoria Eparhiei de Iaşi..., 14-15; 
Alois MORARU, „Seminarul diecezan «Sfântul Iosif» din Iaşi. De la înființare până în anul 
1948”, Dialog teologic 18 (2006) 31. 

53 Alois MORARU, „Seminarul diecezan «Sfântul Iosif» din Iagi...", 31. 

De asemenea, se cerea „ca în acea duminică să se facă o colectá 
extraordinară în bani pentru nevoile urgente ale Seminarului"^, 

Ín anul 1939 episcopul Mihai Robu a avut bucuria sá hirotoneascá 33 
de preoţi. Evenimentul a fost pregătit şi printr-o scrisoare circulară din 
data de 14 noiembrie 1938. În ea, după ce mulţumeşte pentru ajutoarele 
acordate Seminarului şi după ce îndeamnă la continuarea oferirii acestui 
ajutor, cere, în mod deosebit, ajutorul spiritual şi nevăzut al rugăciunii, 
prin care ajutorul bănesc să nu fie dat în zadar, ci să aducă roade dorite. 
Motivul acestei cereri este tocmai hirotonirea în anul următor a celor 33 
de tineri, dintre care 20 studiau la Iaşi, iar 13 în străinătate. Concret, în 
rugăciune urma să se ceară: 1) iluminare divină, ca aceşti tineri „să se 
cerceteze şi să vadă cu ce gând se apropie de sfânta preoție”; 2) ca tinerii „să 
se cerceteze bine pe sine, adecă inima şi sufletul şi apucăturile şi pornirile 
şi caracterul lor, şi să vadă, dacă au voința şi puterea trebuincioasă, ca să 
împlinească — cu ajutorul harului dumnezeesc - toate îndatoririle preoțești, 
exact, conştiincios şi până la moarte”, 3) ca tinerii teologi „să rămână 
statornici în chemarea lor”5. 

Unul dintre absolvenții promoţiei din anul 1939, Pr. Dumitru Sandu 
Matei, într-un frumos „Omagiu” editat cu ocazia hirotonirii, scria despre 
păstorul Mihai Robu următoarele rânduri, în care găsim exprimată iubirea 
pe care a avut-o episcopul față de Seminar, aşa cum au perceput-o şi tráit-o 
seminariştii: 

Dragostea sa l-a purtat peste hotarele țării, unde pledează cu toată autoritatea 

sa de înalt prelat al Bisericii, pentru cei 50 de seminaristi ai lui... Dragostea 

părintească i-a reclamat multe jertfe. Multe le ştim, însă cele mai multe nu le 
ştim, fiindcă aşa-i orice bun părinte: face multe în taină, care rămân taină până 
la mormânt... El a luptat, a alergat, a muncit, s-a sacrificat pentru noi 12 ani. 

„Voi sunteţi grija mea cea mare!”, ne-a spus-o de atâtea ori. Doisprezece ani! A 

început a albi. Dumnezeu i-a primit rugăciunile şi jertfele, de ani de zile...% 


În anul 1939 preoţii iezuiți au părăsit din nou conducerea Seminarului, 
aceasta revenindu-le preoţilor diecezani. În toamna anului 1939, rector 
al Seminarului a fost numit Mons. Marcu Glaser, fiind primiţi încă 47 de 
elevi”. Ultima sfântă Liturghie pe care episcopul Mihai Robu a celebrat-o 
în Seminar a fost cea de hram, din 19 martie 1944*5, Solemnitatea sfântului 


5 Iosif Tamaş — Fabian DoBoş, ed., Dinamica păstoririi Bisericii Romano-Catolice..., 130. 

55 Cf. Iosif Tamaş — Fabian Dosos, ed., Dinamica păstoririi Bisericii Romano-Catolice..., 
141-143 

56 Cf. Volum festiv în amintirea evenimentului unic în istoria Eparhiei de Iasi..., 5-6. 

57 Alois MORARU, „Seminarul diecezan «Sfântul Iosif» din Iagi...", 32. 

58 Cf. Alois MORARU, „Seminarul diecezan «Sfântul Iosif» din Iagi...", 32. 

Iosif, după care au urmat refugierea şi moartea pástorului, departe de 
poporul credincios din Moldova şi de dieceza sa. 


4. Mărturia spirituală a episcopului Mihai Robu 


Primul episcop indigen al Diecezei de laşi a avut un rol deosebit 
de important în evoluția catolicismului în Moldova, care în perioada 
episcopatului său a luat un mare avânt. Amprenta spirituală pe care 
episcopul Mihai Robu a lăsat-o asupra catolicismului din Moldova a fost 
atât de puternică, încât regimul comunist, instaurat în România după cel 
de-al Doilea Război Mondial, nu a reuşit s-o şteargă. Într-adevăr, foarte 
multi catolici, preoți şi laici, care au avut de suferit pe timpul dictaturii, 
au fost intáriti în momentele de cumpănă de figura şi exemplul acestui 
distins prelat. Relaţiile cordiale pe care episcopul Mihai Robu a reuşit să 
le instaureze cu autorităţile civile, dar şi cu preoţii şi laicii din dieceza 
pe care o conducea au avut drept consecință creşterea numărului de 
catolici şi înrădăcinarea tot mai adâncă a credinței catolice pe pământul 
Moldovei. Acest succes pastoral al primului episcop indigen de laşi se 
datorează, în primul rând, fidelității sale față de chemarea sacerdotală şi 
episcopală”, dar şi competenţei preoţilor şi laicilor din Moldova, care au 
reuşit aproape întotdeauna să asculte şi să pună în practică învățăturile 
păstorului lor. Miile de pagini semnate de episcopul Mihai Robu, păstrate 
în Arhiva Episcopiei Romano-Catolice de laşi, dau mărturie despre grija pe 
care acesta o purta necontenit față de supuşii săi, indiferent de rangul şi 
statutul pe care aceştia l-ar fi ocupat în societate sau în Biserică. Această 
impartialitate de care a dat dovadă a făcut ca faima sa să crească din ce 
în ce mai mult, iar amintirea numelui său să fie veşnică în istoria pe care 
catolicii din Moldova au scris-o de-a lungul secolelor. Orice catolic din 
Moldova poartă în suflet, chiar fără să-şi dea seama, amprenta spirituală 
a episcopului Mihai Robu, una dintre personalitățile religioase de prim 
rang din istoria României. Fără semnificativa contribuţie a acestuia, 
catolicismul la est de Carpaţi ar fi fost mult mai sărac, aproape searbăd. 
Primul episcop indigen de laşi reprezintă pentru catolicii din Moldova 
uriaşul de pe umerii căruia pot scruta orizonturi noi, care să-i unească, 
pe de o parte, cu Tradiţia Bisericii, iar pe de alta, să-i țină aproape de 
regiunea şi contextul în care îşi exprimă credința. De pe acest soclu stabil, 
credincioşii de astăzi reuşesc să întrezărească scopul unităţii şi al păcii 


5 Episcopul Mihai Robu „nu s-a sfiit să împlinească cele mai de rând servicii preotesti 
în catedrală şi zilnic — tot timpul cát a fost în Iaşi — mergea pe jos de la episcopie la capela 
maicilor sioniste, unde celebra sfânta Liturghie la orele 7, cu precizie matematică” (Iosif 
GABOR, Ierarhia catolică a Moldovei, ms., vol. III, 191). 

láuntrice, singurul motiv care l-a determinat pe episcopul Mihai Robu sá- 
şi închine întreaga viaţă lui Dumnezeu şi oamenilor. Jertfa vieţii sale nu 
a fost zadarnică şi deci nu poate fi dată uitării, cu atât mai mult cu cât 
astăzi catolicismul din Moldova se află, ca şi în perioada interbelică, într-o 
perioadă de păstorire şi de viaţă socială şi culturală dinamică. 


Incheiere 


Sfînta Scriptură abundă de laude aduse înțelepciunii, e plină de lauda 
adusă omului înțelept, fie bărbat, fie femeie, care îşi cântăreşte bine 
faptele şi cuvintele înainte de a le folosi, care nu-şi mâhneşte Creatorul, 
nici aproapele, prin cuvinte contrare adevărului, omeniei, dreptății sau 
moralei. În acelaşi timp, îi dezaprobă pe toti cei care se abat de la această 
cale a înțelepciunii. Citim în Sfânta Scriptură că povata este un sfetnic 
bun şi că îndemnurile care dau învățătură sunt calea vieţii (Prov 6,23), 
iar în altă parte, după sfatul Ziditorului a toate, cine doreşte viața si 
vrea să aibă zile bune, acela să-şi oprească limba de la rău şi buzele lui 
să nu spună vicleşug (Ps 33,12). La capătul celălalt întâlnim Ierusalimul 
pustiit şi Iudeea căzută, pentru că limba fiilor lui Israel a fost împotriva 
Domnului şi a slavei sale (Is 3,8). Si aşa este de aşteptat să páteascá toate 
neamurile ai căror fii s-au degradat sufleteşte, făcând loc minciunii în viața 
lor particulară şi socială. Pentru îndreptarea acestor fii şi-a slujit episcopul 
Mihai Biserica şi neamul. Mare dar al lui Dumnezeu este limba omului. 
De aceea ne sfătuieşte Mihai Robu să ne îngrijim de sfintenia ei, prin 
roua rugăciunii care îi va da apoi putere să stea numai în slujba Duhului 
Sfânt, împlinindu-şi astfel adevărata menire. Acelaşi ideal l-a insuflat şi 
seminaristilor pentru care, ca profesor şi ca episcop, s-a arătat a fi mereu 
un tată milostiv şi iubitor ce-şi îngrijeşte copiii la „umbra aripilor sale” 
(Ps 17,8). Cât despre românii noştri, n-avem nici o îndoială că iubirea 
adevărului este trăsătura de temelie a sufletului lor. Şi fiindcă, după 
cuvântul lui Isus, adevărul îi scoate la limanul libertăţii pe cei ce-l iubesc 
pe el (In 8,32), nu ne îndoim nici despre aceea că Dumnezeul părinţilor 
nostri ne va elibera de vrăjmaşii nostri. Aşa gândea, simțea, vorbea, se 
ruga episcopul Mihai Robu. 


. SEMINARUL DIN IAŞI 
IN PERIOADA PERSECUTIEI COMUNISTE 


Pr. Alois MORARU: 


Sumar: Pornind de la ideea că seminarul este „inima unei dieceze” care 
pulsează şi antrenează toate mădularele ei, părintele Alois Moraru prezintă în 
articolul de față câteva aspectele din istoria Seminarului catolic din Iaşi într-o 
perioadă tulbure şi grea, cea a comunismului. Incă de la început, autorul ne 
avertizează că acest articol este o expunere liberă, folosindu-se în elaborarea 
lui, în cea mai mare parte, de documentele originale păstrate în diferitele 
arhive din țară sau străinătate. In prima parte, părintele, după ce prezintă o 
scurtă istorie a primelor încercări de organizare a unui seminar pentru tinerii 
indigeni, trece şi tratează istoria Seminarului teologic din Iaşi, începând cu 
înființarea lui (1886) şi continuând cu activitatea lui destul de sinuoasă, sub 
îndrumarea episcopilor diecezei şi a rectorilor Institutului, până la instaurarea 
regimului comunist în România (1947). In partea a doua, autorul tratează 
despre situația Seminarului odată cu numirea ca episcop de laşi a Mons. 
Anton Durcovici (1947), o situaţie din ce în ce mai dificilă din cauza opoziţiei 
autorităţilor comuniste în dezvoltarea formării elevilor şi studenţilor, opoziție 
ce va duce chiar la încetarea activităților Seminarului şi mutarea lui pentru o 
perioadă la Alba Iulia. 

Cuvinte cheie: Seminar, comunism, Anton Durcovici, regim politic, preoți, 
episcop, Război Mondial, Dieceza de Iaşi. 


Summary: Starting from the idea that the seminar is „the heart of a diocese” 
that pulses and trains all its members, father Alois Moraru presents in this 
article some aspects from the history of Iasi Catholic Seminar in a dim and 
difficult period, that one of communism. From the very beginning, the author 
warns us that this article is a free exposure, using in its elaboration, in the 
biggest part, original documents kept in different archives from the country 
and abroad. In the first part, father, after presenting a short history of the first 
tries of organizing a seminar for young indigenous people, passes and treats the 
history of Iasi Theological Seminar, beginning with its establishment (1886) 
and going on with its rather sinuous activity, under the guidance of the Diocese 
bishops and Institute rectors, till the instauration of communist regime in 
Romania (1947). In the second part, the author speaks about situation of the 
Seminar, when Mons. Anton Durcovici was appointed as bishop of Iasi (1947), 
a more and more difficult situation because of the opposition of communist 


1 Episcopia Romano-Catolică de Iaşi, Parohia „Fericitul Ieremia” din Roman, email: 
alois_moraru(Gyahoo.com 

authorities in developing the pupils and students formation, opposition that 
would lead even to stopping the Seminar's activity and moving it, for a period 
of time, to Alba Iulia. 

Key words: Seminar, communism, Anton Durcovici, political regime, fathers, 
bishop, World War, Iasi Diocese. 


Ínainte de a prezenta cáteva aspecte din istoria Seminarului Catolic 
din laşi în perioada persecuției comuniste, trebuie să precizez cá această 
expunere a fost făcută în mod liber, folosind câteva zeci de fotografii ale 
unor persoane şi clădiri din acele vremuri. De aceea, am evitat evidenţierea 
exactă a afirmațiilor (notele de subsol), dar ținând cont că o istorie autentică 
nu se poate scrie decât pe baza documentelor istorice, şi nu a comentariilor 
şi studiilor, am folosit ca material principal în elaborarea acestei lucrări 
documentele originale păstrate în Arhiva Institutului Teologic Romano- 
Catolic din laşi şi în Arhiva Episcopiei Romano-Catolice de Iaşi, precum 
şi cele fotocopiate din Arhiva Iezuitilor din Provincia Malopolskiej din 
Cracovia. Celelalte referințe arhivistice, culese din fondurile cercetate la 
Roma, Viena, Bucureşti şi laşi, precum şi lucrările consultate întregesc 
acest material şi constituie sursa bibliografică pentru unele aspecte pe care 
nu le-am găsit în documentele cercetate în arhivele bisericeşti ieşene. 

Aşa cum putem lesne constata, de la an la an se vorbeşte şi se scrie din 
ce în ce mai mult despre Seminarul diecezan „Sfântul Iosif” din Iaşi, care, 
la 29 septembrie 2011, a aniversat 125 de ani de la înființare. Acest fapt 
ni se pare firesc, deoarece seminarul, fiind „inima unei dieceze”, pulsează 
necontenit şi antrenează toate mădularele eparhiei pentru a-i evidenția 
poziția strategică. Întemeind Biserica, Domnul nostru Isus Cristos a 
voit ca ea să fie răspândită prin munca apostolilor şi a succesorilor lor. 
Ei nu s-au mulțumit să transmită Evanghelia numai unei anumite 
categorii sociale sau numai anumitor popoare, ci s-au îndreptat către toate 
națiunile. Singuri însă nu puteau face față acestei munci de evanghelizare 
a întregului pământ, de aceea, şi-au ales numeroşi discipoli pe care i-au 
pregătit şi consacrat drept preoți ai lui Cristos. Această situație am 
consemnat-o şi pe teritoriul actualei Dieceze de Iaşi. Astfel, după ce, la 
sfârşitul secolului al XIV-lea şi începutul celui următor, s-au cristalizat 
primele forme de organizare teritorială a catolicilor din Moldova, apar 
şi primele încercări de organizare a unui seminar pentru tineri indigeni: 
în anul 1591 s-a dorit înființarea unui seminar pentru clerul indigen la 
Cotnari; în anul 1632, preotul Paul Bonnici propunea deschiderea unui 
seminar la Suceava; la 6 noiembrie 1642, în cadrul Sinodului de la Cotnari 
s-a elaborat un plan pentru înființarea unui seminar la Iaşi; în anul 1752, 

episcopul Raimund Stanislau Jezierski a cerut aprobarea papei Benedict al 
XIV-lea pentru deschiderea unui seminar destinat tinerilor moldoveni; in 
anul 1845, episcopul Paul Sardi reuseste sá deschidá Micul Seminar pentru 
seminaristii indigeni la laşi; in octombrie 1858, sub influența episcopului 
Anton de Stefano, programul Partidului Unionist prevedea organizarea 
clerului catolic cu toate institutiile necesare; la 14 august 1860, ministrul 
Mihail Kogálniceanu aducea la cunostinta Misiunii Catolice din Moldova 
dorinta Guvernului ca sá se infiinteze un seminar catolic in satul Sábáoani; 
la 16 octombrie 1864, apare in Monitorul Oficial decretul domnesc semnat 
de domnitorul Alexandru loan Cuza pentru înființarea unui Seminar 
în România de peste Milcov, iar la 20 octombrie acelaşi an este publicat 
Regulamentul Seminarului Catolicu din România de preste Milcov; la 18 
aprilie 1880, i se recomandă episcopului Fidelis Dehm ca sediul viitorului 
seminar să fie la Roman etc. Toate aceste inițiative nu au fost de lungă 
durată; ele au fost doar la nivel teoretic sau, atunci când începeau să 
se concretizeze, din lipsa unui personal calificat sau din lipsa bunurilor 
materiale, nu puteau fi durabile. 

La 16 septembrie 1881, papa Leon al XIII-lea l-a numit episcop titular 
de Mosynopolis şi vizitator apostolic al Moldovei pe Nicolae-Iosif Camilli, 
care, la 10 august 1883, a prezentat Congregaţiei De Propaganda Fide 
proiectul de reformă privind o mai bună pastoratie în Missio Moldavica, 
insistând pentru deschiderea unui seminar pentru clerici indigeni. Având 
toată încrederea în soluționarea cererii sale din partea Congregaţiei De 
Propaganda Fide, episcopul Camilli a dus tratative cu părinţii iezuiți din 
Polonia, cu care s-a ajuns la un consens, iar în ziua de 1 august 1885 s-a 
încheiat un Pactum. Peste câteva zile, la 13 august, episcopul Camilli a 
fost asigurat de cardinalul Giovanni Simeoni de posibilitatea deschiderii 
Seminarului diecezan la Iaşi. Având sprijinul a patru iezuiţi şi aprobarea 
Congregaţiei De Propaganda Fide, la 29 septembrie 1886, sub auspiciile 
Celui Preaînalt şi ale şefului milițiilor cereşti, arhanghelul Mihail, 
episcopul Camilli declară deschis Seminarul Catolic al Episcopiei de Iaşi. 

De atunci, Seminarul din Iaşi a avut o activitate sinuoasă, fiind nevoit 
să-şi închidă porţile în anumite perioade. Primul an şcolar a început cu trei 
elevi, după care au fost primiţi încă şase, director fiind numit pr. Francisc- 
Xaveriu Habeni. În vara anului 1887 au mai fost primiţi încă cinci elevi 
şi, treptat, numărul seminariştilor a crescut considerabil. La 25 ianuarie 
1895, a fost primit noul episcop al Diecezei de Iaşi, Dominic Jaquet, care 
poate fi considerat al doilea fondator al Seminarului, deoarece lui i se 
datorează clădirea edificiului de pe Copou, între anii 1901-1904, care a avut 
ca destinaţie iniţială să fie internat pentru Institutul „Cipariu”. În acest 
local s-a mutat Seminarul în ziua de 18 iunie 1907. Ca şi predecesorul său, 

episcopul Jaquet a avut o grijă deosebită față de Seminar, el având bucuria 
de a culege „primul fruct al Seminarului”, întrucât la 29 septembrie 1895 
a sfințit primul preot al Seminarului şi al Diecezei: Petru Albert Pal, din 
Pildesti. 

Întrucât, la 14 august 1916, Románia a declarat rázboi Austro-Ungariei, 
cursurile seminariale au fost sistate, iar cládirea a fost folositá ca spital 
militar până in 1918. Seminaristii mai mari au fost inrolati în armată, unii 
chiar in Crucea Rosie, iar cei mai mici au plecat acasá. Dupá terminarea 
războiului, la 24 iunie 1918, clădirea Seminarului a fost retrocedată 
Episcopiei de Iaşi, care, la 10 septembrie acelaşi an, a inchiriat-o pentru 
un an Ministerului de Război. În luna octombrie a anului 1920, aceeaşi 
clădire a fost ocupată abuziv de Universitatea „Alexandru loan Cuza” şi 
folosită sub denumirea de „Căminul Latin”. În ciuda acestor privatiuni, 
la 31 octombrie 1918, cursurile seminariale s-au reluat in cládirile de 
lángá sediul Episcopiei, dar nu pentru mult timp, deoarece, din cauza 
localului nesatisfăcător, în anul 1919 seminaristii sunt trimişi să-şi 
continue studiile în Italia, la Roma, Sarzano şi Genova. Astfel, Seminarul 
se închidea din nou. O dată cu numirea noului episcop de Iaşi în persoana 
mons. Alexandru Cisar, la 25 august 1920, s-a pus problema redeschiderii 
Seminarului. Acesta s-a deschis la 18 octombrie acelaşi an, tot în clădirea 
de lângă Episcopie, deoarece clădirea de pe Copou nu a fost eliberată. 

Venirea la conducerea Diecezei de laşi, la 25 septembrie 1925, a 
episcopului Mihai Robu a însemnat o nouă relansare a activității 
Seminarului. În 1927 îl recheamă pe mons. Diomede Ulivi, îi încredinţează 
pentru a treia oară conducerea Seminarului şi sunt primiți 57 de elevi. 
Pentru formarea acestora, episcopul Robu a considerat imperios necesară 
readucerea preoților iezuiți, „care au pus bazele Seminarului şi au adus 
roade frumoase”. Această intenţie s-a concretizat în toamna anului 1930, 
când au sosit la laşi mai mulți preoți iezuiţi în frunte cu părintele Felix 
Wiercinscki. Ei au condus Seminarul din laşi până în ziua de 17 septembrie 
1939, când au părăsit definitiv Dieceza de laşi. 

După plecarea preoţilor iezuiți, conducerea Seminarului a revenit 
în exclusivitate preoţilor diecezani, însă şi ei au întâmpinat numeroase 
probleme, în special din cauza regimului politic al României. În toamna 
anului 1939 a fost numit rector preotul Marcu Glaser şi au fost primiţi 
încă 47 de elevi. Cu aceştia s-a adoptat un stil nou de formare: ei frecventau 
în paralel atât seminarul, cât şi Liceul de Aplicaţie din Iaşi, pentru ca la 
terminarea liceului să poată beneficia de Diploma de Bacalaureat, „diplomă 
care nu putea fi eliberată de Seminar”. Acest sistem n-a persistat mult timp, 
deoarece, din cauza bombardamentelor în timpul celui de-al II-lea Război 
Mondial, clădirea Seminarului a fost distrusă şi elevii au fost evacuați la 

Beius. Ín ziua de 19 martie 1944, episcopul Mihai Robu a celebrat ultima 
sa sfántá Liturghie in Seminar. Aceastá zi a insemnat pentru Seminarul 
din laşi „începutul unei dureroase şi îndelungate situaţii”: „clădirea a ars 
complet, multi preoţi şi seminaristi au fost refugiați”, episcopul Robu a 
murit la 27 septembrie 1944, la Stâna de Vale. 

Seminarul şi-a reluat activitatea în septembrie 1944 la Timişul de Jos 
şi s-a reîntors în laşi la începutul anului şcolar 1945-1946, însă în clădirile 
de pe lângă episcopie, deoarece clădirea de pe Copou era în mare parte 
distrusă. Despre dezastrele pe care le-a produs războiul ne spune însuşi 
episcopul Marcu Glaser: 


Dieceza de Iaşi a suferit foarte mult de pe urma războiului: Seminarul diecezan 
a ars complet, gospodăria episcopiei a fost aproape distrusă, mulți preoți 
refugiați, iar elevii Seminarului adápostiti la Beiuş şi Timişul de Jos. (...) Ne 
era drag Seminarul: oricât de mari au fost greutăţile, totuşi am stăruit cu orice 
preţ ca Seminarul să se menţină, fiind gata să vindem toate lucrurile personale, 
numai să nu înceteze cursurile Seminarului nostru scump. Este o bucurie nespus 
de mare pentru noi cá avem teologi la Bucureşti şi mai multi la Iaşi, în total 
vreo 7/0 de seminarişti... (...) O grijă specială am avut ca să salvăm clădirea 
Seminarului. Un har nepretuit al lui Dumnezeu a fost că am putut să începem 
refacerea acestei clădiri márete! (...) Câte sacrificii au adus cucernicii preoți şi 
bunii noştri catolici în anul trecut! Acum n-am mai fost în stare să-l refacem, 
precum s-a făcut. 


În acea perioadă de mari schimbări politice din România a fost numit 
episcop de laşi mons. Anton Durcovici, la 30 octombrie 1947. La doar 
câteva zile, mai exact la 14 noiembrie, regele Mihai I semna decretul 2137 
al Ministerului Cultelor, recunoscându-i numirea în demnitatea şi funcția 
de episcop al Diecezei Romano-Catolice de Iaşi. La 18 noiembrie 1947, 
Ministerul Cultelor l-a informat pe episcopul ales că urma a fi recunoscut 
numai după depunerea jurământului de fidelitate față de suveran şi 
supunere față de legile țării. La rândul său, episcopul Durcovici a trimis, la 
27 noiembrie 1947, Ministerului Cultelor copia discursului pe care trebuia 
să-l țină în fata regelui cu ocazia depunerii jurământului, rugând să-i fie 
comunicate data şi programul ceremoniilor. În mod inexplicabil însă, mons. 
Anton Durcovici va avea de aşteptat aproape cinci luni până la consacrarea 
sa ca episcop. Fiind depăşite toate piedicile puse de autorităţile comuniste, 
Anton Durcovici a fost consacrat la 5 aprilie 1948 ca episcop în Catedrala 
„Sfântul Iosif” din Bucureşti de arhiepiscopul Gerald Patrick O'Hara, 
nunțiul apostolic în România, însoţit de arhiepiscopul Alexandru Cisar şi de 
episcopul Marcu Glaser. Peste câteva zile, la 13 aprilie, episcopul Durcovici 
a sosit la laşi cu trenul, urmând ca a doua zi să fie înscăunat ca episcop 
de Iaşi. Noul păstor a început îndată munca. În ziua înscăunării a trimis 

o circulară clerului şi credincioşilor, prin care recomanda clerul, semina- 
riştii şi credincioşii lui Cristos din tabernacolul tuturor bisericilor diecezei, 
Maicii Domnului, Maria, şi sfântului Iosif, patronul diecezei. Circulara 
se termina cu apelul către popor şi cler ca să-l sprijine în misiunea sa de 
păstor. 

Eforturile episcopului Durcovici şi ale preoţilor din Seminar de a 
dezvolta formarea elevilor şi studenţilor au fost blocate de autoritățile 
comuniste încă de la începutul anului 1948. Astfel, la 21 februarie, are loc 
Congresul de unificare a Partidului Comunist Român cu Partidul Social 
Democrat, înființându-se Partidul Muncitoresc Român, secretar general 
al Comitetului Central fiind ales Gheorghe Ghorghiu-Dej. După trei zile, 
a fost desființată Adunarea Deputaţilor, a fost convocată Marea Adunare 
Naţională, iar puterea legislativă a trecut asupra Guvernului. La 13 
aprilie, Marea Adunare Naţională votează Constituţia Republicii Populare 
Române, prima Constituţie postbelică a României, care reflecta caracterul 
de tranziţie al perioadei pe plan economic şi social. În acelaşi context, la 
24 mai a fost ales patriarh al României lustinian Marina, „plin de râvnă în 
favoarea democraţiei populare”. Chiar în discursul de mulțumire adresat 
Guvernului aminteşte că „se va strădui să realizeze, în primul rând, 
consevrarea credinței, ştergând dintre români dureroasa despărțire...” 
Imediat în ziare începe o campanie împotriva Bisericii Catolice. Părintele 
D. Stăniloaie scria: „Astăzi lucrurile s-au schimbat radical! E pentru prima 
oară de la 1918 încoace când conducerea de stat română nu mai tremură în 
fata Vaticanului. Trăim o conjunctură unic de favorabilă când nici o putere 
nu mai stă în calea refacerii religioase a românilor!” Urmează câteva decizii 
radicale: la 18 iulie 1948, statul român abrogă Concordatul cu Vaticanul, 
încetând toate acordurile ulterioare; la 3 august a fost emis Decretul-lege nr. 
176 privind reforma învățământului, fiind desființate şcolile confesionale, 
care devin proprietatea statului; la 4 august a fost dat Decretul-lege nr. 
177 - regimul general al cultelor, în care statul va avea controlul cultelor, o 
dieceză trebuind să aibă cel puţin 750.000 de credincioşi. 

Drept urmare a acestor decizii politice, Seminarul din laşi a fost 
constrâns să-şi înceteze activitatea. Toţi seminariştii au fost nevoiți să 
plece acasă, clădirea de pe Copou a fost naționalizată şi dată în folosința 
Şcolii Profesionale Metalurgice din laşi şi apoi Facultății de Medicină. 

Persecutia Bisericii Catolice nu s-a oprit aici: la 30 august a fost creată 
Direcţia Generală a Securităţii Poporului (Securitatea), iar patru zile mai 
târziu, la 3 septembrie, s-a emis decretul prin care este depus episcopul 
Ioan Suciu de la Blaj. Apoi sunt depusi ceilalți episcopi: Valeriu Traian 
Frențiu de Oradea, Alexandru Rusu de la Baia Mare si Ioan Bălan de la 
Lugoj. Au rămas în funcție numai luliu Hossu de la Cluj şi Vasile Aftenie 

de la Bucureşti (era vicar general). Conducerea de partid căuta metode 
de discreditare a clerului superior catolic, folosindu-se de poliția politică. 
Astfel, Ana Pauker a cerut să se găsească pretexte plauzibile pentru a 
incrimina preoții care refuză colaborarea cu autoritățile comuniste. Planul 
de compromitere a preoților reticenti prevedea inscenarea unor infracțiuni 
de drept comun sau provocări de tot felul. 

Biserica Ortodoxă Română susține această campanie de „îngropare” a 
Bisericii Catolice. În septembrie 1948, a apărut broşura „Spionaj si trădare 
in umbra crucii”, de Al. Cerna Rădulescu, imprimată la Tipografia Cártilor 
Bisericeşti din Bucureşti. Pe copertă este tiara papală, mai jos papa, iar 
de sub haina lui soldați americani trăgând cu armele. Din cuprinsul cărții 
amintim: Binecuvântarea I.PS. Iustinian, Patriarhul României; prefața 
de prof. Stanciu Stoian, ministrul Cultelor; a) Politica anticrestiná şi 
antinationalá a Vaticanului; b) De la Papa nimic bun nu vine; c) Ultimul 
act al trădării s-a jucat în Parlamentul românesc; d) Stat în stat; e) Sfântul 
patrimoniu al trădării; f) Otrava de sub crucifix; g) Vaticanul, Dictatul 
de la Viena şi problema Transilvaniei; h) Spionaj si trădare in umbra 
crucii. Mai mult, la 21 octombrie 1948, Biserica Ortodoxă a decretat „Ziua 
sărbătoririi eliberării din vrájmasa captivitate a Romei”. Atât Nunţiatura, 
cât şi episcopii Bisericii Unite înaintează o notă de protest care denunță cu 
tărie acțiunea neomenoasă împotriva Bisericii Unite. 

O dată cu instaurarea deplină a regimului comunist în anul 1948 şi cu 
denuntarea unilaterală a Concordatului de către acelaşi regim, Biserica 
a fost supusă unei cenzuri severe. Structurile bisericeşti au fost lovite 
cumplit. În această situație foarte grea, Sfântul Scaun a intervenit cu 
instrucțiuni speciale, jurisdicția diecezei fiind încredințată unor loctiitori 
de episcop, sub denumirea de „ordinarius substitutus”. Astfel, din ziua 
arestării episcopului Anton Durcovici (26 iunie 1949) şi până la 25 mai 
1950, conducerea Diecezei de laşi a fost asigurată de episcopul Marcu 
Glaser, în calitate de administrator apostolic. În această perioadă atât de 
dură pentru Dieceza de Iaşi, ca, de altfel, pentru întreaga Biserică Catolică 
din România, problema clerului era foarte stringentă. De aceea, unii 
episcopi, în dorința de a lăsa posibilitatea ca unii dintre tinerii vrednici de 
taina Preotiei să fie consacraţi, beneficiind de favoruri speciale din partea 
papei Pius al XII-lea, au consacrat în clandestinitate câțiva episcopi. Cel 
puţin unul dintre ei, pe care îl cunoaştem, a fost consacrat episcop pentru 
Dieceza de laşi. Este vorba despre episcopul loan Duma, care s-a născut 
la 5 noiembrie 1896 în satul Valea Mare, judeţul Bacău. Înainte de a fi 
arestat, mai exact, la 8 decembrie 1948, a fost consacrat episcop pentru 
Dieceza de laşi de către nunțiul Patrik O'Hara. Consacrarea a fost secretă 
şi fără asentimentul Guvernului Român, de aceea, nu a fost recunoscută 

public si nici nu a figurat in statisticile oficiale. Dupá moartea episcopului 
Marcu Glaser, pentru jumătate de an cârma Episcopiei de Iaşi i-a fost 
încredințată, în calitate de „ordinarius substitutus”, părintelui Gheorghe 
Pet, care era consilier episcopal, decan şi paroh de Butea. În ziua de 
15 noiembrie 1950, el a fost arestat şi închis. În aceeaşi zi, conducerea 
Eparhiei de Iaşi i-a revenit părintelui Wilhelm Clofanda, tot în calitate 
de „ordinarius substitutus”, îndeplinind misiunea până la 8 martie 1951, 
când a fost arestat. După aflarea veştii arestării părintelui Clofanda, 
responsabilitatea conducerii Diecezei de Iaşi i-a revenit părintelui Petru 
Pleşca, în calitate de „ordinarius substitutus”, de la 11 martie 1951 până 
la 16 decembrie 1965, când a fost consacrat episcop. La puţin timp după 
preluarea cârmei episcopiei, la 27 aprilie 1951, părintele Pleşca a fost 
recunoscut de Ministerul Cultelor ca locţiitor al episcopului de Iaşi. 

Spre sfârşitul anului 1948 s-a decis înființarea unui Institut Teologic 
Interdiecezan la Alba-Iulia, pentru studenţii de la toate episcopiile catolice 
din țară. Acesta s-a deschis abia la finele anului 1951, deoarece Ministerul 
Cultelor a întârziat elaborarea unui statut pentru învățământul catolic 
din România. În acest sens, s-a elaborat un „regulament pentru Şcoala de 
Cantori a cultului catolic din R.PR.”, cu sediul la Alba-lulia. În 1952 s-a 
ivit posibilitatea şi pentru seminariştii din Moldova de a urma cursurile 
seminariale în acest seminar. Cei care au dorit să-şi continue formarea 
teologică au putut studia acolo până în 1956, când, ca urmare a numărului 
mare al elevilor de la Şcoala de Cantori din Alba-lulia şi al studenţilor 
de la Institutul Teologic, imobilul Seminarului din Alba Iulia a devenit 
neîncăpător. 

Corespondenta din vara anului 1956, purtată între mons. Petru Pleşca, 
episcopul Marton Aron şi Ministerul Cultelor, ne arată imposibilitatea ca 
„moldovenii şi bucureştenii” să mai studieze la Alba-lulia. Urmarea acestor 
insistente şi înduplecarea unora din conducerea Partidului Comunist s-a 
concretizat în toamna aceluiaşi an. La 3 octombrie 1956, în baza adresei 
Ministerului Cultelor nr. 15.519, ca răspuns la adresa Arhiepiscopiei de 
Bucureşti nr. 1668/28 iunie 1956, s-a deschis la laşi Secția Română a 
Institutului Teologic Romano-Catolic de Grad Universitar Alba-Iulia. 
Pentru a respecta Legea Cultelor din august 1948, care prevedea un singur 
institut de învățământ pentru formarea deserventilor cultului catolic, 
guvernul a găsit soluţia ca unicul Institut Teologic Romano-Catolic şi unica 
Şcoală Romano-Catolică de Cantori aprobate să aibă câte două secții: cele 
de la Alba-lulia, cu limba de predare maghiară, şi cele de la Iaşi, cu limba 
de predare română. Ca organ de conducere, Institutul de la Alba-lulia avea 
rectorul, iar secția română de la Iaşi, prorectorul; Şcoala de Cantori Alba- 
Iulia avea directorul, iar secţia de la Iaşi, un subdirector. 

După primirea adresei de retrocedare, prin scrisoarea nr. 2273, din 11 
octombrie 1956, a Arhiepiscopiei Romano-Catolice de Bucureşti, canonicul 
Stanislau Traian lovanelli, în calitate de vicar general, şi pr. Petru 
Pleşca, în calitate de provicar general, aduc „cele mai simţite mulțumiri” 
ministrului Cultelor, acad. prof. Petru Constantinescu. Trebuie să amintim 
aici şi ajutorul oferit de Emil Bodnăraş, care a fost prim-vicepreşedinte 
al Consiliului de Miniştri în perioada 1955-1957. Clădirea retrocedată 
avea însă nevoie de reparaţii capitale. De aceea, printr-o circulară trimisă 
tuturor parohiilor, la 16 octombrie 1956, mons. Pleşca anunța primirea 
clădirii Seminarului şi cerea un ajutor pentru restituirea datoriei de 
250.000 lei ce urma să fie făcută în vederea terminării reparațiilor. 

Aşa cum ne-a povestit pr. Anton Despinescu, care a fost delegat de 
mons. Petru Pleşca să coordoneze transferul seminariştilor şi al bunurilor 
de la Alba-Iulia la Iaşi, în primele zile ale lunii octombrie 1956 se putea citi 
pe chipurile seminariştilor şi formatorilor o bucurie intensă. Clădirea de 
pe Copou era evacuată, dar nu în întregime, pentru că rămăseseră nişte 
spaţii ocupate de angajaţi ai Institutului de Medicină şi Farmacie, care 
folosise timp de doi ani clădirea drept cămin studențesc. Evacuarea acestor 
locatari a necesitat intervenţii anevoioase şi timp, dar au fost făcute multe 
reparații şi amenajări mobilare. 

După aceste intervenţii, cursurile seminariale s-au reluat la 26 noiembrie 
1956, iar Seminarul diecezan din laşi a funcționat fără nici o întrerupere 
până în ziua de astăzi. Intrucât despre redeschiderea acestei instituţii s-a 
mai scris în prezenta publicație, menționăm acum doar profesorii care 
au fost încadraţi la începutul anul scolastic 1956-1957: pr. Anton Trifaş, 
prorector şi profesor de teologie morală; pr. Gaspar Bachmeier, profesor de 
Sfânta Scriptură şi de limbă greacă biblică; pr. Leopold Nestmann, profesor 
de filozofie, istoria filozofiei, pastorală, omiletică şi liturgică; pr. Rafael 
Friedrich, conferenţiar pentru teologia fundamentală şi dogmatică; pr. Anton 
Despinescu, lector pentru istoria Bisericii, patrologie, arheologie, ritualul 
bisericesc şi constituţie; pr. Carmil Gherghel, secretar, pr. Anton Bişoc, 
profesor de religie; şi pr. Carmil Tocánel, profesor de muzică bisericească. In 
anul I erau înscrişi doi studenti, în anul II - şase studenti, în anul III - patru 
studenti; în anul V - cinci studenti; iar în anul VI - trei studenti, care au fost 
hirotoniți, în ziua de 28 aprilie 1957, la Alba-Iulia. In Seminarul din laşi au 
fost înscrişi în toamna anului 1956: 37 de elevi în clasa a VIII-a, 16 elevi în 
clasa a IX-a, 20 elevi în clasa a X-a şi şase elevi în clasa a XI-a. 

In ciuda acestor perioade de încercări, acum, la împlinirea a 125 de ani 
de la înființarea Seminarului Catolic din Iaşi, putem spune că visul de 
secole al misionarilor care au activat pe teritoriul Moldovei s-a împlinit, 
iar efortul atâtor generaţii de episcopi, preoți, seminaristi, specialisti şi 
muncitori a fost binecuvântat de Dumnezeu. 


2. SEMINARUL DIN IASI 
LA RÁSPÁNTIA DINTRE DOUÁ REGIMURI POLITICE 


PS Aurel PERCÀ! 


Sumar: Ín articolul de fatá, Preasfintitul Aurel Percá, episcop auxialiar de 
Iaşi, din dorinţa de a scoate la iveală unele pagini ale istoriei pe care timpul, din 
păcate, le-a acoperit sau chiar le-a îngropat în uitare, trece în revistă o perioadă 
recentă care a marcat şi a creat fizionomia actualului Seminar, şi anume 
perioada în care tara noastră a revenit pe calea libertăţii şi a democraţiei prin 
răsturnarea regimului comunist dictatorial (22 decembrie 1989). Prezentând 
această perioadă din viața Seminarului, autorul doreşte să scoată în evidență 
că aceste schimbări politice, sociale şi economice din ţară au influențat viața 
Seminarului, au impus şi o lucrare de întinerire a vechilor structuri şi, în acelaşi 
timp, un nou mod de a insufla tinerilor aspirații vocationale care să răspundă 
noilor cerințe ale Bisericii şi societăţii. Preasfinţitul încheie articolulpe un ton 
optimist: în ciuda tuturor schimbărilor de-a lungul istoriei Seminarului, acesta 
a fost şi a rămas diapazonul vieţii diecezei; aici se simte pulsul diecezei prin 
nenumăratele chemări la viața consacrată. 

Cuvinte cheie: Seminar, diceză, istorie, regim politic, autoritate de stat, 
preoție, activitate administrativă, vocaţie, Biserică. 


Summary: In this article, Grace Aurel Perca, Iasi auxiliary bishop, willing to 
reveal some pages of history, that the time, unfortunately, covered or buried 
in oblivion, reviews a recent period that marked and created the physiognomy 
of nowadays Seminar, namely, the period when our country came back to the 
liberty and democracy path by overthrowing the dictatorial communist regime 
(December 22, 1989). Presenting this period of Seminar's life, the author wants 
to underline that these political, social and economic changes from the country 
influenced Seminar's life, imposed a paper of rejuvenating the old structures 
and, at the same time, a new way of instilling vocational aspirations to youth 
that respond to the new requirements of the Church and society. The Grace 
finishes the article with an optimist idea: in spite of all changes along the 
history of the Seminar, this one was and remained the diapason of the Diocese 
life; here, it may be felt the Diocese pulse through many calls to consecrated 
life. 

Key words: Seminar, Diocese, history, political regime, state authority, 
priesthood, administrative activity, vocation, Church. 


! Episcopia Romano-Catolică de Iaşi, episcop auxiliar, email: epaurel(Qercis.ro 

A cunoaşte istoria unei instituţii înseamnă a pretui mai mult caracterul 
ei funcțional în contextul social actual în care îşi desfăşoară activitatea şi 
apoi, dacă această instituție se numeşte Seminarul diecezan, locul ideal 
pentru cultivarea şi perfecționarea vocatiilor la sfânta Preotie, se înțelege 
şi comuniunea sufletească şi sacerdotală care se creează între preoți şi 
viitori preoți de-a lungul timpului, cu preocuparea ca această „inimă a 
diecezei” sau „gradină sacră a diecezei” să continue să-i formeze şi să-i 
trimită pe noii apostoli de care are nevoie lumea de astăzi. 

A face memoria istorică a Seminarului diecezan din laşi este un bun 
prilej de a scoate la iveală paginile pe care timpul, din păcate, le-a acoperit, 
sau chiar le-a îngropat în uitare, deşi seminarul nostru nu are o istorie 
pluriseculară, aşa cum este cazul multor seminarii din alte părți ale lumii, 
dar cunoaşterea istoriei sale formată de oameni şi de fapte, de figuri şi de 
episoade nu poate decât să ne facă să ajungem la o adevărată iubire față 
de Biserica noastră locală şi o preţuire mai mare față de Seminar. Astfel, 
studierea trecutului Seminarului nostru diecezan din laşi poate deveni 
şi cheia de lectură a realitátilor actuale, permitándu-ne să rămânem mai 
bine ancorati în realitatea spirituală şi afectivă specifică acestor locuri şi, 
astfel, să răspundem mai bine aşteptărilor şi provocărilor actuale. 

Nu este în intenția mea să fac o trecere în revistă a tuturor perioadelor 
şi paginilor din istoria Seminarului nostru diecezan din laşi (au făcut-o 
alții cu mai multă competență), dar vreau să mă opresc asupra unei 
perioade recente care a marcat şi creat fizionomia sa actuală, şi această 
evocare se circumscrie la perioada ce coincide cu exercitarea mandatului 
meu de responsabil al formării şi coordonării activităţilor de formare a 
viitorilor preoţi în calitate de rector (initial prorector) in anii care au 
marcat şi istoria țării noastre prin revenirea ei pe calea libertății depline 
şi a democraţiei, prin actul de răsturnare a regimului comunist dictatorial 
de la 22 decembrie 1989. 

A fost o mare binecuvântare pentru Dieceza de laşi să beneficieze de 
un Seminar pentru formarea viitorilor preoți chiar şi în timpul perioadei 
comuniste. Cu toate îngrădirile şi supravegherea atentă a tuturor 
activităţilor de formare, din partea autorităților comuniste, Seminarul 
diecezan din laşi a pregătit şi a trimis în câmpul de apostolat preoţi 
antrenați în spiritul de jertfă pe care îl reclama situația societăţii din acei 
ani. Nimeni nu se gândea că timpurile se vor schimba şi că Seminarul din 
Iaşi, ca, de altfel, şi viața diecezei, va cunoaşte o altă evoluție, vor apărea 
alte cerinţe şi cá se vor inmulti şi vocatiile. 


2 Cf. Seminarul diecezan „Sfântul Iosif” din Iaşi la ceas aniversar: 50 de ani de la 
redeschidere, 120 de ani de la înființare, Dialog Teologic IX/18 (2006); A. Moraru - I. 
Ráchiteanu, Păstorii Diecezei de Iaşi şi rectorii Seminarului diecezan, Sapientia 2004. 

La 1 august 1989 am fost numit de PS. Petru Gherghel, pe atunci 
Ordinarius de Iaşi, „prorector” al Institutului Teologic Romano-Catolic 
de grad universitar laşi, iar după câteva zile am primit şi recunoaşterea 
temporară în funcţia de prorector din partea autorităților de stat?. Eram al 
25-lea rector (prorector) al Seminarului nostru din laşi. 

La acea dată seminarul nostru mai purta eticheta de „secția română” 
a Institutului Teologic similar din Alba-lulia, unde funcționa „secția 
maghiară”, rectorul fiind la acest sediu din urmă, iar la laşi prorectorul. 
Practic, cele două institute teologice erau două instituții independente, cu 
organizare proprie, curriculum de studii propriu, fiecare aflându-se sub 
jurisdicția Ordinariului propriu. 

Seminarul se afla în permanenţă sub „grija” atentă a autorităţilor de 
stat, materializată prin dese vizite de control din partea reprezentantului 
Departamentului Cultelor, şi mai ales sub supravegherea atentă a 
materialelor care se multiplicau pentru cursuri sau alteori pentru diferite 
directive" în privinţa orelor de „educaţie cetáteneascá". Din fericire, am 
observat că treptat aceste vizite au slăbit în intensitate, mărginindu-se 
la diferite „recomandări”; ulterior am interpretat această schimbare de 
optică prin presimtirea cá se apropia un „sfârşit”, dar era greu de prevăzut 
că va cădea comunismul. 

Era deja un obicei bine conturat în tradiția Seminarului de a organiza 
Concertul de colinde de Crăciun: concertul era ca o gură de oxigen spiritual 
pentru intelectualii, prietenii şi credincioşii din laşi, foarte mult gustat şi 
apreciat, seminarul fiind singurul loc unde oamenii puteau asculta liber 
colindele tradiționale de Crăciun. În decembrie 1989, data Concertului de 
Crăciun a coincis cu izbucnirea revoluției la Timişoara, mai bine zis, cu 
reprimarea manifestantilor, şi, neştiind amploarea exactă a fenomenului, 
concertul a fost pregătit ca de obicei si invitatiille au fost trimise. 
Reprezentantul Departamentului Cultelor a intervenit pentru a cere 
anularea concertului, dar concertul s-a ținut. Bineînţeles cá ne aşteptam 
la măsuri deosebite împotriva seminarului. Bineînțeles că nu s-a întâmplat 
nimic şi de la acel ultim act de control al împuternicitului de la Culte nu a 
mai fost văzut. A dispărut o dată cu prăbuşirea regimului. 

Am sărbătorit Crăciunul 1989 totuşi mai reținuți, fie din cauza zvonurilor 
că sunt terorişti în țară, susținători ai regimului, şi nestiind care va fi 
deznodământul final al fugii „conducătorului mult iubit”. Fiind în acelaşi 
timp şi cancellarius al diecezei şi colaborator apropiat al PS Gherghel, 
Ordinarius la acea vreme, susținuți şi de preoţii de la parohia Iaşi, deja ne 


3 DEPARTAMENTUL CULTELOR, Decretul 4995/5.8.1989: Arhiva ERCIS, Dosar 3/1989-1990. 

gândeam care vor fi paşii de făcut pentru Biserică, revendicările pe care 
trebuie să le facem. 

La 15 ianuarie 1990, PS Gherghel, pe atunci încă Ordinarius de laşi, a 
adresat o scrisoare întregii Dieceze de Iaşi, prin care anunţa că „Dieceza 
de Iaşi, care din anul 1948 a fost interzisă de către vechiul regim, îşi reia 
întreaga activitate, inclusiv cea administrativ-contabilă, şi că va funcţiona 
după toate normele de drept şi practica pastorală bisericească la vechiul 
sediu din laşi”. 

La 23 ianuarie 1990 se comunica de la Arhiepiscopia Catolică Bucureşti 
că Biserica Catolică a primit permisiunea de a se organiza aşa cum a fost 
până în anul 1948. Tot în luna ianuarie, toti episcopii (existenti la acea 
dată), precum şi ordinarii celorlalte dieceze care au fost reactivate cereau 
Ministerului Cultelor restabilirea instituţiilor şi a şcolilor catolice de toate 
gradele, „asigurându-se şi reorganizarea Institutelor Teologice diecezane, 
precum şi activitatea lor liberá"*. 

Ca urmare a acestui demers, şi Institutul nostru Teologic înaintează 
în luna martie 1990 o primă petiție către Ministerul Cultelor, cerând 
reorganizarea Seminarului, a Şcolii de Cantori şi înființarea Seminarului 
„Sf. Iosif”. În luna aprilie a fost trimisă o altă adresă către Ministerul 
Culturii, prin care se solicita recunoaşterea autonomiei totale a Institutului 
Teologic din laşi şi recunoaşterea în funcția de rector în persoana 
subsemnatului'. 

Şi din partea Episcopiei, care a reintrat în drepturi, s-a trimis Frontului 
Salvării Naţionale o listă de revendicări, la nr. 10 fiind şi problema 
Seminarului din laşi, pentru care se solicita „asigurarea reorganizării 
Institutului Teologic Romano-Catolic pe baze libere, precum şi dreptul de 
a întreţine relaţii cu Institute Teologice similare din străinătate, precum 
şi dreptul de afiliere"*. 

În luna aprilie 1990 a venit şi răspunsul din partea Ministerului 
Culturii, care recunostea structura autonomă a Institutului Teologic 


4 ORDINARIATUL ROMANO-CATOLIC DE IAşI, Adresa nr. 31/15.01.1990: Dosar nr.1/1990. 

5 Prima a Ordinarilor, adresa nr. 51/1990 către Ministerul Cultelor; Arhiva ERCIS, 
Dosar nr.1/1990 

6 INSTITUTUL TEOLOGIC ROMANO-CATOLIC Ast, adresa nr. 369/27.03.1990. La punctul 1 se 
cerea: „Recunoaşterea Institutului Teologic Romano-Catolic din Iaşi ca institut cu structură 
juridică proprie, rector propriu şi buget financiar propriu, şi nu ca secție română a 
Institutului omolog din Alba-lulia, cum a fost considerat până acum”. 

7T INSTITUTUL "TEOLOGIC ROMANO-CATOLIC last Adresa nr. 116/11.04.1990: Arhiva 
Seminarului, Dosar nr. 3/1988-1990. 

3 EPISCOPIA CATOLICĂ DE IAŞI, adresa nr. 21/08.01.1990: Arhiva ERCIS, Dosar nr. 1/1990. 

Romano-Catolic „Sf. Iosif” din Iaşi, având rector propriu, sub jurisdicția 
episcopului de Iaşi?. 

Între timp, Sfântul Scaun Apostolic l-a numit pe Mons. Petru Gherghel 
episcop de laşi, iar consacrarea a avut loc pe data de 1 mai 1990. Dieceza de 
laşi era repusă în drepturi depline şi deja se conturau structurile pastorale 
ale diecezei în vederea unei functionári normale. 

Seminarul din laşi putea acum să funcționeze în condiții normale, 
fără controlul Departamentului de altădată şi fără restricții în alegerea 
şi admiterea candidaților la seminar. Pe toată durata regimului comunist 
a fost impus „numerus clausus", un număr limitat şi controlat de 
seminarişti care puteau fi admişi la diferite intervale de timp sau anual”. 
Drept urmare a fost numărul mare de candidaţi care se prezentau la 
examenul de admitere, ajungându-se la clase paralele la Seminarul Liceal 
„Sfântul Iosif”. De aceea se impunea şi mărirea spaţiilor de cazare, dar 
şi crearea unor săli noi de cursuri. În anul 1991 s-a început construirea 
unei noi clădiri (partea dinspre Parcul Copou), numit şi corul D1, iar 
peste doi ani s-a început şi construirea altei clădiri, denumită corp D2. 
Prin construirea primului corp de clădire s-a rezolvat întrucâtva problema 
cazării numărului mare de seminarişti, pentru că, în paralel cu această 
nouă clădire, se folosea şi clădirea veche. Numărul seminariştilor creştea 
de la an la an, ajungându-se în anul şcolar şi academic 1993-1994 la un 
total de 350 de seminarişti. Din cauza aglomerației, dar şi a dificultăților 
de natură educațională, s-a decis mutarea Seminarului Liceal Teologic „Sf. 
Iosif” la Bacău, fără însă a avea o bază sigură pentru cazare şi desfăşurarea 
procesului de învățământ. Dar acest capitol constituie o pagină nouă de 
istorie. 

În paralel cu toate aceste activități administrative şi organizatorice, eu 
continuam să predau Teologia morală cu un mare efort, deoarece trebuia 
să acopár toate orele la cursurile anilor III-VI. 

Dar ieşirea din regimul comunist a adus şi multe alte situaţii care 
trebuiau rezolvate pentru Seminarul nostru: modificarea Regulamentului 
Seminarului, restructurarea programelor analitice, mărirea bibliotecii 
prin achiziționarea de noi cărți (multe au venit cu ajutoarele umanitare 


9 Cf. MINISTERUL CULTURII, Adresa nr. 2724/23.04.1990: „Vă facem cunoscut că Ministerul 
autorizează ca Secţia Română - laşi a Institutului Teologic Romano-Catolic de Alba-Iulia să 
funcţioneze pe viitor ca Institut Teologic Romano-Catolic de sine stătător. Totodată, vă 
comunicăm acordul pentru numirea pr. conf. Percă Aurel în calitate de rector al Institutului”: 
Arhiva ERCIS, Dosar nr. 1/1990. 

1 La numirea mea ca prorector, în Seminar erau două clase de liceu, cu un total de 29 
de elevi („Şcoala de cantori") şi 54 de studenti, câte 12 în anul I şi II şi câte 10 studenti in 
anii III, IV şi V; anul VI nu avea nici un student, în schimb erau 3 seminarişti amánati. 

care soseau în acea perioadă la Seminar), s-a reluat editarea revistei 
seminariştilor „Drumuri deschise”, suprimată cu ani în urmă din cauza 
cenzurii, recunoaşterea diplomelor pentru mai multe generaţii de 
absolvenţi ai Seminarului Liceal sau ai „Şcolii de cantori” (cum era numit 
cursul liceal al Seminarului). 

Între timp a apărut şi posibilitatea trimiterii de seminarişti la Roma, 
ca să-şi urmeze formarea în vederea sfintei preoţii în diferite Seminarii şi 
Colegii; de asemenea, au fost trimişi şi preoți pentru specializare în diferite 
discipline teologice, deoarece se simțea nevoia, dar era şi o exigentá, de a 
avea preoți cu titluri academice şi din punct de vedere canonic, dar, mai 
ales, un corp profesoral de înaltă calificare şi capabil să transmită tinerilor 
aspiranti la preoţie spiritul de iubire față de Biserică, spiritul de disciplină 
şi jertfă, precum şi un adevărat zel pastoral. 

Şi pe plan economic Institutul Teologic a beneficiat de retrocedarea unor 
terenuri, ceea ce a permis şi crearea gospodăriei anexe de la „Horpaz”. 

Am ţinut să evoc această perioadă din viața Seminarului, pentru că, o 
dată cu schimbările politice, sociale şi chiar economice din țară, acestea au 
influențat viața în interiorul şi exteriorul său, impunându-se şi o lucrare 
de întinerire a vechilor structuri şi, în acelaşi timp, un nou mod de a 
insufla tinerilor aspirații vocationale care să răspundă noilor cerințe şi ale 
Bisericii, dar şi societăţii. 

În ciuda tuturor schimbărilor de-a lungul istoriei sale, Seminarul a fost 
şi a rămas diapazonul vieţii diecezane: aici se simte pulsul Diecezei prin 
nenumăratele chemări, expresie a credinței credincioşilor noştri, şi de aici 
pleacă noi apostoli plini de zel pentru a fi aproape de toate categoriile de 
oameni. Seminarul din laşi a tradus în mod substanţial de-a lungul istoriei 
sale programul oferit de Biserică, fie că a fost înainte de Conciliul al II-lea 
din Vatican, fie că a cunoscut reformele din Biserică, şi în mod inevitabil şi 
în domeniul formării candidaţilor la preoție, rămânând întotdeauna fidel 
tradiției, dar ştiind să se reînnoiască creativ, adaptându-se la noile realități 
pe care le-a întâlnit de-a lungul anilor. Schimbările din ţară din anul 1989 
au marcat şi cursul vieții Bisericii locale, prin redobândirea demnităţii şi 
libertăţii, a spiritului democratic, care, din păcate, nu întotdeauna a fost 
bine înţeles şi, mai ales, folosit. Acest lucru s-a putut observa şi în viața 
Seminarului în aceşti ani evocati în această memorie a unui trecut nu prea 
îndepărtat şi totuşi plin de multe realizări. 


SFÂNTA SCRIPTURĂ ÎN SEMINARUL CATOLIC DIN IAŞI 
Lect. univ. dr. pr. Iulian FARAOANU! 


Rezumat: Sfânta Scriptură se află la temelia vieţii creştine, fiind sursa 
principală pentru a-l cunoaşte pe Dumnezeu şi lumină în calea mântuirii. Dar 
Biblia a avut şi are un loc aparte în formarea preoților. Studiul de față îşi propune 
să prezinte modalităţile de receptare, studiere şi interpretare ale Scripturii în 
Seminarul din laşi. Această prezentare este precedată de o incursiune în modul 
cum a fost folosită şi interpretată Biblia în Biserica universală. La final, se 
realizează o scurtă evaluare, indicând aspectele negative, pozitive, precum şi 
perspectivele. 

Cuvinte-cheie: Biblia; Sfânta Scriptură; Seminar; preoți; Biserica. 


Summary: Holy Scripture is at the base of Christian life, being the main 
source for knowing God and light in the salvation way. But, the Bible had a 
special part in priests formation as well. This study proposes itself to present 
the modalities of receipting, studying and interpreting the Scripture in Iasi 
Seminar. This presentation is preceded by an incursion in the way the Bible 
was used and interpreted in the Universal Church. Finally, it is realized a short 
assessment, indicating the negative, positive aspects, as well as the perspectives 
for future. 

Key words: Bible; Holy Scripture; Seminar; priests; Church. 


Sfânta Scriptură este izvorul principal al Revelatiei şi sursa perenă din 
care se alimentează viața Bisericii. Dintotdeauna Bibliei i s-a conferit un 
loc de cinste în toate sectoarele ecleziale, precum şi în viaţa de credință a 
credincioşilor, textele biblice fiind hrană nesecată în calea către sfințenie şi 
mântuire. Scriptura a avut o importanță aparte în Seminarii, acolo unde se 
formează viitorii apostoli ai lui Cristos. Nici Seminarul Mare din laşi nu a 
făcut excepţie de la această exigentá, Biblia fiind şi aici izvor, far cáláuzitor, 
îndreptar pentru vocaţia şi misiunea preoțească. 

Episcopul Nicolae Iosif Camilli, primul păstor al Diecezei Romano- 
Catolice de Iaşi, a avut fericita idee să fondeze Seminarul Mare pentru 
formarea preoților indigeni la 29 septembrie 1886. Scopul declarat era 
acela de a crea un cler local care să răspundă şi să facă față noilor provocări 
în dialog constant cu mediul şi cultura românească pe care preoţii băştinaşi 


1 Institutul Teologic Romano-Catolic „Sf. Iosif” din Iaşi: email faraoanu(G yahoo.com. 

le-ar fi cunoscut mai bine?. În acelaşi timp, se viza şi continuarea lucrării 
misionare începute deja de mult timp de părinții franciscani. Un alt motiv 
important era legat de dezvoltarea Bisericii locale. Numărul catolicilor din 
Moldova creştea, de aceea, era nevoie de un seminar unde să se formeze 
mai mulți lucrători în via Domnului. 

Începuturile Seminarului au fost mai dificile şi timide: printre preoții din 
Moldova nu existau profesori pregătiți în mod special pentru o asemenea 
misiune de formare sacerdotală, candidații nu erau întotdeauna suficient 
de maturi din punct de vedere religios etc. Toate aceste dificultăți au fost 
depăşite şi în câțiva ani Seminarul funcționa potrivit normelor Bisericii 
universale, oferind şansa de a avea păstori ce proveneau din rândul 
românilor’. Conducerea şi organizarea Seminarului au fost încredințate 
părinților iezuiți“, care aveau o experiență multiseculará în acest domeniu. 
Obiectivul era acela de a forma oameni de caracter, de cultură temeinică şi 
slujitori adevărați ai poporului lui Dumnezeu, Biserica”. Normele necesare 
activității de formare a candidaților la ordinele sacre au fost sintetizate în 
„Constitutiones et Regulae quaedam Seminarii Catholici Jassiensis”. 

În ceea ce priveşte organizarea studiilor, printre alte materii, un obiect 
important îl constituia, fără îndoială, Sfânta Scriptură. Studierea si 
cunoaşterea Bibliei erau realizate ținând cont de circumstanțele istorice 
ale epocii şi de modalitatea abordării ei la nivelul Bisericii universale. 


1. Situația studiului si cunoaşterii Bibliei în Biserica universală 


La nivel universal, Biserica se stráduia să ia atitudine față de modernism, 
curent ce prelungea, de fapt, efectele Iluminismului. În perioada aceasta 
se accentuează interogativele rationaliste si apare o nouă viziune despre 
lume si despre istorie. Întrebările omului modern veneau din lumea creată 
în paralel cu cea a religiei si credinței. 

Concomitent cu schimbările din societate, va începe o eră în care Biblia 
va fi abordată în mod critic. Aşadar, începând cu secolul al XVIII-lea s-au 
produs schimbări profunde în sfera cunoaşterii şi interpretării biblice. 


? Preoţii indigeni ar fi avut avantajul cunoaşterii limbii şi obiceiurilor locale. „Superio- 
ritatea preotului indigen asupra străinului adus din altă ţară este incontestabilă...” (scri- 
soare adresată de episcopul Camilli preşedintelui Academiei Române, A.S., dosar 58, 1894, 
p. 142). 

3 La 9 ani de la înființarea Seminarului, în 1895 este hirotonit primul preot indigen, pr. 
Petru Pal. 

^ Seminarul a fost deschis cu o echipă de preoți iezuiți din provincia Galiției (Polonia): 
pr. Francisc Xaveriu Habeni (rector), pr. Ernest Herden, pr. Augustin Wagner şi pr. Victor 
Kalabis. 

5 A. DESPINESCU, „Diarium (1891-1896)”, Buletin Istoric 7 (2006) 34. 

Ideile iluministe in domeniul studiilor biblice invocau primatul ratiunii. 
Pe lângă atitudinea de contestare, de punere la îndoială a autenticităţii 
literare a cărților biblice, exponentii iluminişti considerau că ar trebui să 
acceptăm din Biblie doar ceea ce are o explicaţie rațională. Aşadar, începând 
cu secolul al XVII-lea până în secolul al XIX-lea va fi o căutare a sensului 
literal cu ajutorul raţiunii, căutare bazată de multe ori pe curentele 
filosofice la modă într-o anumită epocă. Biblia va fi supusă unei cercetări 
critice, ținând cont şi de instrumentele ştiinţelor istorice şi pozitive, care 
eliminau adesea supranaturalul. 

Dacă ne referim la secolul al XIX-lea, în această perioadă se afirmă 
şcoala idealistă de la Tübingen, fondată de EC. Baur (1792-1860). Aceasta 
a preluat multe dintre ideile filosofiei existentialiste hegeliene. Unii 
reprezentanţi ai acestui curent vor propune imaginea lui Isus propagator 
al idealurilor umane, cum sunt paternitatea lui Dumnezeu, fraternitatea 
dintre oameni şi libertatea. Tot exponentii şcolii au proiectat asupra 
creştinismului originilor teza lui Hegel (mecanismul evoluţiei: teză- 
antiteză-sinteză). 

Ulterior apare şcoala liberală. Mulţi dintre reprezentanţii ei au fost 
preocupaţi de cercetarea vieţii lui Isus, dorind să reconstituie imaginea 
unui Isus cât mai istoric. Aceştia aveau ca punct de plecare tot rațiunea, 
însă au adăugat şi contribuţiile ştiinţelor umane: istoriografia, psihologia 
etc. De cele mai multe ori refuzau elementul supranatural, miracolele, 
deoarece acestea puteau altera adevărul istoric. 

În paralel, unii liberali accentuau şi valorile etico-religioase aduse de 
Isus. Pentru unul dintre reprezentanţii acestui curent, A. von Harnack 
(1900), esența creştinismului cuprindea trei valori: paternitatea lui 
Dumnezeu, fraternitatea şi importanța persoanei”. 

În epoca următoare se afirmă alti exegeti, exponenti ai diferitelor 
curente, dintre care se pot aminti şcoala escatologică şi cea a religiilor. 
Cercetările lor vor duce la o adâncire a diferenţei dintre exegeză şi teologie 
şi înstrăinarea Bibliei de popor, care nu avea acces la acest studiu prea 
ştiinţific. Şcoala escatologică vine şi ca o replică la exegeza liberală. J. Weiss 
accentuează rolul lui Isus ca predicator escatologic, pornind de la faptul că 
aşteptările escatologice caracterizau iudaismul contemporan cu Isus. 

A. Schweitzer îl vede în Isus pe profetul escatologic al Împărăției 
lui Dumnezeu, de acum iminentă. Isus ar fi trimis ucenicii să proclame 
sfârşitul (cf. Mt 10,23); ei s-au întors fără rezultate, de aceea, Isus înțelege 
necesitatea de a grăbi sfârşitul prin jertfa crucii. 


SE. Renan, în cartea sa „Viaţa lui Isus” (1863), accentuează aspectul istoric, minunile 
fiind o interpretare a primilor creştini sau putând avea o explicație psihologică. 
1 Cf. M. Laconi, ed., Vangeli sinottici e Atti degli Apostoli, Leumann (TO) 1994, 44-45. 

Cu A. Schweitzer s-a ajuns la sfârşitul cercetărilor „istorice” asupra vieţii 
lui Isus (se obținuse imaginea unui Isus „prea istoric” eliminând elementul 
divin) şi la capătul unui studiu inspirat de multe ori din supozitii de ordin 
filosofic. Cercetările despre viața lui Isus au avut meritul de a propune 
întoarcerea la izvoarele primare şi au adus un progres în cunoaşterea 
ştiinţifică a textelor sacre, bazându-se pe istoriografie şi filosofie. 

La nivel negativ însă, exponentii acestui curent au accentuat separarea 
dintre Isus istoric (reperabil cu criteriile rationaliste) şi Cristos al credintei?, 
dintre „carne” (istorie) şi Logos (mesaj) în persoana Mântuitorului. Astfel, 
construiau fie un Isus văzut ca personaj istoric, fie un Cristos scos din 
istorie şi din lumea ebraică. De asemenea, rămâneau într-un plan secundar 
aspectul divin, inspiraţia Scripturilor şi elementul ,credintei". 

În fata acestor provocări venite, mai ales, din lumea protestantă, Biserica 
Catolică a continuat să insiste pe metodele tradiționale de interpretare. Un 
text trebuia interpretat în armonie cu Tradiţia, ținând cont de consensul 
Sfinţilor Părinţi şi de analogia credinței. 

Un punct de referință în evoluţia exegezei a fost enciclica 
„Providentissimus Deus” (1893) a lui Leon al XIII-lea. În fața atacurilor 
raționalismului, documentul expune criterii pentru interpretarea textelor 
sacre şi încurajează la găsirea de noi metode şi criterii pentru o interpretare 
corectă (sensul istoric şi cel spiritual): studiul limbilor orientale, al artei 
critice şi al ştiinţelor naturale. Reinnoirea prefiguratá de această enciclică, 
din diferite motive, nu a reuşit să fie atât de profundă. 

O altá contribuţie semnificativă a fost cea a dominicanului M.J. Lagrange, 
care a fondat ,L'École Biblique de Jerusalem" în 1898. Ín anul 1892 
crease revista Revue Biblique. Prin aceste initiative si prin numeroasele 
comentarii la cártile sacre a dat un nou impuls cercetárii biblice. 

Ín anul 1920 este publicată enciclica „Spiritus Paraclitus" a lui Benedict 
al XV-lea, cu recomandarea unui echilibru ín studierea Bibliei printre 
catolici in fata propagárii ideilor moderniste (scrisoarea insistá si asupra 
inerantei Bibliei). 

Ín perioada interbelicá s-a afirmat curentul Formgeschichte. Critica 
formelor vine si ca o reactie la exegeza liberalá care accentuase elementul 
istoric. Metoda folosită de Gunkel? pentru VT a fost aplicată de către 


8 A. Loisy arată separarea dintre Isus al istoriei şi Cristos al credinţei. Lui îi aparține 
expresia „Isus a vestit împărăţia lui Dumnezeu... şi a apărut Biserica”. 

? H. Gunkel (1862-1934) şi-a concentrat atenţia şi asupra genului literar al textelor 
(legenda, mitul, oracolul, imnul). Mai apoi a cercetat şi mediul lor de origine sau Sitz im 
Leben (situaţia vitală: ambient cultual, judiciar etc.). Cercetarea are ca finalitate cunoaşte- 
rea intenției autorului şi a mesajului. 

Dibelius şi Bultmann?? Noului Testament. Aceştia au analizat procesul de 
formare a Evangheliilor în faza precedentă fixării lor în scrieri. Pentru 
aceasta s-au axat asupra investigării formelor literare (fază statică) pe 
care le prezenta materialul evanghelic la începutul tradiţiei: identificarea 
unităţilor literare şi clasificarea lor. De asemenea, au urmărit şi evoluţia 
formelor (fază dinamică) până la stadiul lor final în ambientul comunităţii 
primare (analiză sociologică). 

După Bultmann, au fost reacții pentru a recupera valoarea istorică a 
vieții şi crucii lui Isus; orientarea spre Isus era fundamentală pentru a 
înțelege identitatea creştină. E. Kăsemann propune recuperarea valorii 
istorice a cuvintelor şi faptelor lui Isus (întoarcerea la Isus) şi căutarea 
unei continuitáti între Isus al istoriei şi kerygma despre Cristos. Pentru 
el, Domnul înviat şi glorificat nu ar avea un chip complet dacă lipsesc 
elementele istorice ale persoanei sale. 

Şi răspunsul Bisericii la începutul secolului al XX-lea viza salvarea valorii 
istorice şi a adevărului evangheliilor. Era necesar să se păstreze legătura 
cu istoria, cu viața şi crucea lui Isus. Credinţa pascală se interesează de 
Isus pământesc. 

După Al DoileaRázboi Mondial s-a dezvoltat „studiul critic al redactării” 
(Redaktionsgeschichte). Acesta, în loc să sublinieze drumul parcurs de 
materialul tradiției şi evoluţia textelor (Traditionsgeschichte), punea în 
prim-plan intenția şi contribuţia fiecărui evanghelist şi orientările sale 
teologice. În acest mod, ultimul redactor nu era considerat numai un 
transmitátor, ci şi un interpret al tradiției. 

Chiar dacă , Redaktionsgeschichte" are şi aspecte criticabile (riscul de 
a atribui prea mult autorului, in detrimentul traditiei; neglijarea faptului 
cá autorul e o portavoce a comunitátii ecleziale), a avut si meritul de a 
evidentia faza trecerii de la tradiția orală la forma scrisă , evanghelie". În 
acelaşi timp, a existat şi un efort de a recupera legătura cu Isus istoric, 
ajungând până la tradițiile ce proveneau de la însuşi Mântuitorul. 

Un document care a marcat în mod pozitiv orientarea interpretativă 
a fost enciclica „Divino Afflante Spiritu" (1943) a papei Pius al XII-lea. 
Enciclica încerca să vină în întâmpinarea obiectiilor exegezei „mistice”, 
care făcea abstracție de abordarea ştiinţifică. De aceea, a reconciliat cele 


1 Bultmann era convins că evangheliile au luat ființă din necesitățile şi exprimárile de 
viață concrete ale comunităţii creştine originare. Din cauza influenţei creative a comunită- 
tii în formarea tradiției originare, cu greu se poate ajunge de la formele Traditiei până la 
Isus istoric. Bultmann afirmă că nu putem şti nimic despre Isus al istoriei. O soluţie pentru 
a-l cunoaşte pe Cristos este demitologizarea kerygmei, purificând mesajul de mituri şi fă- 
cându-l comprehensibil pentru contemporani. Se ajunge astfel la o interpretare existentia- 
lă a mesajului lui Isus, crucea sa având valoare doar în raport cu existența personală. 

două direcţii de căutare, pe de o parte, sensul literal, pe de altă parte, 
sensul spiritual (evitând dihotomia dintre exegeza ştiinţifică apologetică 
şi interpretarea spirituală). Dintre indicaţiile documentului se pot aminti: 
prima datorie este căutarea sensului literal, cu intenţia de a stabili ceea ce 
autorul sacru a voit să transmită; e nevoie de cunoaşterea limbilor ebraică 
şi greacă; aportul filologiei, al istoriei (critică textuală şi istorică); studiul 
izvoarelor textului, genurile şi formele literare, condiţiile de la vremea 
respectivă. Însă nu trebuie să se neglijeze niciodată adevărul şi sfintenia 
textelor Bibliei. 

Constitutia Dei Verbum este un punct de sosire pentru hermeneutica 
biblică şi abordarea Scripturii. DV la nr. 12, oferă câteva piste fundamentale 
pentru interpretare. 

În primul rând, e nevoie de o cercetare exegetică aprofundată. Trebuie 
cercetat ceea ce Dumnezeu a voit să comunice în cuvinte, să se descopere 
intenţia autorului sacru. În acest scop, se impune să fie studiat textul şi să 
fie căutat sensul literal, folosind critica literară şi istorică. 

În aldoilearând, trebuie puse în aplicare câteva principii de hermeneutică 
teologică. Astfel, lectura Bibliei trebuie făcută „în Duhul Sfânt”. E necesar 
ca Scriptura să fie citită şi interpretată cu ajutorul Duhului Sfânt, care a 
inspirat-o. Conciliul indică trei principii. 

- Este nevoie de o interpretare globală, căutând mereu unitatea. E 
necesară respectarea conținutului şi unităţii întregii Sfinte Scripturi 
(„analogia Scripturae”). Biblia trebuie citită cu ajutorul Bibliei (exegeza 
canonică), în ea găsindu-se adevărul salvific. În ceea ce priveşte unitatea, 
aceasta e asigurată de Cristos. 

- Exegeza autentică trebuie făcută mereu în Biserică, locul în care 
Scriptura e ascultată, meditată şi înțeleasă. Interpretarea are loc în tradiția 
vie a întregii Biserici, plecând de la Cristos şi de la apostoli. 

- E necesară analogia credinţei: atenţia la coeziunea adevărurilor de 
credință între ele şi la proiectul total (planul global) al revelatiei. Analogia 
credinței subliniază cum interpretarea trebuie să fie coerentă şi în armonie 
cu Scriptura însăşi şi credința tradiției Bisericii. Aici e nevoie de studiul 
dimensiunii teologice a textelor. 

În fine, trebuie ținut cont de faptul cá noi primim aceste cuvinte 
inspirate ca pe cuvântul lui Dumnezeu. Citind Sfânta Scriptură, căutăm 
să găsim care este cuvântul, mesajul pe care Dumnezeu doreşte să ni-l 
transmită. Trebuie să ne întrebăm mereu ce vrea Dumnezeu de la noi, ce 
se ascunde îndărătul textului. De aici, exigenta actualizării. 

Pe lângă sugestiile privind interpretarea, documentele Conciliului al 
II-lea din Vatican subliniază importanţa şi centralitatea studiului sfintei 

Scripturi în cadrul teologiei, mai ales în ceea ce priveşte formarea viitorilor 
preoți. 

„Teologia se sprijină pe cuvântul scris al lui Dumnezeu, precum şi 
pe sfânta Traditie ca pe o temelie trainică... Sfintele Scripturi cuprind 
cuvântul lui Dumnezeu; de aceea, studiul textelor sacre trebuie să fie 
sufletul teologiei. De asemenea, şi slujirea cuvântului, adică propovăduirea 
pastorală, cateheza şi toată formaţia creştină, în cadrul căreia omilia 
liturgică trebuie să aibă un loc privilegiat, primeşte din cuvântul Scripturii 
o hrană sănătoasă şi putere sfântă” (DV 24). 

„De aceea, este necesar ca toti clericii, în primul rând, preoții lui Cristos 
şi toti ceilalți care, în calitate de diaconi sau de cateheti, se ocupă în mod 
legitim de slujirea cuvântului, să se ataşeze de Scripturi prin lectură asiduă 
şi prin studiu atent...” (DV 25) 


2. Situaţia studiului Scripturii în Seminarul din laşi 
2.1. Contextul general al formării şi evoluţia sa 


În fata acestei evoluţii referitoare la abordarea şi studiul Scripturii, ce 
s-a întâmplat în Moldova? Înainte de incursiunea istorică, ar fi necesar 
de semnalat conditionárile istorice care au marcat şi pregătirea viitorilor 
preoți. Dintre ele se pot aminti cele două războaie mondiale şi epoca nefastă 
a comunismului. 

Într-o primă perioadă, aceea a începuturilor (1886-1906), când 
Seminarul a fost încredințat îngrijirii iezuiţilor, Biblia era studiată 
probabil destul de puţin. Accesul la Scriptură era restricționat, limitat din 
diverse motive. Una dintre motivațiile principale ar fi putut fi sacralitatea 
ei. Biblia era Cuvânt sfânt al lui Dumnezeu, de ascultat şi de venerat, mai 
ales, în cadrul cultului public. Cei ce aveau acces la un studiu mai extins 
al Bibliei erau studenţii teologi din anii terminali V-VI. Fiind aproape de 
treapta diaconatului şi în pragul începerii slujirii Cuvântului, era necesar 
să îl cunoască mai bine. Această stare de lucruri e confirmată de programa 
pentru cursul teologic terminal din anul şcolar 1896-1897, care prevedea 5 
ore de exegeză (pentru anul scolastic anterior, 1894-1895, erau prevăzute 
doar două ore de limba ebraică predate de pr. rector Wiercinski)!!. 

Prea multe amănunte despre studiul concret al Bibliei nu se pot oferi, 
deoarece lipsesc documente detaliate referitoare la cuprinsul programelor 
analitice pentru perioada 1886-1903. Cu multă probabilitate, modelul de 
studii era asemănător cu cel din alte seminarii din lume, unde activau 
iezuiții. Prima programă analitică mai extinsă există doar din anul academic 


H A, DESPINESCU, „Diarium (1891-1896)”, Buletin Istoric 7 (2006) 37. 

1904-1905 (o programă elaborată pentru a fi trimisă şi la Ministerul 
Cultelor). Sfintei Scripturi îi erau dedicate patru ore pe săptămână în 
cadrul studiilor teologice!?. Cât priveşte manualele după care se preda, 
s-ar putea presupune că erau folosite cele existente şi în alte seminarii 
din Polonia sau Franța conduse de părinţii iezuiti?. Privitor la specificul 
pregătirii, se observă tendințele apologetice, apărarea superiorității şi 
divinității religiei creştine. 

Un alt aspect ce se poate constata era dorința unei formări integrale. 
Dincolo de aspectul intelectual, se insista mult pe formarea umană, 
pastorală, liturgică şi spirituală a seminariştilor, aşa cum reiese din cronica 
Seminarului acelei epoci. Legat strict de sfera biblică, o întrebare care ar 
merita să fie aprofundată e legată de modul cum a fost receptată enciclica 
„Providentissimus Deus” la Iaşi. 

Oa doua fază a fost perioada când Seminarul era sub conducerea preoților 
diecezani (1907-1930), clădirea fiind mutată pe Copou. Referitor la studiile 
biblice, formarea intelectuală cuprindea patru ore de Scriptură. Programa 
din anul 1933 conţinea o oră de ebraică, două ore dedicate istoriei biblice 
şi trei ore de introducere în Scriptură. La nivel de pregătire generală, se 
poate vedea o accentuare a ştiinţelor umane, probabil şi din dorința de a 
face mai bine față provocărilor ce veneau din partea modernismului. 

Într-o a treia fază, după anul 1939, sfintei Scripturi i s-a acordat mai mult 
spațiu. Biblia era studiată încă din primul an de filozofie: introducere în 
Sfânta Scriptură. Mai apoi, în cadrul teologiei fundamentale se aprofunda 
şi raportul dintre Scriptură, Traditie si Magisteriul Bisericii. Ulterior, pe 
parcursul studiilor teologice (pe durata a trei ani), studenţii trebuiau să-şi 
însuşească o bună ştiinţă biblică. 

În ceea ce priveşte modalitatea de abordare, cu multă probabilitate, şi 
pentru spaţiul românesc Scriptura era redusă la starea de carte de unde se 
extrăgeau argumentele sau probele pentru a sustine afirmațiile dogmatice. 
Aceasta era o practică destul de răspândită în Biserica Catolică după 
Reforma protestantă. 

În a patra etapă, după anul 1956, programa analitică cuprindea 
trei ore de exegeză pe săptămână, în cadrul cărora se studiau: Geneza, 
mesianismul şi profeţii, Evanghelia după sfântul Matei şi aspecte despre 
viaţa şi scrisorile sfântului Pauli“. În anii I, II şi III, curriculum-ul formativ 
includea douá ore de introducere in Sfánta Scripturá. 


12 Cf. A. MORARU, Pregătirea intelectuală a preoților în Seminarul Catolic din Iaşi, ms., 
laşi 1998, 54. 

13 O insistență aparte era asupra studiului limbilor străine clasice (greaca, latina) şi 
moderne (germana, franceza). 

14 Cf. A. MORARU, Pregătirea intelectuală a preoților în Seminarul Catolic din Iaşi, 55. 

Dupá anul 1990 programa analiticá a introdus patru ore de exegezá 
săptămânale, pe parcursul a patru ani de teologie. În anii de filozofie există 
cursuri de introducere generală în Sfânta Scriptură (anul I) şi introducere 
specială la Vechiul şi Noul Testament (anul II). Cursurile despre Biblie se 
străduiesc să acopere toate sectoarele literaturii biblice, fie din VT, fie din 
NT. Totuşi, o lipsă ar fi limitarea de multe ori doar la o carte biblică din 
fiecare grup: Geneza pentru Pentateuh, Isaia pentru profeti, Scrisoarea 
către Galateni pentru literatura paulină etc. Ar fi de dorit, de aceea, o tratare 
mai profundă a fiecărui grup de cărți biblice vetero sau neotestamentare. 


2.2. Cursuri biblice şi profesori 


Referindu-ne la profesorii care au fost puncte de referință pentru studiile 
biblice în Seminarul din laşi, am putea face următoarele observaţii: 

Pentru perioada iniţială, anii 1886-1939, din documentele ce ne stau la 
îndemână, nu se cunosc prea multe nume de profesori desemnaţi să predea 
ştiinţele biblice. 

Unul dintre cei mai reprezentativi dascăli ai ştiinţei biblice a fost Gaspar 
Bachmeier. A studiat la Tübingen, cunoscut centru teologic, unde şi-a 
susținut şi doctoratul. În anul 1934 a fost hirotonit preot la Strasbourg. În 
anul 1939, după plecarea iezuiţilor, era deja profesor de Biblie la Iaşi, unde 
tinea şi un curs despre introducere în Sfânta Scriptură (1939-1948). După 
descrierea celor care l-au cunoscut, era o persoană pregătită, competentă 
în domeniul său. De asemenea, s-a dovedit deschis pentru promovarea 
transformărilor voite de Conciliul al II-lea din Vatican. 

După anul 1956, care coincide cu transferarea Seminarului de la Alba- 
Iulia la laşi, pr. Gaspar Bachmeier a reluat catedra de Sfânta Scriptură, 
predând exegeza până în anul 1971. 

O contribuţie semnificativă a avut pr. Eduard Sechel. Între anii 1972- 
1981 a predat cursuri de exegeză şi a realizat unele suporturi de curs, 
dintre care se pot aminti: „Introducere specială în VT-1975”; „Introducere 
specială în NT”; „Geneza - 1977”. 

Un alt profesor reprezentativ pentru sectorul biblic este pr. Vladimir 
Petercă. La început (1969-1971), a fost asistentul părintelui Bachmeier. 
Ulterior a fost trimis la studii. Întors de la Roma, va preda ştiinţele 
biblice. A realizat suporturi de curs pentru studenti, a publicat cărți („De 
la Abraham la Iosua”, „Itinerar tainic”, „Regele Solomon în Biblia ebraică 
şi în cea greacă”, „Mesianismul în Biblie” etc.) şi articole în reviste de 
specialitate, revigorând ştiinţa biblică locală. La aceeaşi catedră de ştiinţe 
biblice a activat şi pr. Anton Ghiurcá, care a predat „Introducere generală 
şi specială în Sfânta Scriptură” (1985-2010). 

O dată cu evenimentele din 1989, ştiinţa biblică la nivelul Diecezei de 
Iaşi s-a înnoit cu alti doi profesori: pr. Budău Anton şi pr. Bulai Alois. Cei 
doi au fost trimişi la studii (Institutul Pontifical Biblic din Roma) cu o 
pre-intelegere, aceea de a se pregăti pentru traducerea Bibliei în limba 
română. Proiectul a început după întoarcerea acestora şi a continuat într-un 
ritm destul de bun. Moartea prematură a părintelui Anton Budău însă a 
făcut ca traducerea să fie încetinită. Ulterior, după eforturi, se ajunge la 
publicarea traducerii Noului Testament în limba română, un eveniment 
deosebit de important pentru spațiul catolic românesc, celebrat în anul 2001. 

Pr. Budău Anton a elaborat mai multe suporturi de curs, în general 
traduceri sau adaptări; toate respectă un standard al ştiinţei biblice şi sunt 
actualizate după ultimele cuceriri ale exegezei Sfintei Scripturi. 

Pr. Bulai Alois, întors de la studii, s-a ocupat de predarea materiilor 
biblice (şi nu numai) şi a lucrat la traducerea Noului Testament. A realizat, 
la rândul său, suporturi de curs în care se remarcă o minuțioasă analiză 
exegetică. 

În perioada 1999-2004, la catedra de ştiinţe biblice a fost asociat şi pr. 
Iulian Faraoanu. Acesta a predat cursuri de exegeză a Noului Testament. 

Din anul 2003, la catedra de Biblie a susținut cursuri si pr. Iosif 
Antili, autor a numeroase suporturi de curs. Prin acestea, precum şi prin 
activitatea de predare, a insistat asupra respectării şi promovării unui 
standard de rigoare ştiinţifică biblică. 

În prezent, ştiinţele biblice în Seminarul Catolic din Iaşi sunt transmise 
de patru profesori: pr. Alois Bulai, pr. lulian Faraoanu, pr. Tarciziu- 
Hristofor Şerban şi pr. Eduard Patraşcu. 

Actualmente se lucrează intens la traducerea VT, activitate de care se 
ocupă în mod direct pr. Alois Bulai şi pr. Eduard Patraşcu. Se preconizează 
ca în scurt timp să vadă lumina tiparului prima Biblie în traducerea 
românească pentru catolici. 

În paralel, se continuă predarea cursurilor biblice folosind materiale şi 
instrumente ştiinţifice şi actualizate. În momentul de față, Sfânta Scriptură 
este bine reprezentată în cadrul studiilor filosofice şi teologice, ocupând un 
loc de prim rang. După introducerile generală şi specială în Biblie, cursuri 
specifice ciclului filosofic, există opt semestre dedicate studierii cărților 
biblice din VT şi NT în ciclul teologic. De remarcat şi pluralitatea orientării 
biblice a profesorilor. Astăzi, există profesori pregătiți în Sfânta Scriptură 
la Institutul Pontifical Biblic (pr. Bulai Alois şi pr. Eduard Patraşcu), in 
teologie biblică la Roma (pr. Iulian Faraoanu) sau în ştiinţe biblice la Paris 
(pr. Hristofor-Tarciziu Şerban). Toate eforturile sunt îndreptate pentru 
a-l face cunoscut mai bine pe Cristos, centrul Scripturilor, Cuvântul făcut 
trup pentru noi, oamenii, şi pentru a noastră mântuire. 

Concluzii 


O primá concluzie este efortul de aliniere a Seminarului la traditia 
Bisericii universale. Încă de la început, Seminarul a fost încredințat 
iezuiţilor, care aveau experiență în domeniul educației şi al formării. 
Programele de studiu erau asemănătoare cu cele în uz în alte seminarii din 
Occident. La nivel de studii teologice, dată fiind şi lipsa profesorilor, multi 
teologi erau trimişi în străinătate la Roma, Strasbourg etc. Aici beneficiau 
de o pregătire temeinică şi îşi însuşeau mai bine spiritul Bisericii universale. 

O a doua concluzie se referă la relativa întârziere cu care ajungeau 
informaţiile şi noutăţile dinspre Occidentul creştin spre România. 
Enciclicele papilor referitoare la interpretarea şi studiul Bibliei în Seminar 
şi în afara acestuia au avut efecte mai întârziate în aceste zone din diverse 
motive. De asemenea, documentele Conciliului au fost făcute cunoscute 
şi aplicate mai târziu şi mai greu în teritoriile româneşti, lucru datorat şi 
blocării relaţiilor cu Roma, impusă de regimul comunist. 

La nivel de evaluare, din punct de vedere negativ, ar trebui semnalată 
lipsa unor studii profunde sau originale în domeniul Scripturii. Adesea 
au fost traduceri sau adaptări de materiale din producţiile biblice din 
Occident. O activitate mai creativă ar putea fi un deziderat de realizat 
pentru viitor. 

La nivel pozitiv, în ciuda tuturor dificultăţilor, reiese un efort constant 
de a realiza o formare cât mai bună, în spiritul Bisericii Catolice. Episcopii 
împreună cu responsabilii formării s-au străduit şi se străduiesc să 
modeleze preoți buni, culti şi sfinți, după inima Mântuitorului. 

La final, rămân de subliniat importanţa şi perena valabilitate a citirii, 
studierii şi interpretării corecte a Bibliei, Cuvântul vieţii şi al mântuirii. 

BISERICA, DUMNEZEU ŞI MIELUL 
IN APOCALIPS 


Lect. dr. pr. Iulian FARAOANU! 


Rezumat: Una dintre pistele utile în vederea interpretării Apocalipsului poate 
fi studierea modului în care autorul foloseşte Vechiul şi Noul Testament, dat 
fiind că fiecare verset conține măcar o aluzie la Scripturi. 

Împreună cu desluşirea modalității de abordare a Bibliei de către autorul 
Apocalipsului, o altă pistă ar putea fi reprezentată de analizarea imaginilor 
Bisericii. Studiul de față îşi propune să ofere o lumină parțială asupra 
conceptului de Biserică, văzută ca popor al lui Dumnezeu în raportul său cu 
Dumnezeu şi cu Mielul. Acest popor al Domnului este unic şi unitar atât în 
decursul istoriei, precum şi în escatologie. 

Cuvinte-cheie: ecleziologie; poporul lui Dumnezeu; Biserica; Vechiul 
Testament; Noul Testament; mântuire. 


Abstracts: One of the leads useful for interpretation the Book of Revelations 
and his mysteries, is studying the way in which the author uses the Old and 
the New Testament, having the fact that every verse has at least one reference 
to the Scripture. 

Together with the method presented above, another lead might be analyzing 
the Church images. This study tries to offer a partial light to the concept of 
Church, seen as a People of God in relationship with God and the Lamb. This 
people of God is unique and united all through history and in eschatology. 
Keywords: ecclesiology; people of God; Church; Old Testament; New 
Testament; salvation. 


Introducere 


Cartea Apocalipsului, chiar dacă este dificilă? şi enigmatică, e conside- 
rată una dintre operele cele mai fascinante şi profunde din întreg Noul 
Testament. Odată depăşită atracția fascinatiei, este nevoie însă de un efort 
de pătrundere a tainelor cărții. 

Mulţi încearcă să găsească o cheie de interpretare în simbolurile, adesea 
codificate şi greu de înțeles. Alţii caută chei de interpretare propuse şi în 
trecut, bazându-se pe o lectură istorică sau escatologică. 


! Institutul Teologic Romano-Catolic „Sf. Iosif” din laşi: email faraoanu(? yahoo.com. 
2 A. FEUILLET, L Apocalypse. Etat de la question, Paris - Bruges 1963, 7: „De tous les 
écrits du Nouveau Testament, l' Apocalypse de Saint Jean est certainement le plus difficile". 

Una dintre pistele utile in vederea interpretárii poate fi studierea mo- 
dului în care autorul foloseşte Vechiul şi Noul Testament, dat fiind cá fie- 
care verset conține măcar o aluzie la Scripturi. 

Împreună cu desluşirea modalității de abordare a Bibliei de către auto- 
rul Apocalipsului, o altă pistă ar putea fi reprezentată de analizarea imagi- 
nilor Bisericii. Studiul de față îşi propune să ofere o lumină parțială asupra 
conceptului de Biserică, văzută ca popor unic al lui Dumnezeu în raportul 
său cu Dumnezeu şi cu Mielul. 


1. Scurtă panoramă a studiilor despre ecleziologie în Apocalips 


Înainte de a intra în analiza imaginii poporului lui Dumnezeu, e opor- 
tun să se facă o trecere în revistă a cercetărilor asupra ecleziologiei în 
Apocalips. În legătură cu un status quaestionis despre studiile ecleziologice 
din Apocalips, o primă premisă se referă la absenţa, cel puţin cât priveşte 
cunoştinţa mea, a unui tratat sistematic despre tema poporului lui Dum- 
nezeu în comentariile majore la Apocalips. 

Tematica poporului lui Dumnezeu este totuşi importantă şi ocupă un 
spațiu destul de amplu în Apocalips’. Luând in considerare, mai ales, stu- 
diile recente, trebuie evidenţiat un grup de exegeti care au realizat mono- 
grafii sau studii mai mult sau mai puţin exhaustive despre tema poporului 
lui Dumnezeu în cartea Apocalipsului?. Între toate acestea, cea mai com- 
pletă pare să fie lucrarea lui D.E. Aune despre portretul Bisericii în ultima 
carte din Biblie. Autorul pleacă de la presupozitia conform căreia poporul 
lui Dumnezeu este rodul inițiativei divine care constituie o comunitate de 
sfinți, chemaţi, aleşi şi preoţi. Initiativei divine trebuie să îi corespundă 
răspunsul fidelității mărturiei oferite de poporul credincios. Astfel se obti- 
ne un tablou al Bisericii folosind imagini din viața umană, diferite metafo- 
re şi alegorii, cu un limbaj simbolic inspirat din Vechiul Testament. 

Gruparea mai sistematică a studiilor despre ecleziologie în Apocalips 
se poate face ținând cont de perspectivele şi opiniile despre poporul lui 
Dumnezeu. Unii dintre comentatori au pus în lumină diferitele metafore 


3 G.M. PERRELLA, „Il trionfo della Chiesa nell’ Apocalisse”, Divus Thomas 43 (1940) 338: 
»[Apocalipsul] este documentul cel mai important din punct de vedere ecleziologic". 

* Cf. A.T. NIKOLAINEN, „Die Kirchenbegriff in der Offenbarung des Johannes", New Tes- 
tament Studies 9 (1962-1963) 351-361; L. CERFAUX, ,L'Église dans l'Apocalypse", in J. Gi- 
BLET — P ANDRIESSEN et alii, Aux origines de l "Église, Bruges 1965, 111-124; H. ScHLIER, „Die 
Kirche nach der Offenbarung des Johannes”, în J. FEINER — M. LOHRER, ed., Mysterium Sa- 
lutis, IV/1, Einselden - Zürich — Köln 1972, 200-214; S.P Woopwaw, The Book of Revelation, 
London 2008. 

5 Cf. D.E. AUNE, „St. John's Portrait of the Church in the Apocalypse", The Evangelical 
Quarterly 38 (1966) 131-146. 

şi imagini ale Bisericii şi termenii folosiţi pentru a descrie membrii comu- 
nitátii. În paralel, aceştia au subliniat şi relația Bisericii cu Dumnezeu şi 
Cristos, raportul cu duşmanii şi aspectul istorie şi escatologic al poporului 
lui Dumnezeu. Alţii au evidenţiat organizarea Bisericii în Apocalips, re- 
liefând rolul profeților şi al apostolilor, singurele oficii menţionate de au- 
tor”. O altă categorie a pus accent pe misiunea Bisericii în lume, o misiune 
profetică de mărturie fidelă în favoarea lui Cristos Mielul*. Un alt grup de 
exegeti au tratat despre aspectul dualist al Bisericii: pe de o parte, Biserica 
istorică (reală şi concretă) ce suferă şi este angajată în lupta cu cel rău, pe 
de altă parte, Biserica ideală şi triumfătoare în escatologie. Biserica lup- 
tătoare este deja victorioasă în existența istorică, în măsura unirii sale cu 
Isus Cristos’. În fine, unii exegeti au subliniat raportul Bisericii cu Cristos, 
fie in general”, fie in particular, cu referință la un aspect specific al relaţiei 
dintre Cristos si Biserică!! (cum ar fi raportul de iubire). Biserica este po- 
porul ráscumpárat cu sángele Mielului, iar legátura cu Cristos este consti- 
tutivá pentru comunitate. Acest popor, ráscumpárat dintre oamenii de pe 
toată fata pământului, are imprimat numele Mielului (şi a lui Dumnezeu) 
pe frunte şi trebuie să îl urmeze mereu pe Cristos. 

În această panoramă a punctelor de vedere asupra ecleziologiei în 
Apocalips, se situează şi perspectiva personală. Dintre toate imaginile şi 
metaforele aplicate Bisericii în cartea Apocalipsului, am ales-o pe aceea 
a poporului lui Dumnezeu, deoarece pare să fie cel mai des întâlnită. În 
acelaşi timp, e legată de funcția colectivă şi reprezentativă a triburilor şi 
apostolilor. 


6 C£. D.E. AUNE, „St. John's Portrait of the Church”, 131-146; H. Scnuun, „Die Kirche 
nach der Offenbarung”, 200-214; S.P WoonmAn, Revelation, 91-118. 

7 Cf. A. SKRINJAR, „Dignitates et officia Ecclesiae Apocalypticae", Verbum Domini 23 
(1943) 22-29.47-54.77-88. Aceeaşi idee in J. Rororr, „Die Kirche als Zeugin des endzeitli- 
chen Kónigsherrschaft Gottes: Die Offenbarung des Johannes", in Inem, Die Kirche im 
Neuen Testament, Góttingen 1993, 189. 

8 Cf. P PoucourA, „La mission prophétique de l'Église dans l'Apocalypse johannique", 
Nouvelle Revue Theologique 110 (1988) 38-57. PK. Orvrora, The Mandate of the Church in 
the Apocalypse of John, New York - Oxford 2005. 

9 Cf. G.M. PERRELLA, „Il trionfo della Chiesa", 324-338; A.T. NIKOLAINEN, „Die Kirchenbe- 
griff in der Offenbarung”, 351-357, L. CERFAUX, ,L'Église dans l'Apocalypse", 111-124; J. 
LAMBRECHT, „The People of God", 379-394. 

10 Cf. C. Worrr, „Die Gemeinde des Christus in der Apokalypse des Johannes", New 
Testament Studies 27 (1981) 186-197. Aspecte ale raportului Cristos- Biserică sunt eviden- 
tiate şi in A. T. NIKOLAINEN, „Die Kirchenbegriff in der Offenbarung”, 358-361; J. RoLorr, 
„Die Kirche als Zeugin”, 171-174. 

H Cf. T. VETRALI, , L'amore della Chiesa per il suo sposo nell'Apocalisse", Parola, Spirito 
e Vita 12 (1985) 217-230; D.A. McIrnarrn, The Reciprocal Love between Christ and the Chur- 
ch in the Apocalypse, Roma 1989. 

Plecând de la imaginea poporului, se încearcă să se arate unicitatea 
acestuia, în descrierea sa cu aspecte din Vechiul şi Noul Testament. Ideea 
unui popor unic al lui Dumnezeu este întrevăzută fie în escatologie, fie în 
istorie. Cea istorică este legată de imaginea celor 144.000 de însemnați 
cu sigilul (Ap 7), cei Doi Martori (Ap 11) şi Femeia (Ap 12). În Apocalips, 
aşadar, există un popor unic şi indivizibil, descris cu ajutorul componentei 
veterotestamentare fuzionate cu aspectul neotestamentar. Se deduc astfel 
continuitatea şi unitatea între Israelul premesianic şi cel mesianic!?. 


2. Biserica, Dumnezeu şi Mielul 


Una dintre cele mai relevante imagini din Apocalips este cea a Bisericii, 
înfăţişată sub chipul poporului lui Dumnezeu. După părerea unor exegeti 
însă, tematica Bisericii nu ocupă un loc important în Apocalipsul lui loan 
din Patmos”, deoarece tematicile dominante ar fi teologia! şi cristologia. 
Această realitate se confirmă chiar de la începutul cărții, acolo unde au- 
torul afirmă că scrierea sa este revelație (apocalypsis) a lui Cristos, ce are 
izvorul său în Dumnezeu. 

În ceea ce priveşte teologia, Dumnezeu e descris ca fiind Alfa şi Ome- 
ga (Ap 1,8; 21,6); Dumnezeu Creator şi Cel care era, este şi va veni (Ap 
1,4.8; 4,8; 11,17; 16,5) şi Dumnezeu (atotputernic) Pantocrator (Ap 1,8; 
4,8; 11,17; 15,3; 16,7; 19,6; 21,22). 

Începând cu Ap 4,1, imaginea ce domină Apocalipsul este aceea a lui 
Dumnezeu stăpân al timpurilor şi al istoriei, pe care le conduce de pe tro- 
nul slavei sale ceresti. Stápánirea lui Dumnezeu, deja recunoscutá ín cer, 
trebuie să se instaureze şi pe pământ”, spaţiu în care toti oamenii sunt 
invitati să-l recunoască şi să-l adore pe Dumnezeu cel unic şi adevárat!*. 
Acest lucru este posibil prin punerea în act a dreptăţii divine, ce duce la 


12 Pentru a nu crea o opoziţie cu vechiul Israel, în această lucrare se preferă, nu expresia 
„noul Israel”, ci „Israelul lui Dumnezeu” sau „Israelul mesianic”. 

33 Ioan din Patmos este numele folosit în această lucrare pentru a desemna autorul 
Apocalipsului. Discutia despre identitatea autorului este lăsată la o parte, deoarece nu e 
legată de obiectul luat în studiu. 

14 R. BAUCKHAM, La teologia dell'Apocalisse, Paideia, Brescia 1994, 38: „Teologia Apoca- 
lipsului este în mod eminent teocentrică”. Cf. M.E. BORING, „The Theology of Revelation, 
«The Lord Our God the Almighty Reigns»", Interpretation 40 (1986) 257-259. 

15 În opinia lui R. BAUCKHAM, La teologia dell'Apocalisse, 56, ar trebui să se realizeze cele 
trei invocatii din rugăciunea Tatăl nostru (cf. Mt 6,9-10): ,sfinteascá-se numele tău, vie 
împărăția ta, facă-se voia ta, precum în cer aşa şi pe pământ”. 

16 G.K. BEALE, The Book of Revelation. A Commentary on the Greek Text, Eerdmans, 
Grand Rapids (MI) 1999, 171.174: „The major theological theme of the book is the glory 
due to God because he has accomplished full salvation and final judgment". 

eliberarea lumii de forțele răului şi la reînnoirea pământului, atunci când 
Domnul va face să coboare din ceruri noul Ierusalim. 

În Apocalips, Dumnezeu locuieşte în cer, în transcendentá, acolo unde 
primeste adoratia celor patru Fiinte Vii, simbol al intregii creatii, si inchi- 
narea celor 24 de Prezbiteri, reprezentanti ai istoriei. 

Ín raportul sáu cu oamenii, Dumnezeu este cel care îi protejează pe ai 
sái cu sigilarea membrilor triburilor lui Israel in fata mániei manifestate 
de flageluri (Ap 7,1-8), cu numele imprimat pe fruntea celor 144.000 (Ap 
14,1-5), cu imunitatea martorilor in fata celor care vor sá le facá ráu (Ap 
11) şi cu salvarea femeii în pustiu (Ap 12). Mâna puternică a lui Dumnezeu 
realizează unicul exod al poporului său, care, traversând istoria şi ieşind 
victorios din bătălia împotriva răului, va sosi în Ierusalimul escatologic. În 
acelaşi timp, Dumnezeu nu numai că salvează, dar arată şi natura sa de 
judecător drept, făcând să se declanşeze flagelurile mâniei divine asupra 
idolatrilor. 

Dintr-o perspectivă retorică, toate acțiunile şi intervenţiile lui Dumne- 
zeu au scopul de a induce idolatrii la convertire şi a-i determina pe oameni 
să facă alegerea corectă, adică să fie de partea lui Cristos şi să aspire să 
devină cetățeni ai noului Ierusalim. Trebuie adăugat că intervențiile lui 
Dumnezeu nu sunt orientate împotriva elementelor naturii, ci sunt, în 
general, adresate oamenilor, fie pentru a judeca, fie pentru a mântui. 

Una dintre imaginile care domină cartea Apocalipsului este aceea a lui 
Dumnezeu stăpân al timpurilor. Plecând de la această imagine, se poate în- 
trevedea un tip de teologie a istoriei, în care evenimentele trebuie interpre- 
tate din perspectiva planului lui Dumnezeu. În fața persecuției iminente, 
a idolatriei larg răspândite şi a cultului imperial, creştinii sunt convinşi că 
Dumnezeu stăpâneşte şi guvernează timpurile şi istoria şi că îi va mântui 
pe cei ce se îndepărtează de idolatrie. Cu această convingere, Biserica are 
misiunea de a mărturisi adevărul, dreptatea şi harul lui Dumnezeu pentru 
a putea instaura împărăţia definitivă şi universală a Domnului. Această 
misiune este îndeplinită cu certitudinea de a participa la regalitatea dum- 
nezeiască încă de pe pământ. 

Cristos este o altă figură centrală în Apocalips, încă de la început, când 
îi apare lui Ioan pe Insula Patmos, şi până la sfârşit, atunci când impre- 
ună cu Dumnezeu substituie templul în noul Ierusalim. Cele trei imagini 
cristologice fundamentale în cartea lui loan din Patmos sunt: „Cel Aseme- 
nea cu Fiul Omului”, „Mielul” şi „Cavalerul Victorios”. Există mai apoi 
caracteristicile esenţiale ale lui Cristos legate de mântuirea realizată prin 
rástignirea, moartea şi învierea sa. 

După descrierea lui Cristos, drept centru în jurul căruia se desfăşoară 
viața Bisericilor din Asia Mică (Ap 2-3), Cristos Mielul ia sulul sigilat din 

mâna dreaptă a lui Dumnezeu şi revelează planul divin asupra istoriei 
umane (Ap 4-5). 

În capitolele succesive ale cărții, Cristos va însoți si va conduce poporul 
răscumpărat cu sângele său în bătălia cu cel rău, spre împlinirea escato- 
logică. Cristos este Mielul în picioare pe Muntele Sion împreună cu cei 
144.000 de aleşi (Ap 14,1), este cel ce trebuie să fie urmat de ráscumpáratii 
dintre toți oamenii (Ap 14,4). Cristos este mai apoi cel ce încredințează 
misiunea de a profeti, este Domnul răstignit şi înviat cu care se identifică 
martorii în Ap 11, este Isus căruia trebuie să i se ofere mărturie în Ap 12, 
iar cântarea sa este aclamată de învingătorii unicului exod în Ap 15,2-4. 
Raportul dintre Cristos şi popor este concentrat în unirea acestuia din 
urmă cu Mielul si victoria celor ráscumpárati împreună cu el. 

Aceste scurte observații lasă să se întrevadă cum Dumnezeu gi Mielul, 
prezentați de multe ori împreună (Ap 12; 14,1-5; 21), acționează în favoa- 
rea poporului care este obiectul unei griji particulare. Dumnezeu are un 
plan referitor la umanitate şi vrea să îşi constituie în Cristos un popor 
fidel. 

În ciuda faptului că în centrul atenţiei se află revelaţia şi planul de mân- 
tuire al lui Dumnezeu realizat în Cristos Isus, destinatarul oricărei initia- 
tive divine este poporul lui Dumnezeu. El intervine şi aşteaptă un răspuns 
de la comunitatea ráscumpáratá şi chemată la slava Ierusalimului escato- 
logic. Aşadar, împreună cu teologia şi cristologia, o importanță aparte are 
şi ecleziologia în cartea Apocalipsului. 

Legată de Dumnezeu şi de Cristos, tema poporului lui Dumnezeu tra- 
versează ca un fir roşu tot Apocalipsul, începând de la situaţia reală din 
Ap 2-3, continuând cu metaforele şi imaginile ecleziologice din Ap 4-20, 
pentru a culmina cu noul Ierusalim în Ap 21-22. 


3. Poporul lui Dumnezeu în Apocalips 


În discursul despre poporul lui Dumnezeu, prima întrebare se referă la 
modul cum este descris acesta. O distincție importantă trebuie să se stabi- 
lească între imaginea poporului lui Dumnezeu în prima parte a cărții (Ap 
2-3) şi cea din a doua parte (Ap 4-22). Descrierea poporului lui Dumnezeu 
începe încă din primele capitole ale Apocalipsului. În Ap 2-3, în cadrul me- 
sajelor către cele 7 comunităţi din Asia Mică, este prezentată viața realistă 
a Bisericilor, cu acea conştiinţă a coexistentei dintre sfinți şi păcătoşi. Aici 
este descrisă Biserica!” concretă şi reală cu dificultățile întâmpinate în tră- 
irea credinţei în ambientul socio-istoric în care se găsea. 


1 Termenul „ekklesia” (biserică) este folosit in Apocalips de nouăsprezece ori pentru a 
desemna cele şapte comunităţi din Asia Mică (Ap 1-3) şi o dată cu o probabilă referire la 

Coordonatele spatiale sunt bine precizate, adică cele sapte cetăți din 
Asia Mică, în timp ce coordonatele temporale includ prezentul, trecutul şi 
viitorul. 

În aceste sapte comunități, care au un raport special cu Cristos prezent 
în mijlocul lor, viața eclezială trebuie să fie caracterizată de fidelitate şi 
convertire, ascultând constant de inspiratiile Duhului Sfânt. Îndemnurile 
la perseverență şi fidelitate au în vedere pericolul idolatriei şi al compro- 
misului cu lumea păgână la care erau expuşi credincioşii din Asia Mică, în 
raporturile externe (cu Imperiul şi sinagoga) şi în relaţiile interne (în inte- 
riorul comunității). În acelaşi timp, se îndemnă la discernământ al doctri- 
nelor şi revelatiilor profetice şi coerenţă în viața creştină. 

În Ap 4-22 autorul descrie Biserica universală, necircumscrisă unei ce- 
táti, cum era cazul pentru Bisericile din Asia Mică. Este prezentată ima- 
ginea poporului lui Dumnezeu, ce cuprinde întreaga lume, fiind constituit 
din oameni din toate triburile, limbile, popoarele şi naţiunile pământului. 
Pe lângă categoriile spaţiale, şi cele temporale sunt schimbate, deoarece în 
Ap 4-22 se folosesc noţiunile de „mileniu” şi „trei timpuri şi jumătate”. În 
sfârşit, în Ap 4-22 Biserica este idealizată şi e prezentată numai cu aspecte 
pozitive, în timp ce în Ap 2-3 există o imagine realistă a Bisericii, în cadrul 
căreia se întâlnesc păcatul, infidelitatea, pericolul schismei şi răceala. 

Este prezentat un popor ideal, descris doar în culori optimiste, cu ajuto- 
rul a numeroase imagini: cei 144.000 (Ap 7; 14), cei Doi Martori profeti (Ap 
11); Femeia (Ap 12), învingătorii noului exod (Ap 15). Această prezentare 
a Bisericii este, în realitate, o invitaţie la a înălța privirea către idealul de 
atins, fie pentru a depăşi dificultăţile, fie pentru a rezolva imperfectiunile 
din Bisericile locale. 

Se poate adăuga că în Ap 4-22, imaginile prin care este descris poporul 
lui Dumnezeu sunt preluate adesea din Vechiul Testament: cei 144.000 
dintre triburile izraelite (Ap 7); cei Doi Martori, noii Moise şi Ilie (Ap 11); 
Femeia şi descendența sa, simbol al poporului în Vechiul Testament (Ap 
12); cei 24 de Prezbiteri'$; învingătorii împotriva Fiarei în noul exod (Ap 
15,2-4) şi martirii de sub altar (Ap 6,9-11). 

La aceste imagini veterotestamentare, loan din Patmos va adăuga atri- 
bute neotestamentare (cu referință adesea la Miel), obținând astfel imagi- 
nea completă a poporului lui Dumnezeu şi a Mielului. 

A doua întrebare priveşte configurarea poporului lui Dumnezeu în Apo- 
calips. Încă de la început, trebuie spus că Biserica nu este configurată în 
detaliu, cu referință la compoziția sa. Ioan din Patmos nu oferă o descri- 


aceleaşi comunităţi locale în Ap 22,16. 
18 Numele „Cei Doi Martori”, „Femeia” şi „cei 24 de Prezbiteri” vor fi scrise cu majus- 
culă pentru a sublinia natura lor de personaje-simbol ale poporului lui Dumnezeu. 

ere a organizării comunității, ci pomeneşte in mod generic membrii săi 
caracterizați drept sfinți, ráscumpárati şi martiri. Se subliniază mai apoi 
statutul de regi şi preoți (cf. Ap 1,19) al creştinilor, deoarece participă din 
demnitatea regală şi sacerdotală a lui Cristos. Această participare regală 
este şi un impuls pentru a lupta împotriva forțelor răului, conştienţi de 
victoria împreună cu Cristos. 

Printre oficiile şi ministerele menţionate, se află cel al apostolilor şi al 
profetilorP. Cu toate acestea, chiar dacă există aluzii doar la oficiul profetic 
al anumitor persoane (Ioan, Izabela), este pusă în evidență datoria mártu- 
riei profetice a tuturor celor ce îl urmează pe Cristos. 

În încheierea discursului despre configurarea poporului lui Dumnezeu, 
trebuie amintit că nu există vreo referință la o împărţire în două grupuri: 
iudeo-crestini şi págáno-crestini în Apocalips. Creştinii sunt adevărații iu- 
dei şi, în acelaşi timp, oameni din orice trib, națiune, popor, reuniți cu toţii 
în unicul popor al lui Dumnezeu. 

A treia şi ultima întrebare e legată de frecvența tematicii poporului lui 
Dumnezeu” alături de alte teme majore ale cărții. Tematica ecleziologicá 
este prezentă, în primul rând, în Ap 2-3, capitole ce dedică un amplu spațiu 
descrierii vieții Bisericilor din Asia Mică. Bisericile locale sunt în raport 
strâns cu Isus Cristos, Cel ce tine cele şapte stele în mâna sa dreaptă şi se 
plimbă, înconjurat fiind de cele şapte candelabre. 

În Ap 4-22, tema poporului lui Dumnezeu nu este pe primul plan. Te- 
matica ecleziologică este legată de doctrina despre Dumnezeu, Cel ce con- 
duce istoria de pe tronul său, şi de doctrina despre Cristos, Cel ce revelează 
şi împlineşte planul lui Dumnezeu. 

Chiar dacă accentul cade adesea pe discursul despre Dumnezeu, se sub- 
liniază protecția oferită de El poporului în drumul său istoric şi asocierea 
acestuia la Cristos, victorios prin jertfa sa. 

Poporul lui Dumnezeu se bucură de o relație privilegiată cu Dumnezeu. 
Dumnezeu protejează acest popor, idee vizibilă în sigilul aplicat membrilor 
celor 12 triburi ale lui Israel (Ap 7,1-8), în numele imprimat pe fruntea 
celor 144.000 (Ap 14,1-5), în imunitatea celor Doi Martori în fata celor ce 
vor să atenteze la viața lor (Ap 11) şi în salvarea Femeii în pustiu (Ap 12). 
Mâna puternică a lui Dumnezeu împlineşte unicul exod al poporului ce 
traversează istoria, învinge forțele răului şi intră în Ierusalimul escatolo- 


gic. 


? [oan din Patmos defineşte cartea sa drept profeție (Ap 1,3; 22,7.10.18.19) şi face aluzie 
la spiritul profetiei (Ap 19,10) şi spiritele profeților (Ap 22,6). 

2 După părerea lui J. GNILkA, Teologia del Nuovo Testamento, Paideia, Brescia 2004, 
384-385, ideea poporului lui Dumnezeu legat de Israel este fundamentală în Apocalips. 


BISERICA, DUMNEZEU SI MIELUL ÎN APOCALIPS 75 


Poporul lui Dumnezeu are un raport special cu Cristos. Cristos Mielul 
se află în picioare (deşi e înjunghiat) pe Muntele Sion împreună cu cei 
144.000 de credincioşi (Ap 14,1). Tot El trebuie să fie urmat până la moarte 
de cei ráscumpárati de pe toată fata pământului (Ap 14,4). Cei Doi Martori, 
imagine a Bisericii, primesc misiunea de a profeti dela Domnul Cristos (Ap 
11), iar mărturia celor ráscumpárati prin sângele Mielului este tot în fa- 
voarea lui Cristos (Ap 12). Mai apoi, învingătorii din noul exod vor intona 
cântecul Mielului (Ap 15). Relaţia dintre Cristos şi poporul credincios este 
centrată pe unirea acestuia cu Mielul şi pe garanţia victoriei împreună cu 
Mielul pe baza fidelității absolute. 


4. Poporul lui Dumnezeu - noul Ierusalim şi Babilonul 


În descrierea poporului lui Dumnezeu, loan oferă şi starea sa ideală 
identificată cu noul lerusalim. Această cetate este constituită pe 12 teme- 
lii-apostoli şi are 12 porti-triburi. 

Prezentând detaliile noului Ierusalim, autorul are şi o intenţie pa- 
renetică, dorind să pună în lumină contrastul cu Babilonul (paralelism 
antitetic)?!. La nivel literar, paralelismul între Babilon şi Ierusalim se ex- 
primă cu ajutorul a diferite imagini în comun: îngerul celor şapte cupe (Ap 
17,1 şi 21,9); numele scris pe frunte şi numele celor ce aparțin celor două 
cetăți”. Accentul cade asupra antitezei dintre cele două cetăți. Babilonul 
(cetate terestră şi istorică) este asociat cu Fiara (Ap 17,3), în timp ce Ie- 
rusalimul nou (cetate cerească şi escatologicá) este asociat cu Mielul (Ap 
21,9-10). Babilonul este prostituata (Ap 17,2), pe când Ierusalimul nou 
este mireasa (Ap 21,2.9). În fine, hainele şi giuvaerurile prostituatei (Ap 
17,3-4; 18,16) sunt în contrapozitie cu acelea ale logodnicei Mielului (Ap 
19,7; 21,11.18-21)%, 

Contrastul dintre Noul Ierusalim şi Babilon se poate evidentia şi din 
perspectiva interpretării sensului pietrelor prețioase. Imaginea din Ap 
21,19-20 cu cele 12 perle şi pietre prețioase răstoarnă frumusețea şi bogă- 
tia cu care Babilonul înşela locuitorii săi. Folosind materialele prețioase 
în Ap 21-22, probabil autorul dorea să reliefeze opoziția dintre Noul Ieru- 
salim şi Babilonul (Roma) care poseda şi făcea trafic de aur şi pietre preti- 


21 În Apocalips, dualismele, adesea antitetice, au un loc relevant. 

2 Cf. P Lee, The New Jerusalem in the Book of Revelation. A Study of Revelation 21-22 
in the Light of its Background in Jewish Tradition, Mohr Siebeck, Tübingen 2001, 264. 

?3 Cf. C. DEUTSCH, „Transformation of Symbols: the New Jerusalem in Rev 21,1-22,5”, 
Zeitschrift für die neutestamentliche Wissenschaft 78 (1987) 107-126; J. Du RAND, „The New 
Jerusalem as Pinnacle of Salvation: Rev 21,1-22,5", Neotestamentica 38 (2004) 280. 

2 Of. R.H. GUNDRY, „The New Jerusalem. People as Place, not Place for People", Novum 
Testamentum 29 (1987) 261-262. 

oase. Ierusalimul cel Nou este superior Babilonului, datorită materialelor 
prețioase prezente peste tot, în zid, în temelii, pe porti şi pe străzi. 

Opoziția dintre cele două cetăţi se vede şi în modul de folosire al materi- 
alelor preţioase: în timp ce în Roma doar bogatii foloseau pietrele pretioa- 
se, în Ierusalimul reînnoit aceste materiale sunt accesibile tuturor”. 

Antiteza creată ar putea fi rodul unei intenţii retorice. Impresia vizuală 
produsă de arhitectura şi arta cultivată de puterea imperială romană (tem- 
ple, construcții somptuoase, opere de artă) este aici contrabalansată de 
imaginea noului Ierusalim ceresc, plin de splendoare, de perfecțiune si ab- 
solut prețios. Autorul oferă viziunea unei lumi prezentate din perspectivă 
cerească şi în armonie cu planul lui Dumnezeu. De aici, şi invitaţia făcută 
creştinilor de a ieşi din Babilon, luând distanţele cuvenite față de cultul 
imperial/5, şi a se orienta către Ierusalimul viitor, cetatea ideală unde in 
centru se află dumnezeirea la care se are acces direct. Această cetate ide- 
alizată este în acelaşi timp simbolul unei comunităţi ce oferă siguranță 
perfectă”. 


5. Unicul Popor al lui Dumnezeu (VT şi NT) 


Poporul lui Dumnezeu este descris în multe texte din Apocalips cu aju- 
torul a diferite imagini, cum ar fi: cei 144.000 (Ap 7 şi 14), cei Doi Martori 
(Ap 11), Femeia (Ap 12) şi învingătorii unicului exod (Ap 15,2-4), combi- 
nând elemente din Vechiul şi Noul Testament. 

În aceste texte poporul lui Dumnezeu este prezentat în continuitate cu 
tradiţiile veterotestamentare. Ca şi în alte cazuri, loan din Patmos înglo- 
bează în descrierea sa cuvinte, imagini şi concepte din Vechiul Testament 
într-un proces de reelaborare creativă. Limbajul şi imaginile scripturistice 
sunt mai apoi aplicate în manieră originală la noua situaţie a comunităţii 
şi ținând cont de relaţia cu Cristos Mielul. 

În general, prima componentă menționată este cea din Vechiul Testa- 
ment: cele 12 triburi ale lui Israel (Ap 7,4-8); cei Doi Martori, noii Ilie şi 
Moise (Ap 11,3-6); Femeia cu 12 stele (Ap 12,1-6); cântarea lui Moise in Ap 
15,3 (cf. leul din tribul lui Iuda din Ap 5,5). Elementele veterotestamenta- 
re sunt asociate adesea cu ceea ce se aude, cum ar fi vocea din Ap 11,1-3 şi 
Ap 7,4. 

Mai apoi aspectul din Vechiul Testament este de cele mai multe ori re- 
lationat cu Dumnezeu: sigiliul Dumnezeului Viu în Ap 7,3-8; Dumnezeu 


25 Cf. P Leg, The New Jerusalem, 285; R.H. GUNDRY, „The New Jerusalem”, 261. 

2 Cf. B. KowALsKI, Die Rezeption des Propheten Ezechiel in der Offenbarung des Johan- 
nes, Katholisches Bibelwerk, Stuttgart 2004, 3. 

?! Cf. R. BAUCKHAM, La teologia dell'Apocalisse, 31.155. 

Atotputernic în Ap 15,3; protecția divină rezervată celor Doi Martori în 
Ap 11 si Femeii în pustiu in Ap 12. Descrierea poporului lui Dumnezeu cu 
note din Vechiul Testament este făcută din perspectiva drumului istoric 
de străbătut, unde e nevoie de protecția lui Dumnezeu în lupta împotriva 
forțelor răului. 

Componenta neotestamentară este menționată imediat după cea din 
Vechiul Testament, fără nici o explicație din partea autorului: urmarea 
Mielului (Ap 14,1-5); moartea, învierea si înălțarea martorilor cu Cristos 
la cer (Ap 11,7-13); sângele Mielului şi mărturia lui Isus (Ap 12,10-17). 
Confirmarea acestui procedeu vine gi din partea altor texte. Spre exemplu, 
imaginea Mielului din Ap 5,6 si cea a mulțimii imense din Ap 7,9. Aspectul 
specific al Noului Testament este asociat deseori cu ceea ce autorul vede: 
viziunea celor 144.000 în Ap 14,1-5, Ierusalimul nou în Ap 21,9-22,5. În 
fine, atributele neotestamentare se referă adesea la Cristos Mielul si la 
opera sa de răscumpărare: cei 144.000 de ráscumpárati stau împreună cu 
Mielul (Ap 14); fiii Femeii au márturia lui Isus (Ap 12); cei Doi Martori au 
soarta Domnului lor (Ap 11), iar cántarea de eliberare este cea a Mielului 
in Ap 15. 

Cele douá componente, vetero si neotestamentare, sunt fuzionate pen- 
tru a crea imaginea unicá a poporului lui Dumnezeu. Aceastá imagine a 
comunităţii se descoperă în cei Doi Martori, noii Ilie şi Moise şi în acelaşi 
timp configurati cu Cristos; în Femeia premesianică şi mesianică; în cei 
144.000 de membri ai triburilor lui Israel, dar şi cei ce-l urmează pe Miel 
(Ap 7 şi 14). Poporul unic al lui Dumnezeu este în continuitate cu Israel al 
trecutului şi primeşte noutatea sa de la Cristos Mesia. 


5.1. Poporul unic al lui Dumnezeu şi al Mielului 


În paragrafele anterioare s-a observat cum Ioan din Patmos îşi ima- 
ginează un popor al lui Dumnezeu format din două elemente: aspectele 
din Vechiul Testament şi cele din Noul Testament. Aceste elemente sunt 
inseparabile, deoarece autorul le prezintă întotdeauna unite şi în continu- 
itate. În descrierea poporului lui Dumnezeu, autorul începe cu imaginile 
veterotestamentare. Elementul cel mai des evocat este cel legat de cele 12 
triburi izraelite: lista celor 12 triburi în Ap 7,3-8; cele 12 stele-triburi din 
coroana Femeii (Ap 12) şi numele celor 12 triburi pe porţile Ierusalimului 
nou (Ap 21,12). 

După elementele din Vechiul Testament, în ordinea prezentării urmea- 
ză aspectele din Noul Testament. Elementele neotestamentare sunt ade- 
sea legate de Miel şi de apostoli. Apostolii constituie temeliile Ierusalimu- 
lui escatologic, în timp ce Mielul are mai multe funcţii şi valente în raport 
cu poporul lui Dumnezeu. 

Aspectele veterotestamentare combinate cu cele neotestamentare sunt 
un indiciu că pentru loan din Patmos nu există separație sau distincție 
între poporul din Vechiul Testament şi cel din Noul Testament. Prima con- 
statare e aceea a continuității dintre istoria lui Israel şi cea a Bisericii. 
Intervenţiile mântuitoare ale lui Dumnezeu au fost în favoarea lui Israel 
în trecut, iar acum sunt pentru toate neamurile şi se pot vedea în Cristos 
mort şi înviat. Aşadar, se pleacă de la Israel, se trece prin Isus şi se ajunge 
la Biserică, în cadrul căreia creştinii trebuie să ofere mărturia fidelă ase- 
menea lui Cristos. Triburile lui Israel au devenit acum triburile lui Mesia, 
capul tuturor, Leul lui Iuda şi mládita lui David, adică poporul transformat 
de Cristos şi bazat pe temelia apostolilor. 

În ciuda continuității dintre poporul vechii şi noii alianțe, rămân func- 
tiile diferite. Poporul lui Dumnezeu are rădăcinile în istoria lui Israel, iar 
autorul acordă precedentá acestuia, amintind mereu în primul loc elemen- 
tul de inspirație ebraică. Triburile lui Israel conservă valoarea de porti 
prin care trebuie să treacă toti cei ce vor să intre în Ierusalimul escato- 
logic. De cealaltă parte, apare noutatea lui Cristos, Cel ce îi constituie pe 
apostoli drept temelie a cetăţii sfinte, poporul lui Dumnezeu. 

Punctul esențial asupra căruia se insistă în descrierea poporului lui 
Dumnezeu este unitatea şi unicitatea sa. Într-adevăr, se observă cum cei 
Doi Martori sunt întotdeauna inseparabili (Ap 11), coroana cu cele 12 stele 
e o singură şi unitară realitate (Ap 12), cântul lui Moise şi al Mielului este 
un cânt unic (Ap 15), iar cei 144.000 de aleşi sunt un singur grup, fie mem- 
brii celor 12 triburi (Ap 7), fie cei ce urmează Mielul (Ap 14). În parcursul 
său istoric, poporul lui Dumnezeu este prezentat ca un grup unitar şi unic. 

În concluzie, ideea unui popor unic şi indivizibil se poate deduce pe baza 
următoarelor constatări: a) non-distinctia dintre Vechiul Testament şi 
Noul Testament, adică dintre Israel şi Biserică, autorul nepomenind nici- 
odată de o alianță veche sau de vechiul Israel; b) unirea triburilor izraelite 
cu apostolii, numele ambelor grupuri fiind prezente pe zidul Ierusalimului 
nou; c) limbajul pentru a desemna poporul evreu (Israel, adevărații iudei) 
e întrebuințat pentru a vorbi despre creştini. 

5.2. Unicitatea poporului lui Dumnezeu între istorie şi escatologie 


Imaginea poporului lui Dumnezeu prezentată în Ap 7,4-8 şi 14,1-5; 
11,3-13; 12,1-17; 15,2-4 este în armonie cu cea prezentă în Ap 21. Legătu- 
ra dintre aceste două categorii de texte se stabileşte pe linia continuității 
între istorie şi escatologie. Dacă în Ap 21 era descris poporul alianței izrae- 
lite şi al alianţei în Cristos în faza împlinirii escatologice, în schimb, în Ap 
7,4-8; 11; 12 este vorba despre acelaşi popor al lui Dumnezeu, dar privit in 
drumul său istoric. Este un popor care, pe de o parte, are nevoie de protec- 
tia lui Dumnezeu (cf. sigiliul în Ap 7,3-8; numele lui Dumnezeu pe frunte 
în Ap 14; salvarea în pustiu în Ap 12), iar pe de altă parte, este unit cu 
Cristos Mielul, unire ce garantează victoria împotriva răului. Poporul lui 
Dumnezeu deja introdus în escatologie este sigur de victorie şi va ajunge la 
împlinirea definitivă, în măsura unirii cu Cristos, cel ce a învins în luptă. 
De fapt, cei Doi Martori sunt de neatins şi deja victorioşi, iar Femeia nu 
este înfrântă de Dragon. 

Analizând mai în detaliu, există anumite elemente care se pot evidentia 
cu referință la poporul lui Dumnezeu în istorie şi escatologie. În primul 
rând, numărul 12, care apare în Ap 7,4-8; 12; 21, în contexte cu aluzii clare 
la poporul lui Dumnezeu. Numărul 12 este numărul poporului lui Dum- 
nezeu. În Ap 7 şi 12, numărul 12 priveşte comunitatea istorică: e vorba 
despre trecutul celor 12 triburi şi despre prezentul cu imaginea femeii cu o 
coroană de 12 stele. În schimb, în Ap 21 numărul 12 se referă la escatologie 
cu noutatea absolută a asocierii dintre apostoli şi cele 12 triburi izraelite. 

În contextul folosirii numerelor, Ap 21 reia şi numărul 144. Dacă în Ap 
7,1-8 acesta se referea la cei 144.000 din toate triburile, în Ap 21,9-21 se 
vorbeşte despre un zid al cetăţii care măsoară 144 de coti şi are numele 
celor 12 triburi pe porti. Se pune în evidenţă astfel ideea poporului lui 
Dumnezeu istoric şi escatologic. 

Un al doilea element în raportul dintre poporul lui Dumnezeu în isto- 
rie şi escatologie este evoluţia ideii legate de cele 12 triburi. În Ap 7,4-8, 
triburile sunt denumite în mod expres. Ambientul pare să fie cel pămân- 
tesc, deoarece triburile trebuie să străbată încă istoria şi să ofere mărtu- 
ria pentru Cristos sub protecţia sigiliului lui Dumnezeu. În al doilea text, 
Ap 14, există doar referirea la cei 144.000 care aparțin lui Dumnezeu şi 
Mielului, în timp ce triburile nu mai sunt numite. Totuşi, e vorba despre 
acelaşi grup amintit în Ap 7. În fine, Ap 21,12-13 este punctul de sosire, 
iar contextul este escatologic. În cetatea sfântă, cele 12 triburi au un loc 
important şi sunt legate de porţile Ierusalimului ceresc. Aici triburile nu 
mai sunt numite expres, probabil deoarece accentul cade asupra funcţiei 
lor de intrări în comunitate. 

Tot referitor la triburi, lista din Ap 7,4-8, deja elaboratá din punct de 
vedere mesianic (Iuda din tribul lui Mesia este pe primul loc), va fi din nou 
încreştinată şi universalizatá în Noul Ierusalim. Într-adevăr, prin porti- 
le-triburi ale Noului Ierusalim vor intra toate natiunile. Ín plus, pietrele 
pretioase care impodobeau pectoralul Marelui Preot ca simbol al triburilor 
(cf. Ex 28,11-21) vor fi atribuite celor 12 apostoli in Ap 21,19-20. 

Ín al treilea ránd, personajele si simbolurile poporului lui Dumnezeu 
in istorie se vor regási in implinirea escatologicá in Ap 21. Astfel, cei Doi 
Martori, dupá márturia profeticá, vor fi uniti cu Mielul mort si inviat si vor 
fi ináltati la cer. La fel, Femeia din Ap 12, o datá ce a implinit pelerinajul 
istoric, pregătită şi îmbrăcată cu operele drepte ale sfinţilor, va deveni mi- 
reasa Mielului în Ierusalimul escatologic. În fine, Mielul, menționat în Ap 
14,1-5 şi Ap 15,2-4, va fi o imagine reluată în expresia „apostolii Mielului” 
în Ap 21,14. 

Unicitatea poporului lui Dumnezeu este vizibilă şi în escatologie. O pro- 
bă în sprijinul acestei afirmaţii este zidul Ierusalimului nou, care include 
într-o unică şi singură realitate porţile celor 12 triburi izraelite şi temelii- 
le celor 12 apostoli. Simbol de unitate este însuşi Ierusalimul escatologic, 
cetate sfântă compactă, ce uneşte naţiunile în jurul lui Dumnezeu şi al 
Mielului, aflaţi în centrul cetății drept Templu, tron şi lumină. În această 
cetate există o singură piaţă, un singur râu de apă vie şi un unic pom al 
vieţii la care au acces naţiunile. În acest mod, Ierusalimul nou este o cetate 
de sinteză şi unitate, având în Dumnezeu şi Miel, ce stau pe acelaşi tron, 
unicul Templu şi unicul izvor de lumină. 

Trebuie subliniat mai apoi că aceleaşi caracteristici ale unității şi unici- 
tátii atribuite poporului Noului Ierusalim se regăsesc în imaginile cu care 
e descris poporul istoric. Unitatea dintre triburi şi apostoli în acelaşi zid 
al cetăţii sfinte este prefigurată de unitatea celor doi martori prezentaţi 
mereu împreună în Ap 11, de unitatea coroanei cu 12 stele a Femeii în Ap 
12. Însă accentul este pus pe poporul unic al lui Dumnezeu, fie escatologic, 
fie istoric. Unicul popor al lui Dumnezeu reprezentat de cele 12 triburi şi 
de cei 12 apostoli în Noul Ierusalim este anticipat în imaginea poporului 
care umblă pe căile istoriei. loan din Patmos are aici în minte un singur 
Israel al lui Dumnezeu, un popor cu care Dumnezeu a început o alianță în 
trecut, iar în prezent trebuie să-l urmeze pe Cristos Mielul şi să ajungă la 
împlinire. 

Procedeul folosit de autor pentru a descrie poporul noului Ierusalim şi 
Israelul lui Dumnezeu în istorie este acelaşi, combinând elemente vetero 
şi neotestamentare. În planul unic de mântuire al lui Dumnezeu, în acea 
istorie a mântuirii unitară şi unică, poporul unic al lui Dumnezeu mer- 
ge către împlinirea escatologică atunci când Ierusalimul va coborî din cer 
pentru a primi între zidurile sale umanitatea întreagă. 


5.3. Ce fel de unicitate a poporului lui Dumnezeu ? 


La final e nevoie de precizat mai clar în ce constau unitatea dintre iuda- 
ism şi creştinism şi unicitatea poporului lui Dumnezeu. 

Întâi de toate, nu e vorba despre unitate în sensul de suprimare sau 
substituire a Vechiului Testament, nici despre o separație cu Noul Testa- 
ment pe linia dualității, ci despre unitate în complementaritate. În acest 
sens, lumea iudaică găseşte împlinirea şi încoronarea sa în Cristos, de El 
fiind legată şi în El găsindu-şi sensul plin al aspirațiilor. De cealaltă parte, 
misterul şi evenimentul lui Cristos sunt luminate de anticiparea şi prefigu- 
rarea din Vechiul Testament. Există, aşadar, şi în acest caz o complemen- 
taritate reciprocă. 

În al doilea rând, se poate explica mai bine legătura dintre iudei şi pă- 
gâni, ambele categorii fiind invitate să recunoască şi să trăiască misterul 
lui Cristos. Aceştia sunt, de fapt, în aceeaşi situație de orientare şi decizie 
în favoarea lui Cristos. Totuşi, Vechiul Testament trăieşte deja orientarea 
către Noul Testament şi este inserat în acesta, făcând parte din planul de 
mântuire al lui Dumnezeu. 

În acest mod, apare ideea unui popor al lui Dumnezeu, format din cele 
două situaţii (iudaică şi păgână) reînnoite în unicitatea creată de Cristos. 
Se poate spune că unitatea dintre Vechiul Testament şi Noul Testament 
conduce către unicitatea comunităţii de credincioşi şi mántuiti. 


Concluzie 


În Apocalips, autorul nu face distincție între Israel şi comunitatea ce- 
lor ce îl urmează pe Cristos. Israel e prezentat ca Biserică şi nu este nici 
o aluzie la vechiul Israel, în viziunea unei economii şi istorii a mântuirii 
unitare. Se insistă asupra unui popor unic al lui Dumnezeu, Israelul spiri- 
tual, chiar dacă se conservă distincția temporală dintre trecut şi prezent. 
Această descriere a Bisericii drept Israelul lui Dumnezeu, ca şi alte imagini 
veterotestamentare, este o invitaţie constantă la aprofundarea rădăcinilor 
ebraice ale creştinismului. E nevoie să se lase la o parte diferențele dintre 
Israel şi Biserică şi să se accentueze elementele de continuitate şi unitate 
în cadrul aceleiaşi istorii şi alianțe. 

Pe lângă ideea unui popor unic, în ochii autorului Apocalipsului, există 
şi conceptul unei Scripturi unitare. Ioan din Patmos nu face distincţie între 
Vechiul Testament şi Noul Testament, ele sunt pentru el aceeaşi Scriptură 
sacră. Acest mod de abordare a Scripturii poate fi o învăţătură pentru a 
nu repeta acele abuzuri din trecut, care au subevaluat importanța Vechiu- 
lui Testament. Concepţia unor Scripturi sacre unitare şi memoria textelor 
sfinte fac din autorul Apocalipsului un model de abordare a Bibliei valabil 
pentru orice creştin. 

Ideea unui popor unitar se aplică şi în cazul dialogului ecumenic. loan 
din Patmos dorea o Biserică unică şi indivizibilă. Se observă, mai ales, în 
Ap 2-3 intoleranta sa către orice formă de schismă în interiorul comunită- 
tii (atacurile contra nicolaitilor sau împotriva profetesei Izabela). Ierusali- 
mul nou este o comunitate unitară, formată din popoare şi naţiuni, în fata 
tronului lui Dumnezeu. 

Unitatea şi unicitatea nu trebuie să se manifeste doar la exterior, în 
relaţia cu Israel sau cu celelalte confesiuni, ci trebuie să existe în interio- 
rul Bisericii însăşi. De aceea, e nevoie să se combată fragmentarea şi orice 
formă de diviziune. Discursul despre unicitatea poporului lui Dumnezeu 
ajută la înțelegerea mai profundă a identităţii creştine. 

Unitatea şi unicitatea poporului lui Dumnezeu reprezintă o dimensiune 
care imbrátiseazá toate sferele şi raporturile din Biserică şi rămân idealuri 
de urmărit în permanenţă. Perfectiunea va fi atinsă la împlinirea escatolo- 
gică finală, atunci când Ierusalimul nou va cobori din cer. 

Efortul pentru o Biserică unită şi unică trebuie să fie constant în par- 
cursul istoric, în aşa fel încât comunitatea celor credincioşi să reflecte în 
mod cât mai fidel, încă de pe pământ, Cetatea cerească cu cele 12 porti-tri- 
buri împreună cu cele 12 temelii-apostoli. 


LINII GENERALE ALE ANTROPOLOGIEI 
LUI TOMA DE AQUINO 


Asist. univ. dr. pr. Iulian-Valerian IANUS! 


Rezumat: Chiar dacá nu a scris nicio operá strict antropologicá, problematica 
omului e foarte prezentá in scrierile lui Toma de Aquino. Pentru el, omul nu 
s-a aflat niciodată în starea de natură pură, pentru cá depinde întotdeauna 
de situaţia istorică a vieţii sale. Plecând de la doctrina substanței la Aristotel, 
Toma subliniază că omul e compus din două elemente: trupul, ca materie, şi 
sufletul, ca formă; între aceste două elemente există mereu o unitate intimă, 
substanțială. Activitatea care-l diferenţiază pe om de alte ființe corporale este 
cunoaşterea. Primind facultatea intelectului, omul nu are doar o cunoaştere 
senzitivă, ci şi posibilitatea de cunoaştere la nivel intelectiv: astfel se ajunge la 
adevăr, înţeles drept conformitate între intelect şi obiectul cunoscut. 

Cuvinte cheie: Toma de Aquino, antropologie, om, suflet, intelect, cunoaste- 
re, voință, libertate, individ, persoană. 


Summary: Even if he didn't write a strictly anthropologic work, the man pro- 
blem is present very much in Tomas de Aquino writings. For him, the man 
never was in the state of pure nature, because he always depends on the his- 
torical situation of his life. Starting from the substance doctrine of Aristotle, 
Tomas underlines that the man is composed of two elements: body, as material 
and soul, as form; between these two elements there is always an intimate, 
substantial unity. The activity that makes different the man from other body 
beings is knowledge. Getting the faculty of intellect, the man has not only a 
sensitive knowledge, but, also, the knowledge possibility at intellectual level: 
thus, it can achieve the truth, understood as conformity between intellect and 
known object. 

Key words: Tomas de Aquino, anthropology, man, soul, intellect, knowledge, 
will, liberty, specimen, person. 


Între gánditorii creştini un loc aparte îl ocupă Toma de Aquino?. Numit 
şi „Doctor Angelicus", doctrina sa constituie o etapă importantă nu doar 
pentru filosofia scolastică, ci şi pentru întreaga gândire umană; metoda 
sa, capacitatea de sinteză şi puterea lui speculativă au făcut din el cel mai 


1 Facultatea de Teologie Romano-Catolică, Universitatea „Al.I. Cuza”, email: ianusiuli- 
an(Ghotmail.com. 

2 O prezentare a vieţii şi operei lui Toma de Aquino în Anthony KENNY, Toma d'Aquino, 
Humanitas, Bucureşti 1998, 9-58. 

important reprezentant al gândirii creştine. Desi nu a scris nici un tratat 
special de antropologie, temele referitoare la om sunt prezente frecvent in 
operele sale. Înainte de a analiza aspectele antropologiei sale, considerăm 
necesară prezentarea succintă a viziunii sale asupra raportului dintre cre- 
dintá şi rațiune; asta, pentru a-l încadra în gândirea scolastică, cu preocu- 
pările ei principale. 

Pentru Toma, credința şi rațiunea au arii de activitate distincte şi au- 
tonome. Ele nu se pot contrazice: amândouă vin de la Dumnezeu; Dum- 
nezeu este adevărul, iar adevărul nu poate niciodată să devină falsitate. 
Autonomia nu înseamnă separare: credința şi rațiunea se susțin reciproc. 
Rațiunea „slujeşte credința”, în primul rând, demonstrând adevărurile ne- 
cesare care stau la baza credinței; in al doilea rând, contribuţia sa îi este 
de folos teologiei pentru a pătrunde şi a explica, atât cât îi este cu putință, 
adevărurile de credință: în acelaşi timp, filosofia oferă posibilitatea de a 
combate obiecțiile împotriva credinţei şi de a demonstra că misterele nu 
sunt contradictorii. Credinţa ajută rațiunea oferindu-i adevăruri pe care 
aceasta le-ar atinge cu greu şi cu multe greşeli; în al doilea rând, aportul 
la rațiune constă în punerea revelatiei ca normă directivă: în felul acesta, 
rațiunea îşi poate da seama că este în eroare atunci când merge împotriva 
adevărurilor de credință’. 

Aminteam mai devreme că Toma nu a dedicat o operă specifică antropo- 
logiei; putem spune că acest lucru nu era posibil, de vreme ce el consideră 
că omul nu s-a aflat niciodată la starea de natură pură: omul este depen- 
dent de situaţia istorică în care trăieşte. Totuşi, indiferent de această situ- 
atie istorică, omul păstrează mereu modul de a fi al propriei naturi. În felul 
acesta, este posibilă o analiză filosofică a concepției tomiste despre om*. 

Problemele cele mai mari cu privire la om sunt trei: Cine este omul? Ce 
poate să facă omul? Care este scopul vieţii lui? Prima este problema naturii 
sale, a doua - problema activităţii şi facultăţilor sale, a treia este problema 
scopului ultim şi a mijloacelor pentru a-l ajunge”. 


1. Sufletul, trupul şi unitatea omului 
Problema centrală a antropologiei filosofice este cea privitoare la natura 


umană, esența omului. Dintre activităţile pe care el le desfăşoară, unele 
dintre ele sunt legate de materie, în timp ce altele sunt doar spirituale. 


3 Cf. Ermanno PONZALIUI, Storia della filosofia occidentale, Borla, Roma 1984, 285. 

* Cf. Leo J. ELDERS, La filosofia della natura di San Tommaso d' Aquino, Libreria Editrice 
Vaticana, Città del Vaticano 1996, 242. 

5 Battista MOoNDIN, Sistemul filosofic al lui Toma d'Aquino, Galaxia Gutenberg, Târgu- 
Lápus 2006, 234. 

Pare cá trebuie demonstrat cá natura umaná este constituitá din douá ele- 
mente esentiale: unul material, trupul, si altul spiritual, sufletul. Aceasta 
este concluzia la care ajunge cunoaşterea obişnuită în toate culturile tutu- 
ror timpurilor. Dar examinată fiind de reflectia filosofică, această concluzie 
deseori suferă importante retuşuri şi uneori modificări substantiale*. 

Toma preia doctrina aristotelică despre substanță şi spune că omul este 
compus din două elemente esenţiale, trupul şi sufletul”; raportul dintre 
aceste două elemente este asemănător cu cel dintre materie şi formă: tru- 
pul este materia, iar sufletul este format. Formă a unei materii organiza- 
te, sufletul este imaterial şi incorporal, dar există o mare diferență între 
condiţiile sufletelor de pe diversele trepte ale ierarhiei ființelor vii?. Sufle- 
tul omului nu exercită numai operaţiile fiziologice ale oricărei ființe vii, ci 
exercită şi operaţii cognitive. Deoarece exercită operaţii la care trupul nu 
participă deloc, sufletul uman este o formă la care trupul nu contribuie 
în mod efectiv. Pentru a opera prin sine, trebuie să subziste prin sine, de- 
oarece ființa este cauza acțiunii şi orice lucru acționează în conformitate 
cu ceea ce este. Ceea ce subzistă prin sine este o substanţă; sufletul uman 
este, aşadar, o substanță imaterială!. 

Dacă înțelegem sufletul ca fiind o substanță imaterială, admitem, impli- 
cit, că el este nemuritor. A fi nemuritor înseamnă a fi nestricător. Ceea ce e 
stricător nu se poate strica decât prin sine sau prin accident. Lucrurile îşi 
pierd existenţa în acelaşi fel în care o dobândesc: prin sine, dacă, fiind sub- 
stante, există prin sine; prin accident, dacă, fiind accidente, nu există decât 
prin accident. Sufletul fiind o substanță, subzistă prin sine: nu ar putea, 
prin urmare, să se strice prin accident. Sufletul rațional nu este afectat 
de stricarea trupului, care nu există decât prin suflet, pe când sufletul nu 
există prin trup. Dacă ar putea exista pentru suflet vreo cauză a stricării, 
ar trebui să o căutăm în el însuşi. Acest lucru nu este posibil, pentru că 
orice substanță, care este o formă, este indestructibilă prin definiție: ceea 
ce aparține unei ființe în virtutea definiției sale nu poate să-i fie luat. Aşa 
cum materia este potentialitate prin definiţie, la fel forma este act prin 
definiție; aşa cum materia este posibilitate de existență, forma este un act 


ê Battista MoNDIN, Sistemul filosofic al lui Toma d' Aquino, 242. 

" [n discursul despre suflet, Toma este influențat si de gândirea lui Platon; în acest sens, 
a se vedea: Wilhelm Dancă, Fascinafia adevărului. De la Toma de Aquino la Anton Durco- 
vici, Sapientia, laşi 2005, 34-55. 

3 Cf. TOMA DE AQUINO, Summa contra Gentiles, IT, 57. 

? Pentru această diferență dintre sufletele rational, senzitiv şi vegetativ: TOMA DE AQUINO, 
Summa Theologiae, I, 18, 1. 

10 Cf. É. Guson, Tomismul. Introducere în filosofia sfântului Toma d'Aquino, Humani- 
tas, Bucureşti 2002, 281. 

de a exista!!. Astfel, atât timp cât un suflet rational rămâne el însuşi, el 
există; asta înseamnă că el este nemuritor". 

Dar omul nu este doar suflet: are şi un element material, numit trup, şi 
doar prin unirea celor două elemente putem vorbi despre natură umană. 
Trupul uman nu este nici o închisoare pentru suflet, cum credea Platon, 
nici un rău în sine, aşa cum era înțeles de manihei!'5; este element consti- 
tutiv al persoanei umane. Este suficient să privim la activităţile umane: 
omul nu înfăptuieşte doar activităţi intelectuale, ci şi operații senzoriale; 
acestea din urmă nu pot fi efectuate fără a se produce modificări într-un 
organ corporal. Astfel, dacă a simți este o operaţie autentică a omului, deşi 
nu este specifică doar lui, este evident că omul nu este doar sufletul său, ci 
un anumit compus de suflet şi de trup“. 

Sufletul şi trupul constituie o unitate profundă: pentru că omul este 
unul, poate avea doar o formă substanţială. Această formă trebuie să aibă 
o perfecțiune a ființei care să poată fi principiu al diverselor activități 
umane”. Nu este imposibil ca o formă spirituală împreună cu materia să 
ajungă la unitatea ființei, adică să devină om: în natură ființele superioare 
posedă mai multe bogății decât ființele inferioare; în felul acesta, ființele 
spirituale pot să posede perfectiunile ființelor inferioare într-o manieră su- 
perioară. Unitatea sufletului spiritual cu materia este superioară unităţii 
lucrurilor materiale: cu cât forma depăşeşte mai mult materia, cu atât mai 
puternică va deveni unitatea dintre ele. În unirea sa cu materia, sufletul 
nu pierde natura sa. Doctrina tomistă despre unitatea ființei omului nu 
înseamnă un amestec de materie şi suflet: trupul şi sufletul rămân compo- 
nente distincte în interiorul persoanei umane; demnitatea trupului şi cea 
a sufletului sunt păstrate în totalitate!$. 


u É, Gison, Tomismul. Introducere în filosofia sfântului Toma d'Aquino, 281-282. 

12 Cf. TOMA DE AQUINO, Summa Theologiae, I, 75, 6. Referitor la nemurirea sufletului la 
Toma, cf. şi L. J. ELDERS, La filosofia della natura di San Tommaso d' Aquino, 291-305. 

13 [n viziunea lui Toma, maniheii nu se fac vinovaţi doar de erezie considerând materia 
ca fiind rea şi atribuindu-i un principiu creator distinct de Dumnezeu, ci comit şi o eroare 
filosofică. Asta, pentru că, dacă materia ar fi rea în sine, ea nu ar fi nimic; dar, dacă este 
ceva, înseamnă că, în chiar măsura în care este, ea nu e rea. Ca tot ce intră în domeniul 
creaturii, materia este bună şi creată de Dumnezeu (cf. De potentia, IIT, 5; Summa Theologiae, 
I, 65, 1). 

1 Cf. E. Giuson, Tomismul..., 286. 

15 Cf. L. J. ELDERS, La filosofia della natura di San Tommaso d'Aquino, 270-271; Martin 
GRABMANN, S. Tommaso d'Aquino, Libreria Editrice Vaticana, Città del Vaticano 1988, 86-92. 
Trebuie amintit cá, pentru Toma, in om există o singură formă a sufletului, cea rațională; 
în felul acesta, el respinge doctrina pluralitátii formelor: forma superioară poate să impli- 
nească funcțiile formelor inferioare (cf. Nicola ABBAGNANO, Storia della filosofia, Edizioni 
TEA, Milano 1995, 308). 

16 Cf. L. J. ELDERS, La filosofia della natura di San Tommaso d'Aquino, 281-287. 

2. Intelectul si cunoaşterea 


Dacă activitatea principală prin care omul se deosebeşte de celelalte 
ființe corporale este gândirea, atunci facultatea specifică omului este inte- 
lectul. Având în vedere că gândirea este imaterială, şi facultatea prin care 
ea se realizează, adică intelectul, este imaterială. 

Dar în cazul omului, care este o unitate profundă între corp si suflet, nu 
identificăm doar o cunoaştere intelectivă. Putem afirma că în cazul omului 
avem două tipuri de cunoaştere: o cunoaştere senzitivă cauzată de simțuri 
şi o cunoaştere intelectivă, rodul acţiunii intelectului. Înainte de a anali- 
za cunoaşterea specifică omului, adică cea intelectivă, considerăm utilă o 
scurtă prezentare a cunoaşterii senzitive. 


2.1. Cunoaşterea senzitivă 


Aşa cum aminteam mai sus, cunoaşterea senzitivă!” îşi are originea în 
simțuri. Astfel, prin senzație înțelegem acea activitate prin care omul (şi 
animalul), folosindu-se de simțurile externe şi de cele interne, dobândeşte 
o cunoaştere a unor aspecte determinate ale lumii înconjurătoare. Ceea 
ce caracterizează această senzație este faptul cá ea percepe întotdeauna 
lucrurile materiale în singularitatea lor, fie că este vorba despre obiectul 
întreg, fie despre o parte sau un aspect al său. 

Pentru această cunoaştere omul dispune, în primul rând, de simțurile 
externe: văz, auz, gust, miros şi pipăit. Aceste simţuri se numesc „exter- 
ne”, pentru că rolul lor este acela de a percepe ceea ce este extern subiec- 
tului cunoscător; de fapt, prin aceste simțuri se realizează primul contact 
între subiectul care cunoaşte şi obiectul care este cunoscut. Aceste simțuri 
se disting între ele nu doar prin dispozitivul fiziologic diferit, ci şi prin 
obiectul perceput de fiecare in parte; fiecare simt percepe un aspect diferit 
al lucrurilor materiale!*. 

Pe lângă aceste simțuri externe, omul posedă şi patru simţuri interne: 
simțul comun, fantezia, memoria şi instinctul; rolul acestor simţuri este de 
a elabora şi organiza ceea ce a primit subiectul cunoscător de la simțurile 
externe. Astfel, simţul comun primeşte şi unifică datele pe care simţurile 
externe le-au perceput în mod separat, formând o imagine a obiectului 
cunoscut; fantezia păstrează datele primite de simţul comun şi le reprodu- 
ce chiar şi atunci când acele obiecte cunoscute lipsesc, putând, în acelaşi 


17 Aristotel este primul filosof care oferă o analiză sistematică a acestui tip de cunoaşte- 
re (în contradicție cu maestrul său, Platon) şi care îi recunoaşte importanţa şi necesitatea 
în vederea formării cunoaşterii intelective. 

18 Of. B. Monn, Manuale di filosofia sistematica. V. Antropologia filosofica, Edizioni 
Studio Domenicano, Bologna 2000, 105-106. 

timp, să le recompuná într-o manieră diferită de cea in care se află în re- 
alitate; memoria repropune conştiinţei datele obținute în trecut, pástrán- 
du-le conotatia temporală, şi, pentru că este facultatea trecutului, percepe 
lucrurile şi evenimentele ca fiind trecute; instinctul percepe lucrurile sub 
aspectul utilității, al daunei sau al riscului”. 

Toma subliniază că în privința percepţiei simțurilor externe nu este nici 
o diferență între om şi animale. Diferența se face în ceea ce priveşte datele 
intentionale, pentru că doar omul poate ajunge la ele printr-o specie de 
raționament; în timp ce la animale această potentá se numeşte estimativă 
naturală, în cazul omului ea poartă numele de cogitativă”. 

În privinţa valorii obiective a acestei cunoaşteri senzitive, trebuie fă- 
cută distincţia între aspectul fiziologic şi cel intentional. Astfel, din punct 
de vedere fiziologic, această cunoaştere este una subiectivă, pentru că se 
realizează în interiorul subiectului cunoscător; din perspectiva aspectu- 
lui intentional însă, această cunoaştere are un caracter strict obiectiv: in- 
dreaptă atenția cunoscătorului spre ceva distinct de sine, sau cel puțin 
spre ceva distinct de actul perceptiv. 

Ce se întâmplă atunci când această cunoaştere ne oferă date inexacte 
sau imprecise? Toma afirmă că simţurile nu înşală niciodată: simțurile nu 
sunt direct responsabile nici de adevăr, nici de eroare; adevărul şi eroarea 
sunt prerogativele judecății, sunt de competența intelectului, nu a simtu- 
rilor. Intelectul poate să cadă în eroare atunci când nu evaluează, când nu 
analizează în mod adecvat datele furnizate de simțuri”. 


2.2. Cunoaşterea intelectivá 


Pe lângă cunoaşterea senzitivă, omul posedă şi un alt tip de cunoaşte- 
re, o cunoaştere specifică numai lui şi naturii sale între ființele corporale: 
cunoaşterea intelectivă. Argumentarea existenței acestei cunoaşteri nu 
este tocmai dificilă: putem observa aceasta analizând caracteristicile ei. 
Un prim argument este legat de universalitatea unor cunoştinţe umane: 
spre deosebire de cunoaşterea senzitivă care percepe particularul, cea inte- 
lectivă conţine şi concepte universale. Al doilea argument face referință la 
calitatea ideilor noastre: omul nu posedă doar cunoştinţe determinate, ci şi 
idei abstracte. În al treilea rând, putem argumenta cu capacitatea omului 
de a judeca şi rationa: noi formulăm judecăţi, propoziţii universale şi legi 
generale. În sfârşit, un al patrulea argument ne invită să luăm în conside- 
rare ştiinţa: omul ştie să-şi coordoneze cunoasterile în formă sistematică; 


1 B. MonNDIN, Manuale di filosofia sistematica, 106. 
20 Cf. TOMA DE AQUINO, Summa Theologiae, I, 78, 4. 
21 Cf. B. MonNDIn, Manuale di filosofia sistematica. V. Antropologia filosofica, 108. 

imparte si clasificá in functie de argumente, obtinánd teorii generale pen- 
tru diferitele sectoare ale realităţii, aşa cum vrea știința”. 

Admitánd existența acestui tip de cunoaştere, rămâne de clarificat cum 
anume se realizează aceasta, sau care este originea ei. Răspunsul la aceas- 
tă problemă, pe parcursul istoriei filosofiei, împarte gânditorii în două gru- 
puri opuse: pe de o parte, cei care susțin că această cunoaştere nu este 
produsă de om, ci este primită de la un izvor superior (platonicienii)?; al 
doilea grup de filosofi sustine ideea cunoaşterii intelective ca rod al acțiunii 
intelectului uman (aristotelicii). 

Toma consideră eronată identificarea originii cunoaşterii intelective cu 
un izvor extern şi superior omului, din trei motive: 1. pentru că nu avem 
conştiinţa unei origini externe nouă a acestei cunoasteri; 2. pentru că o 
origine externă nu ar justifica nici defectele, nici progresul cunoaşterii in- 
telective; 3. pentru că identificarea originii acestei cunoaşteri cu un izvor 
extern nouă înseamnă privarea omului de activitatea sa cea mai nobilă 
şi mai originală”. Toma argumentează astfel: „Mai întâi, pentru că, dacă 
sufletul posedă o noţiune naturală a tuturor lucrurilor, nu pare posibil ca 
el să uite o asemenea cunoaştere naturală, încât să ignore chiar şi pose- 
darea acestei cunoasteri. Nimeni nu uită ceea ce cunoaşte prin natură, de 
exemplu, că totul e mai mare decât partea sa, sau alte adevăruri de acest 
gen. Dar acest lucru e cu atât mai greu de susținut dacă admitem că pentru 
suflet este natural să fie unit cu corpul, aşa cum am demonstrat deja. Este 
absurd, de fapt, ca activitatea naturală a unei ființe să fie total împiedicată 
de ceea ce i se cuvine prin natură. În al doilea rând, falsitatea unei astfel de 
teorii apare în mod clar din faptul că, atunci când lipseşte un anumit simt, 
lipseşte şi ştiinţa acelor lucruri care sunt percepute prin el; astfel, orbul 
din naştere nu poate să aibă nici o noţiune despre culori. Or, acest lucru nu 
s-ar întâmpla dacă în suflet ar fi înnăscute conceptele tuturor lucrurilor in- 
teligibile. Aşadar, trebuie să concluzionăm că sufletul nu cunoaşte ființele 
materiale folosindu-se de idei înnăscute in el”%. 

Se ajunge în felul acesta la concluzia că izvorul cunoaşterii intelective 
trebuie căutat în om; acest izvor se numeşte intelect sau rațiune. Toma, 


? B. MonDIn, Manuale di filosofia sistematica. V. Antropologia filosofica, 116-117. 

% Susţinătorii originii divine a cunoaşterii intelective îşi justifică teoria prin două argu- 
mente: 1. dorința procurării pentru cunoaşterea umană a unui fundament sigur, a unei 
garanţii absolute, capabilă să înlăture orice dubiu; 2. necesitatea unei origini superioare 
pentru justificarea proprietăţilor specifice ideilor universale şi adevărurilor eterne, propri- 
etáti pe care mintea umană, limitată şi schimbătoare, nu le poate asigura. Augustin, pro- 
motor al doctrinei iluminării, sustine aceste argumente în De libero arbitrio, IL, c. 13, n. 34. 

24 Cf. B. MONDIN, Manuale di filosofia sistematica. V. Antropologia filosofica, 118. 

25 TOMA DE AQUINO, Summa Theologiae, I, 84, 3. 

asemenea lui Aristotel, vorbeste despre un intelect activ sau agent si des- 
pre un intelect pasiv sau posibil. 

Ín doctrina cunoasterii, trásátura determinantá este importanta pe care 
o are caracterul abstractiv al procesului cunoasterii. Cu ajutorul simturi- 
lor, intelectul cunoaste lucrurile prin intermediul speciei (,eidos"), care 
este forma lucrului. Intelectul este, asadar, o potentá receptivá a tuturor 
formelor inteligibile, iar simtul, o potentá a tuturor formelor sensibile. 
Principiul general al cunoasterii spune cá obiectul cunoscut este in subiect 
in conformitate cu natura subiectului cunoscátor. 

Ín actul de cunoastere intelectul abstractizeazá formele din lucruri, 
adică din materia individuală: abstractizeazá universalul din particular, 
specia inteligibilă din imagine. Abstractizarea nu înseamnă separarea re- 
ală a formei de materia individuală: permite doar considerarea separată a 
formei%. Universalul este obiectul propriu şi direct al intelectului. Intelec- 
tul nu poate cunoaşte direct lucrurile individuale: pentru a le cunoaşte el 
abstractizează specia inteligibilă din materia individuală; această specie 
este universalul??. 

Intelectul care realizează această abstractizare este intelectul agent. 
Intelectul uman, fiind finit, nu cunoaşte în act toate speciile inteligibile, 
ci are doar potenta sau posibilitatea de a o face: aşadar, este un intelect 
posibil. Dar având în vedere că nimic nu trece de la potentá la act decât 
prin intervenţia a ceva care este deja în act, posibilitatea intelectului de 
a cunoaşte devine cunoaştere efectivă prin acțiunea unui intelect agent, 
care face ca speciile inteligibile să treacă în act extrăgându-le din condiţiile 
lor materiale. Toma subliniază şi faptul cá nu este vorba despre două 
intelecte distincte în om, ci despre un singur intelect unit cu sufletul. Pro- 
cesul de abstractizare pe care îl efectuează intelectul garantează adevărul 
cunoaşterii intelectuale; de fapt, garantează că specia inteligibilă existentă 
în intelect este forma însăşi a lucrului cunoscut: există, astfel, conformitate 
între intelect şi lucru, aceasta fiind şi definiția pe care Toma o dă adevăru- 
lui (adaequatio rei et intellectus)”. 

Intelectul uman nu ajunge la cunoasterea depliná a unui lucru printr- 
un singur act; mai întâi percepe un element al lucrului, mai apoi ajunge 
să înțeleagă proprietăţile şi toate celelalte dispoziţii ale lui. De aici derivă 


2 Faptul cá se subliniază considerarea separată a formei de materia individuală, şi nu 
de materie în general, nu este întâmplător: de fapt, noi cunoaştem materia doar în măsura 
în care a primit o formă, o determinare. 

27 Cf. TOMA DE AQUINO, Summa contra Gentiles, II, 53. 

% Toma demonstrează existenţa intelectului agent in De anima, a. 4. 

29 Cf. TOMA DE AQUINO, In I Peri hermeneias, lect. 3, nr. 7-8. Despre adevărul ontologic la 
Toma: De veritate, 1, 2; In I Sententiarum, d. 19, q. 5; Summa contra Gentiles, I, 60-62. 

faptul cá in realizarea cunoasterii intelectuale umane putem identifica trei 
acte succesive: primul moment este abstractizarea sau formarea ideilor, 
adică obținerea speciei inteligibile; în al doilea moment, numit judecată, 
intelectul confruntă ideile obținute, le uneşte sau le separă între ele; în cel 
de-al treilea moment, raționamentul, se obțin noi idei din ideile obținute şi 
prelucrate de judecată anterior“. Observăm în felul acesta cum cunoaste- 
rea umană este o cunoaştere rațională, discursivă. 


3. Voința şi libertatea 


Sufletul uman, pe lângă intelect, deţine o altă facultate importantă: 
voința. Atunci când au dorit să definească natura omului, cei mai multi 
filosofi, printre care şi Toma de Aquino, au acordat o atenţie specială ce- 
lor două facultăţi ale sufletului şi activităților specifice lor: pe de o parte, 
intelectul şi cunoaşterea intelectivă, de cealaltă parte, voința şi liberta- 
tea. Cunoaşterea intelectivă şi libertatea sunt, de altfel, activități specifice 
omului. 


3.1. Apetitul raţional: voința 


Pe lângă apetitul natural şi cel senzitiv (irascibil şi concupiscibil)*!, omul 
are şi un apetit rațional. De fapt, cunoaşterii îi urmează în mod necesar un 
apetit, o tendinţă; o tendință presupune în subiectul care tinde o facultate 
specifică. Deoarece tendința care urmează cunoaşterii intelective trebuie 
să aibă o natură diferită de tendinţa părții senzitive, trebuie să fie în om o 
facultate apetitivă care să corespundă cunoaşterii intelective: această fa- 
cultate este numită voinfd?. 

Astfel, înțelegerea voinței ca apetit rational este legată de noţiunea de 
apetit senzitiv; spune Toma: „Este necesar să distingem în om două ape- 
tituri: unul senzitiv şi altul intelectiv. De fapt, potenta apetitivă este o 
potentá pasivă, care astfel este făcută pentru a fi mişcată de obiectul cu- 
noscut: în felul acesta, apetibilul cunoscut este un motor nemişcat, în timp 
ce apetitul este un motor mişcat [...]. Acum, fiind obiectul intelectului şi 
cel al simțului lucruri de gen diferit, înseamnă că apetitul intelectiv e o 
potentá distinctă de apetitul senzitiv"?. 


3 Cf. B. MonDIn, Manuale di filosofia sistematica. V. Antropologia filosofica, 121-122. 
Despre problematica intelectului şi a cunoaşterii intelective, a se vedea şi: L. J. ELDERS, La 
filosofia della natura di San Tommaso d'Aquino, 318-346; E. GiLson, Tomismul..., 307-327. 

31 Diferenţa între apetitul senzitiv irascibil si concupiscibil în: TOMA DE AQUINO, Summa 
Theologiae, I, 81, 2. 

32 L. J. ELDERS, La filosofia della natura di San Tommaso d'Aquino, 34. 

33 TOMA DE AQUINO, Summa Theologiae, I, 80, 2. 

Datoritá cunoasterii senzitive sunt percepute bunuri senzitive parti- 
culare, bunuri spre care apetitul senzitiv e inclinat in mod necesar. Dar 
omul cunoaste intelectiv si realitáti imateriale, universale: spre acestea se 
indreaptá apetitul rational, adicá vointa. Astfel, binele universal, binele 
in toatá amploarea sa, este obiectul propriu al vointei; doar acesta o rás- 
pláteste pe deplin. Spre acest bine absolut vointa tinde in mod natural: 
„Este indispensabil ca, asa cum intelectul aderă în mod necesar la princi- 
piile prime, la fel si vointa aderá in mod necesar la scopul ultim, care este 
fericirea"?*, 

Tot ceea ce intră în orizontul binelui aparține sferei voinței; de fapt, 
„fiind obiect al voinţei, binele în universalitatea sa, tot ceea ce are aspect 
de bine poate să intereseze actul voinței”. 

Ca şi intelectul, şi voinţa este o facultate spirituală: spre binele uni- 
versal poate aspira doar o facultate care nu este determinată de materia- 
litate. De asemenea, ca şi intelectul, voința este înzestrată cu o deschidere 
infinită: ea tinde spre posesia oricărui bine, mai ales spre posesia binelui 
infinit. 

Mai trebuie amintit că voinţa are o acțiune dublă: pe de o parte, sunt 
actele de voință ca iubirea, dorința, alegerea; pe de altă parte însă, voința 
poate da naştere unor acţiuni într-o facultate distinctă (poate, de exemplu, 
să determine intelectul să reflecteze asupra unui obiect determinat). Până 
la un anumit punct voința poate să-şi exercite influența şi asupra trupului: 
viața vegetativă a organismului uman nu este supusă în mod direct voin- 
tei; viața senzitivă este supusă influențelor externe, dar voinţa, cu ajutorul 
obisnuintelor (habitus-uri), poate exercita un anume control asupra ei. Ac- 
tele proprii ale voinţei sunt alegerile. În alegerile pe care le face voința este 
liberă: spre deosebire de animale, care sunt legate de un comportament 
determinat, omul experimentează că este liber să facă sau să nu facă un 
lucru, sa aleagă un lucru sau un altul:”. Se impune, aşadar, să vedem care 
este discursul lui Toma despre libertatea umană. 


3.2. Libertatea 


Deşi omul poate experimenta zilnic libertatea cu care este înzestrat, se 
pare că aceasta nu este pentru toti un lucru evident: multi gânditori, din 
varii motive, au promovat un determinism al vieții umane. Şi Toma consi- 
deră necesară demonstrarea existenței libertăţii. 


34 TOMA DE AQUINO, Summa Theologiae, I, 82, 1. 

35 TOMA DE AQUINO, Summa Theologiae, II-IT, 25, 2. 

3% Cf. B. MONDIN, Manuale di filosofia sistematica. V. Antropologia filosofica, 145-146. 
?! Cf. L. J. ELDERS, La filosofia della natura di San Tommaso d'Aquino, 352-353. 

Pentru a demonstra cá omul este liber, Toma aduce mai multe argu- 
mente: 1. stăpânirea de care se bucură voința asupra propriilor acte?*; 2. 
consecințele absurde care ar rezulta dacă omul nu ar fi cu adevărat liber, 
pentru că în societate sunt multe instituţii şi comportamente care presu- 
pun libertatea“; 3. disproporția dintre obiectul propriu al voinței (binele 
absolut) şi bunurile particulare care îi sunt oferite în această viață“. 

Această libertate a omului însă este de mai multe feluri; Toma face 
distincţia între libertatea de exercitare (puterea pe care o are voința de a 
exercita sau nu actul său), de specificare (puterea de a alege un lucru, şi nu 
altul) şi de contrarietate (puterea de a alege binele sau răul). Spune Toma: 
„Pentru că voința se numeşte liberă în măsura în care nu este supusă ne- 
cesitátii, libertatea voinței se prezintă sub trei forme: în raport cu actul, în 
măsura în care poate să vrea sau să nu vrea; în raport cu obiectul, în măsu- 
ra în care poate să vrea acest lucru sau acela, ca, de altfel, şi contrariul său; 
şi în raport cu scopul, în măsura în care poate să vrea binele sau rául"*!. 

De o mare importanţă în doctrina tomistă despre libertate este distinc- 
tia dintre voinţa în conformitate cu natura („voluntas ut natura") şi voința 
în conformitate cu rațiunea („voluntas ut ratio"); prima mai este numită şi 
„voința simplă” sau , libertate", în timp ce cea de-a doua e numită „alege- 
re” sau „liber-arbitru”. 

Acea voluntas ut natura este apetitul intelectiv ca atare, în tendința sa 
primară şi primordială; este înclinația naturală a voinței spre bine. Spre 
binele absolut voința se îndreaptă în mod natural, spontan, necesar, fără 
constrângere sau violență; când binele este complet, total, voința nu poate 
avea ezitări sau incertitudini. Acest mod de a acționa, deşi necesar, este 
totuşi un act perfect liber. În schimb, voluntas ut ratio sau liberul-arbitru 
este o libertate minoră, care intervine atunci când bunătatea unui obiect 
nu este evidentă şi este necesară o cercetare, o evaluare, pentru a o putea 
adeveri sau stabili“. Toma subliniază că liberul-arbitru se înscrie în inte- 
riorul libertăţii („voluntas ut natura”) şi nu este o facultate distinctă de 


38 TOMA DE AQUINO, De veritate, 22, 5. 

3 TOMA DE AQUINO, De malo, 6. Împotriva celor care afirmă că acțiunile umane sunt de- 
terminate de stele, Toma afirmă: „Nici unei ființe nu îi este dată degeaba o facultate. Or, 
omul posedă facultatea de a judeca şi de a reflecta asupra a tot ceea ce poate să facă, fie în 
folosirea lucrurilor exterioare, fie în urmarea sau respingerea lucrurilor interne; acest lu- 
cru ar fi inutil dacă voința noastră ar fi cauzată de stele şi nu ar fi o facultate a noastră. Nu 
este posibil, aşadar, ca stelele să fie cauza alegerii noastre voluntare” (Summa contra Gen- 
tiles, III, 85). 

40 TOMA DE AQUINO, Summa Theologiae, I-II, 13, 6. 

^! TOMA DE AQUINO, De veritate, 22, 6. 

? Cf. B. MONDIN, Manuale di filosofia sistematica. V. Antropologia filosofica, 151-152. 


94 DIALOG TEOLOGIC 29 (2012) 


aceasta, aşa cum nici rațiunea nu este o facultate distinctă de intelect, ci e 
doar o explicitare particulară a acestuia“. 

Pentru a vorbi despre un „act liber” sunt necesare două condiţii: să ştii 
ceea ce faci şi să fii stăpân pe propriile acțiuni. Mai mult, Toma vorbeşte 
despre trei momente distincte ale actului liber: deliberarea, judecata şi ale- 
gerea. Actul liber cere, înainte de toate, să se cunoască ceea ce se doreşte 
să se facă şi, de aceea, implică o examinare atentă a acțiunii ce urmează 
a fi săvârşită; această fază se numeşte deliberare (deliberatio) sau sfat. 
In urma examinării, având suficiente informaţii, evaluăm motivele pro şi 
contra: este faza judecății Gudicium). Dar nici evaluarea pozitivă nu adu- 
ce imediat împlinirea acţiunii, pentru că poate fi vorba despre o evaluare 
abstractă, care nu mă priveşte în acest moment. Ca să urmeze alegerea, 
este nevoie ca judecata să fie o judecată practică: trebuie să merite pentru 
mine, în acest moment. Dacă judecata îşi asumă aceste caracteristici ale 
instanței personale, atunci are loc şi actul alegerii (electio). Observăm, 
astfel, că libertatea constă tocmai în faptul că voinţa este arbitrul deciziei: 
a alege să actionezi sau să nu actionezi tine de libertate, nu de deliberare 
sau de judecată. 

Toma spune că deliberarea şi judecata aparţin facultăţii intelective, iar 
alegerea aparține voinţei; de aici rezultă necesitatea colaborării celor două 
facultăţi ale sufletului, intelectul şi voința, atunci când vorbim despre ac- 
tul liber al omului: acesta nu aparține doar intelectului, nici doar voinţei, 
ci aparține amândurora“. 

Faptul că actul liber aparține şi intelectului şi voinței nu înseamnă că le 
aparține ambelor în acelaşi fel: este în mod substanțial şi fundamental un 
act al voinţei. Este vorba despre un act voluntar, dar care are o specificita- 
te a sa, aceea de a fi voit în mod liber, iar această specificitate îi vine de la 
intelect; astfel, din perspectiva specificării, el aparține intelectului. Spune 
Toma: „Termenul alegere implică elemente care revin rațiunii sau intelec- 
tului şi elemente care aparțin voinţei [...]. Dacă două elemente concurează 
în formarea unui lucru, unul dintre ele se comportă ca element formal față 
de celălalt. Şi, într-adevăr, Grigore de Nissa afirmă că alegerea «prin sine 
însăşi nu e apetit şi nici sfat, ci combinaţia dintre ele. Aşa cum spunem că 
animalul este compus din suflet şi trup, nu doar din trup sau din suflet». 
Acum, trebuie să considerăm că un act al sufletului, care aparține în mod 


43 Cf. TOMA DE AQUINO, Summa Theologiae, I, 83, 4. 

^ Cf. B. Monn, Manuale di filosofia sistematica. V. Antropologia filosofica, 238. 

^ [n felul acesta, Toma evitá cele douá erori intálnite la multi gánditori: pe de o parte, 
determinismul intelectualist, specific filosofiei grecesti, iar de cealaltá parte, voluntarismul 
arbitrar, aga cum este intálnit la reprezentantii Scolii Franciscane, in special la Duns Sco- 
tus şi la Occam (Cf. B. MonNDIN, Manuale di filosofia sistematica. V. Antropologia filosofica, 
154). 

substantial unei potente sau unei deprinderi, primeste forma si specia de 
la o deprindere si de la o potentá superioară în măsura în care inferiorul 
este subordonat superiorului; dacá cineva, de exemplu, implineste un act 
de curaj pentru Dumnezeu, in plan material este un act de curaj, ín plan 
formal este un act de caritate. Este evident cá ratiunea este superioará 
intr-un fel oarecare vointei si ii ordoneazá actele: adicá vointa tinde cátre 
propriul obiect conform ordinii ratiunii, pentru faptul cá facultatea cogni- 
tivă îi prezintă celei apetitive propriul obiect. Astfel, acel act cu care voința 
tinde către ceva care este propus ca bine, fiind ordonat de rațiune către un 
scop, in mod material este actul voinței, în timp ce formal este actul ratiu- 
nii. De fapt, substanța actului se comportă aici ca materie față de ordinea 
impusă de potenta superioară. De aceea, alegerea în mod substantial nu 
este actul raţiunii, ci al voinţei: într-adevăr, alegerea constă într-o mişcare 
a sufletului către binele ales. Deci este clar cá ea este un act al potentei 
apetitive”**. 

In concluzie, putem spune că libertatea caracterizează voința, şi nu in- 
telectul, dar este intelectul cel care îi conferă această specificare voinței. 
Orice acțiune este proprie voinței, fie acțiunea liberă, fie cea necesară; dar 
în timp ce acțiunea necesară este naturală şi nu are nevoie de contribuția 
intelectului, acțiunea liberă cere în mod esenţial participarea intelectului, 
cu evaluările, sfaturile şi judecátile sale. 

Pentru a întregi doctrina tomistă despre libertate, considerăm necesar 
să amintim opinia sa referitoare la raportul dintre libertatea umană şi pro- 
videnta divină. Această problemă, dezbătută intens de gânditorii creştini, 
este rezolvată de Toma prin afirmarea compatibilitátii dintre cele două 
realități. Soluţia tomistă se articulează în trei puncte: 1. cauzalitatea sau 
providenta divină nu compromite libertatea umană“; 2. chiar şi în acti- 
unea liberă a omului, Dumnezeu îşi păstrează primatul care i se cuvine 
drept cauză principală“; 3. Dumnezeu poate influența voința umană, dar 
nu o constrânge niciodată“. 


4. Individ şi persoană 
Pentru a înțelege doctrina tomistă despre persoana umană”, este nece- 


sar să clarificăm, mai întâi, noțiunea de individ; acest lucru se impune din 
cauza confuziilor făcute de unii gânditori între aceşti doi termeni. 


46 TOMA DE AQUINO, Summa Theologiae, I-II, 13, 1. 

47 TOMA DE AQUINO, Summa Theologiae, I-II, 10, 4. 

48 TOMA DE AQUINO, De Potentia, 3, 7 ad 13. 

19 TOMA DE AQUINO, De veritate, 22, 8. 

50 Pentru o analiză a originii termenului de persoană şi a dificultăților interpretării sale: 
Christos YANNARAS, Persoană şi Eros, Anastasia, Bucureşti, 2000. Un alt studiu important 

4.1. Omul ca individ 


Toma dă următoarea definiție a conceptului de individ: „Individul este 
ceea ce e indistinct în sine însuşi şi distinct de altii"?'. Astfel, în viziunea 
tomistă, individul este mereu o ființă particulară, concretă, determinată; 
este ceea ce posedă propriul act de a fi („actus essendi”). Ca orice ființă, 
individul posedă calitatea transcendentală a unității, unitate care îl face 
indivizibil în sine şi distinct de celelalte ființe. Şi cum termenul de unita- 
te este predicat în mod analog, la fel şi despre individ se vorbeşte în mod 
analog: e un concept care se poate aplica nu doar plantelor, animalelor şi 
omului, ci şi îngerilor şi chiar lui Dumnezeu”. 

În ființe gradul de unitate şi de individualitate variază în funcţie de 
multiplicitatea elementelor constitutive: este mare acolo unde sunt ele- 
mente puţine, este mic acolo unde elementele sunt numeroase. Spune 
Toma: „Orice ființă este simplă sau compusă. Cea simplă nu este actual- 
mente divizată şi nici divizibilă. Cea compusă nu există atât timp cât păr- 
tile sale sunt divizate, ci doar după ce este constituită şi compusă. Aşadar, 
este evident că ființa oricărui lucru constă în indivizibilitate. De aici derivă 
că orice lucru, aşa cum îşi păstrează propria ființă, aşa îşi păstrează pro- 
pria unitate”5. 

Omul este un individ al speciei umane încă din momentul conceperii 
sale; ceea ce îl face pe om să fie individ este faptul că el posedă carne, oase, 
suflet, acestea fiind principiile care îl individualizează. 

Dar care este rațiunea formală a individuatiei, ce anume face diferența 
între mai mulți indivizi umani? În natura compusă a omului, cine e res- 
ponsabil de aceste diferențe? 'Toma spune că acest principiu este materia 
determinată (materia quantitate signata), materia sub o anumită dimen- 
siune: „Trebuie deci să se stie cá principiul de individuatie nu este ma- 
teria luatá in oricare mod, ci doar materia determinatá. Si prin materie 
determinată înțeleg acea materie considerată sub dimensiuni determinate. 
Materia inteleasá astfel nu intrá in definitia omului ca om, dar ar intra in 
definitia lui Socrate, dacá Socrate ar avea o definitie. În definiția omului 
intră însă materia nedeterminată; în astfel de definiţie, de altfel, nu intră 
acest os, această carne, ci os şi carne luate în mod general, care sunt mate- 
ria nedeterminată a omului”5. 


în acest sens: Franco CHIEREGHIN, „Le ambiguità del concetto di persona e l'impersonale", 
în L'idea di persona, Vita e Pensiero, Milano 1996, 65-86. 

51 TOMA DE AQUINO, Summa Theologiae, I, 29, 4. 

52 Cf. B. MoNniN, Manuale di filosofia sistematica. V. Antropologia filosofica, 268. 

53 TOMA DE AQUINO, Summa Theologiae, I, 11, 1. 

54 TOMA DE AQUINO, De ente et essentia, 2, T. 

4.2. Persoana umană 


Însă pentru Toma noțiunea de individ nu este suficientă pentru a defini 
omul. Omul este un individ al speciei umane, dar nu orice individ: „Indivi- 
dul particular, mai apoi, se găseşte într-un mod mai perfect în substanțele 
raționale care au stăpânire asupra propriilor acte, care se mişcă singure şi 
nu sunt mişcate din exterior precum celelalte ființe: şi acțiunile se verifică 
tocmai în realitatea particulară. De aceea, între toate substanţele, indivizii 
de natură rațională au un nume special. Şi acest nume este persoana”%?. 
Astfel, la Toma conceptul de persoană nu-l exclude pe cel de individ, ci îl 
presupune; această menționare este importantă, pentru că unii gânditori, 
chiar interpreti ai lui Toma, fac nu doar o distincţie, ci chiar o separare 
între cele două concepte. În doctrina tomistă se face o distincție logică, nu 
reală, între persoană şi individ; când vorbim despre individ şi persoană ne 
referim la o singură realitate, numai că noțiunea de persoană are o semni- 
ficatie mai mare şi mai bogată decât cea de individ: include şi inteligenţa, 
libertatea şi autoconstiinta, aspecte ce nu sunt cuprinse în conceptul de 
individ. 

Când vorbeşte despre persoană, acceptând definiția lui Boetius (rati- 
onalis naturae individua substantia), Toma o defineşte ca fiind „ceea ce 
este mai perfect în toată natura”. Această persoană trebuie înțeleasă ca 
un tot subzistent: un „tot”, pentru că o parte a omului, luată separat, nu se 
poate numi persoană; „subzistent”, pentru că are autonomie ontologică, 
subzistând în sine. 

Printre caracteristicile persoanei umane trebuie amintită, după subzis- 
tentá, raționalitatea cu care persoana este înzestrată. Această rationali- 
tate trebuie înțeleasă drept capacitate a omului de a se lumina pe sine; 
iluminându-se, omul îşi cunoaşte ființa şi cunoaşte celelalte ființe cu care 
este în relație. O altă caracteristică a persoanei este cea a autofinalităţii 
(„perseitas”): omul are ca scop propria perfecțiune; în împlinirea acestei 
autofinalitáti, omul trebuie să facă referință la Absolut, adică la scopul ul- 
tim. Aceste caracteristici, alături de voință şi libertate, ne oferă o imagine 
a demnităţii persoanei umane în viziunea tomistă. 


55 TOMA DE AQUINO, Summa Theologiae, I, 29, 1. 

56 Trebuie specificat că discursul tomist despre persoană este inserat în cel despre Per- 
soanele divine; comunitatea umană este exprimată în raport cu comuniunea trinitară. Dis- 
cursul despre relaţiile trinitare şi subzistenta divină este folosit apoi şi în antropologie (cf. 
Carla ROMANO, „I fondamenti tomistici del personalismo maritainiano”, în Conoscere Mari- 
tain, 60). 

57 TOMA DE AQUINO, Summa Theologiae, I, 29, 3. 

58 Cf. C. ROMANO, „I fondamenti tomistici del personalismo maritainiano", 61-62. 

VIOLENTA DOMESTICĂ 
DIN PERSPECTIVA TEOLOGIEI PASTORALE 


Pr. Corneliu BEREA, SVD! 


Rezumat: Autorul caută în acest articol să surprindă fenomenul social al 
violenței domestice în contextul pastoralei obişnuite a Bisericii, cu o atenţie 
specială acordată violenţei domestice asupra femeilor şi copiilor în România. 
Analiza violenței domestice asupra acestor categorii de persoane urmează în 
mare parte ceea ce afirmă Ana Muntean, profesor la Universitatea Babeş- 
Bolyai din Cluj-Napoca (România) într-un articol din 2003. Articolul se încheie 
cu propuneri pastorale, deja puse în practică în diverse Biserici din lume, prin 
care se caută combaterea acestui fenomen. 

Cuvinte cheie: violență domestică, pastorală, violență asupra femeilor, 
violență asupra copiilor. 


Summary: The author seeks, in this article, to catch the social phenomenon of 
domestic violence in the context of Church ordinary pastoral, with an especial 
attention to domestic violence on women and children in Romania. The analysis 
of domestic violence on these categories of persons follows, in a big part that 
is affirmed by Ana Muntean, professor at Babes-Bolyai University from Cluj- 
Napoca (Romania) in an article from 2003. The article ends with pastoral 
proposals, already applied in different Churches in the world, by which it is 
sought to combat this phenomenon. 

Key words: domestic violence, pastoral, violence on women, violence on 
children. 


Limitele studiului de față 


De la început trebuie să mentionez faptul cá nu am experiență, ca 
activitate pastorală, în privinţa violenţei familiale sau domestice. Ca preot 
am întâlnit frecvent persoane victime ale acestei violențe sau persoane care 
au exercitat şi exercită violențe de diferite tipuri în familiile lor. Abordarea 
mea este, cu siguranță, mai degrabă pe plan teoretic-pastoral şi de aici 
derivă titlul dat acestei conferințe. 

A trebuit, totodată, să mă concentrez asupra unor anumite forme de 
violență domestică. Mai exact, nu ating cazurile de violențe domestice 
asupra bărbatului, nici violențele asupra bătrânilor, nici nu tratez explicit 


1 Institutul Teologic Romano-Catolic „Sf. Iosif” din Iaşi: email corneliubereasvd 
gmail.com. 

violențele de natură sexuală exercitate asupra copiilor Am luat în 
considerare cazurile cele mai frecvente, probabil, de violenţă intrafamilială, 
cele exercitate asupra sotiei/mamei şi asupra copiilor. Paradoxal, desi mai 
frecvente, fiind de-a dreptul un fenomen social, ele în teologia pastorală 
sunt tratate extrem de rar şi doar periferic. Mai corect spus, ele sunt 
aproape absente în teologia pastorală familială. Fenomenul este tratat rar, 
repet, deşi în Europa violența domestică este cauza principală a morţii 
femeilor între 15 şi 60 de ani?. 

Ana Muntean, cadru universitar la Facultatea de Psihologie a 
Universităţii Babeş-Bolyai din Cluj-Napoca, remarca şi un alt aspect: 
„Deşi violența domestică este un fenomen care a însoțit dintotdeauna 
construirea şi dinamica familiei, intrarea ei în atenţia ştiinţelor juridice 
şi sociale este de dată recentă. Doar în ultimii douăzeci de ani ştiinţele 
sociale şi reglementările legale internaționale fac referință la violența 
domestică”. Spre exemplu, primele adăposturi pentru femeile victime ale 
violenței domestice au apărut în Anglia şi SUA în anii '70, la aproximativ 
un secol după înființarea primelor adăposturi pentru animale abandonate”. 


1. Violenţa domestică asupra femeilor şi implicaţiile pastorale 


Femeile, copiii şi bătrânii sunt cei care suferă violențe tocmai în locul în 
care ar trebui să existe iubire, primire şi acceptare, adică propria familie, 
propria casă. Acest tip de violență, numit şi familială sau domestică, 
reprezintă una dintre violările drepturilor omului. Sensibilitatea 
internațională cu privire la acest subiect a crescut: pe 19 şi pe 25 noiembrie, 
în fiecare an, sunt celebrate „Ziua Mondială pentru prevenirea abuzului 
împotriva copiilor”, respectiv „Ziua internaţională pentru eliminarea 
violenței împotriva femeilor"$. 


? Referitor la cazurile de violenţă sexuală domestică din punct de vedere pastoral, meri- 
tă atenţie cele propuse de episcopii din SUA, Canada şi Noua Zeelandă: Cf. NCCB/USCC, 
«Walk in the Light»: a Pastoral Response to Child Sexual Abuse (1995): www.usecb.org/ 
laity/walk.shtml. 

3 Cf. F. OccHETTA, „La violenza domestica contro bambini, donne e anziani", La civiltà 
cattolica 3792 (2008) 556. 

4 A. MUNTEAN, „Violenţa în familie", in G. FERRÉOL — A. NECULAU, ed., Violenţa. Aspecte 
psihosociale, col. Psihologie aplicată, Polirom, Iaşi 2003, 139. 

5 Cf. A. MUNTEAN, „Violenţa în familie", 139. 

$ Datele au fost stabilite de Adunarea Generală a ONU, cu Rezoluţia nr. 54/134 din 17 
decembrie 1999. Tema violenței familiale a fost tratată tot mai des în ultimele 3-4 decenii. 
Amintim convențiile cu privire la „Eliminarea oricărei forme de discriminare împotriva 
femeilor” (adoptată de Adunarea Generală a Naţiunilor Unite, 1979), „Convenţia asupra 
Drepturilor copilului” (1990), cea despre „Eliminarea violenţei împotriva femeilor” (1993), 
„Platforma de acțiune” adoptată cu ocazia celei de-a patra Conferinţe Internationale cu 

Principala functie a familiei si a párintilor, ca atare, este protejarea 
copiilor. Acest rol trece in plan secundar in cazul violentei domestice, pentru 
cá foarte adesea copiii sunt victime. Dar aceastá afirmatie nu este atát de 
evidentá. Se rámáne totusi aláturi de partenerul violent. Sotiile spun, in 
general, cá atunci cánd nu e violent, sotul lor este bun. Copiii au nevoie de 
párinti. Adesea propriile rude, proprii prieteni au situatii asemánátoare. 
Sotile nu au unde sá meargá cu copiii lor, separánd-se de soti... Lista 
poate continua. În plus, cele mai multe femei conştientizează implicaţiile 
violenței în familie abia când văd reacțiile copiilor: responsabilitatea 
maternă devine atunci mai acută. 

Dacă familia reprezintă celula de bază a societăţii, nu ar fi normal ca 
implicit ea să-şi apere membrii cei mai slabi? Ba da. Cu toate acestea... 
mentalitatea noastră generală este că dincolo de uşile unei familii nu 
putem sau nu trebuie să intervenim. Tocmai însă, de exemplu, din cauza 
abuzurilor făcute asupra copiilor, s-au înființat serviciile de protecţie 
socială a copilului. Statisticile, oricât de multe studii s-au făcut până acum, 
nu arată decât vârful aisbergului, şi asta nu doar în România. Aceeaşi Ana 
Muntean oferă şi statistici din diferite țări. S-ar putea să fim surprinşi. Cu 
referință strict la femei, luând în considerare nu durata cât stă o femeie 
alături de partener, ci întreaga viață a femeii, începând cu propria familie 
de origine, cifrele arată astfel: în Elveţia o femeie din cinci (21%) suportă 
violente în familie în timpul vieţii; în Finlanda 22%; in Canada 29%, în 
Franţa 10%". 

Când raportul de forte într-o familie este egal, adică puterea de decizie 
aparține ambilor parteneri, riscul de violență domestică e foarte scăzut. 
Când raportul este unul de dominare-supunere, violența ia adesea forme 
punitive. Limitele comportamentului social uman, şi aici intră şi cel 
familial, sunt impuse de regulile moralei. Regulile morale sunt actul de 
identitate al individului. Dar o gândire bazată pe principii şi valori morale 
există în câte cupluri? 

Ana Muntean enumeră 14 aspecte specifice ale violenței domestice. Ar 
merita să fie examinate toate, dar mă limitez să le amintesc numai pe 
următoarele: 

e Accesul permanent al agresorului la victimă. Cum se poate apăra o 
victimă atunci când chiar ea consideră că spaţiul familial este unul privat? 
Agresorul are un control total asupra victimelor şi va amplifica starea de 
neputinţă, de violență, de lipsă de apărare care deja există în familie. 


privire la Femei (Pekin, 1995), precum şi „A doua Adunare Mondială cu privire la bătrâneţe” 
din 2002. Cf. F. OCCHETTA, „La violenza domestica contro bambini, donne e anziani", 552-563. 
7 Cf. A. MUNTEAN, „Violenţa în familie", 140. 

e  Angrenarea întregului sistem al familiei. Când un singur membru 
al unei familii este victimă a violenţei, toți membrii acelei familii vor fi 
victime directe sau indirecte ale agresivitátii. Un agresor, dar mai multe 
victime, mai multe vieti tráite sub semnul stresului continuu provocat de 
o violență continuă sau temporară. 

e Relațiile emoţionale sunt afectate. Afectate poate că nu e cel mai 
bun termen. Ana Muntean foloseşte de fapt o altă expresie: „pervertire 
a relațiilor emoționale”. Mai precis: victima se ataşează tot mai mult de 
agresor. Dacă agresorul intercalează între perioadele de violență momente 
sau perioade de afecțiune, de înțelegere şi sprijin față de victimă, aceasta 
trăieşte un asemenea amestec de trăiri negative şi pozitive simultan, încât 
nu mai are nici o reacție de apărare. Aşa se explică de ce multe soţii, victime 
ale violenţei din partea soțului, sunt condamnate de copiii lor ca mame: 
aceşti copii nu înțeleg cum se poate ca o mamă să se ataşeze încă mai mult 
de un sot violent, să-l scuze mereu, să-i ia apărarea în fata copiilor etc. 

e Caracterul secret, privat: victima are puține resurse de sprijin. 
Ştiind că tocmai în familia lor se întâmplă ceea ce se întâmplă, conştiinţa 
unei anumite ruşini determină ca victimele să nu vorbească despre ceea 
ce are loc. Socialul nu intervine şi adesea agresorul interzice mai mult sau 
mai puţin explicit discuţia cu familia şi cu prietenii pe tema violenței. 

e Gradul ridicat de toleranță faţă de acest fenomen din partea 
mentalităţii comune. James Madison Mannon, un profesor american de 
sociologie, vorbea in 1997 despre triunghiul violentei domestice: agresor 
- victimă — „gardianul absent"?. Imaginea a devenit foarte comună din 
acel moment şi foarte folosită în diferite studii de specialitate. Cine este 
gardianul? Opinia publică, preotul, vecinii, rudele... De ce nu intervin? Din 
multe motive, dar unul dintre cele care pot să ne alarmeze mai mult este 
acesta: pentru cá nu ne mai interesează. Ne-am obişnuit să fim violenti 
şi să vedem violență. Fenomenul ar fi diferit dacă gardianul ar fi alert, 
treaz, prezent. Victimele sunt întâmpinate cu reticentá, iar serviciile de 
îngrijire superficiale. „Dacă stă cu el, înseamnă că-i place aşa!” „Nu mă mai 
amestec, pentru că tocmai soția lui m-a luat la rost, cá de ce mă bag eu în 
familia ei!” De câte ori nu am auzit noi astfel de reacții, mai mult sau mai 
puţin asemănătoare? Absența specialiştilor, a legilor şi serviciilor, precum 


8 Cf. J.M. MANNON, „Domestic and Intimate Violence: an Application of Routine Activi- 
ties Theory", in Agression and Violent Behavior, Pergamon 1997, vol. II, nr. 1, 9-24. Man- 
non dezvoltă, de fapt, perspectiva teoricá despre „activităţile de rutină”, dezvoltată de Co- 
hen şi Felson în 1979, care vorbeau despre „gardian” cu referire la cetățenii obişnuiţi, care 
merg zilnic la muncă, precum şi la camerele de supraveghere, alarme şi încuietori: cf. 
Lawrence E. ConEN - Marcus FELSON, „Social Change and Crime Rate Trends: A Routine 
Activity Approach", American Sociological Review, 44 (1979) 588-605. 

şi mentalitatea tolerantă transformă fenomenul într-o boală socială puţin 
cunoscută, ignorată, cu manifestări dureroase şi durabile?. 


2. Violenţa domestică asupra copiilor şi implicaţiile ei pastorale 


La 12 octombrie 2006, UNICEF a publicat un Raport despre fenomenul 
violenței asupra copiilor, care examina violența fizică şi psihologică, 
discriminarea, abandonarea şi maltratările. Raportul examina, totodată, 
abuzurile sexuale în interiorul familiei respectivilor copii, pedepsele 
corporale şi umilitoare din şcoli, problema bandelor de copii de pe străzi, 
înrolarea copiilor în armată ca soldati etc”. 

Violenţa asupra copiilor: vorbim despre o violență exercitată asupra a 
milioane de persoane, printre cele mai neapărate şi mai neajutorate. În 
anul 2000 se estima că în fiecare an, în lume, între 133 şi 275 de milioane 
de minori sunt victime ale violențelor fizice, sexuale, psihologice!!. În 2002, 
mai multe posturi de televiziune au arătat, uneori de-a lungul mai multor 
zile, cazurile disperate ale unor familii despre care mass-media aflase, 
legate de violența familială asupra copiilor. Nimeni nu s-a arătat indignat 
la televizor de faptul că, în acelaşi an 2002, fuseseră asasinați în lume 
circa 53.000 de copii. Nu vorbim despre avorturi. Nouă, celor de azi, ne 
este specific să fim foarte curiosi față de evenimentele izolate, dar deloc 
sensibili la fenomenul ca atare, ca problemă a omenirii. 

Violenţa asupra copiilor este cel mai adesea efectul unor raporturi 
defectuoase dintre părinţi şi foarte adesea este asociată cu violența 
asupra femeii, soție şi mamă. Convenţia cu privire la drepturile copilului 
reprezintă instrumentul juridic vincolant pentru statele care o ratifică 
(până acum 193 de state); ea însă nu conţine indicaţii cu privire la modul 
în care trebuie însoţite victimele violenței, nici cum pot fi ele vindecate. 
Aici ar trebui să intervină acțiunea pastorală. 

De regulă, în cele mai multe comunități, dacă există familii violente, 
ele sunt marginalizate. Din rândul familiilor violente provin însă cei mai 


? A. MUNTEAN, „Violenţa in familie", 146-150. 

1 Raportul a fost întocmit la cererea secretarului general al Naţiunilor Unite. Redactat 
ca formă finală de Paul Sergio Pinheiro, World Report on Violence against Children a fost 
prezentat la Biroul ONU de la Geneva la 20 noiembrie 2006, ca rod al colaborării dintre 
Oficiul Inaltului Comisar pentru Drepturile Omului, UNICEF şi Organizația Mondială a 
Sănătăţii (OMS). La nivel mondial, un studiu fundamental despre această temă este „Ra- 
portul ONU despre violenta împotriva copiilor” din octombrie 1996. Cf. G. DE Rosa, „La 
violenza sui bambini", La Civiltà cattolica 3760 (2007) 360-368. 

1 Cf. Behind Closed Doors: The Impact of Domestic Violence on Children, Unicef, Lon- 
dra 2006. 

multi copii analfabeti sau cu abandon scolar. Absenta planurilor de viitor 
din partea celor supusi violentei este o altá caracteristicá a acestor copii". 

Aceste aspecte interesează direct acțiunea pastorală. Ca şi în cazul 
abuzurilor domestice de natură sexuală, victimele violenței se întreabă: 
Unde era Dumnezeu sau unde este El când toate acestea ni se întâmplă? 
De ce le permite? Cum se poate afirma că Dumnezeu ne iubeşte şi, în 
acelaşi timp, să suport astfel de violente? A ajunge la un moment al iertării 
este ceva la capătul unui drum lung, iar iertarea sacramentală implică în 
mod necesar un astfel de drum. 


3. Câteva propuneri pastorale utile 


Conferința Episcopală Nordamericană, în documentul ei deja amintit 
(„Walk in the Light”: a Pastoral Response to Child Sexual Abuse, 1995) 
propunea ca în unele comunităţi creştine să fie create oficii parohiale 
speciale în cadrul cărora să fie posibile denuntarea abuzurilor şi începerea 
unui drum de reconciliere. Aceleaşi oficii i-ar putea informa pe credincioşi 
cu privire la diferitele aspecte juridice şi morale ale temei violenței 
domestice. Parohilor li s-a cerut să-i informeze pe credincioşi cu privire la 
fenomen în cadrul predicilor. S-au format grupuri speciale de rugăciune, 
care să ajute victimele abuzurilor pentru a începe o nouă viață. 

În 1992, NCCB/USCC (Conferința Episcopală a SUA, alături de 
episcopii din Canada şi Noua Zeelandă) publica documentul „When I 
call for Help”: A Pastoral Response to Domestic Violence Against Women, 
cu o reeditare şi revizuită, publicată ulterior după zece ani, în 20022. 
Documentul explică dimensiunile problemei. Societatea şi mass-media 
au o mare responsabilitate. Plecând de la faptul că Isus le-a respectat pe 
femei, documentul îi condamnă ferm pe toti cei care-şi justifică agresiunile 
împotriva femeii prin Biblie. Răspunsul pastoral dat victimelor, mai 
continuă documentul, se poate da prin oferirea de adăposturi victimelor, 
atingerea problemei la cursul de pregătire la căsătorie, o informare mai 
bună despre violenţa domestică. În fine, documentul mai specifică ceva 
important: nici o femeie nu va ieşi din starea ei de victimă doar prin teorii 
despre violență domestică, ci prin propuneri concrete, pe care ea să le poată 
pune în practică şi ieşi din situaţie. 


12 A. MUNTEAN, „Violenţa în familie”, 150-153. 
13 Cf. www.nccbuscc.org/laity/help.shtml. 


VIOLENTA DOMESTICÁ DIN PERSPECTIVA TEOLOGIEI PASTORALE 105 


Bibliografie 


Behind Closed Doors: The Impact of Domestic Violence on Children, Londra, 
Unicef 2006. 

CoHEN Lawrence E. — FELsoN Marcus, «Social Change and Crime Rate Trends: A 
Routine Activity Approach», în American Sociological Review, 44 (1979) 
588-605. 

De Rosa G., «La violenza sui bambini», La Civiltà cattolica, 3160 (2007) 360-368. 

MANNON J.M., „Domestic and Intimate Violence: an Application of Routine 
Activities Theory", in Agression and Violent Behavior, Pergamon 1997, vol. 
II, nr. 1, 9-24. 

MUNTEAN A., „Violenţa în familie", in G. FERREOL — A. NECULAU, ed., Violenţa. 
Aspecte psihosociale, col. Psihologie aplicatá, Polirom, Iasi 2003, 139-155. 

OccHETTA F., «La violenza domestica contro bambini, donne e anziani», La civiltà 
cattolica, 3792 (2008) 552-563. 


VOCILE CASTRATILOR ÍN MUZICA EPOCII BAROCE 
Lect. univ. dr. pr. Florin SPÁTARIU! 


Sumar: Pornind de la exemplul celebrului cântăreț castrat Farinelli, părintele 
Florin Spătartiu în studiul de față are analizează, la prima vedere, o anomalie 
care a existat şi a cuprins întreaga Europă pe o durată de circa 200 de ani, şi 
anume, vocile castratilor în muzica epocii baroce. Aceşti cântăreți au reprezen- 
tat o categorie de artişti care a dominat panorama muzicală occidentală înce- 
pând cu ultimul deceniu al secolului al XVI-lea până în perioada clasicismului, 
favorizând apariția unor unor capodopere muzicale inegalabile avându-i ca 
autori pe Händel, Bach, Purcell, Scarlett etc., destinate, în mare parte, aces- 
tor voci rare. Autorultrateazá mai intái aspectele istorice, evidentiind aparitia 
acestui fenomen şi modul în care s-a fundamentat în cel de-al doilea mileniu 
creştin, dar totodatăşi aspectele muzicale. În concluzia acestui articol, părinte- 
le subliniază că, chiar dacă nouă astăzi acest mod de a realiza muzica ni se pare 
ciudat şi deviant de la natură, pentru muzicienii epocii baroce era o ocazie de 
a crea, interpreta şi lăsa omenirii valori muzicale unice, chiar dacă cu prețul 
sacrificiului atâtor vieți normale. 

Cuvinte cheie: muzică, epocă barocă, castrat, fenomen muzical, capodoperă 
muzicală, voce, cântăreţ, muzicieni, artist, creştinătate. 


Summary: Starting with the example of the famous emasculated singer Fari- 
nelli, father Florin Spatartiu, in this study analyses, at first view, an anomaly 
that existed and covered the entire Europe during over 200 years, namely, the 
voices of emasculated people in Baroque era music. These singers represented 
a category of artists that dominated the Western musical panorama beginning 
with the last decade of XVI century till classicism period, favoring the appea- 
rance of some unequaled musical masterpieces, having as authors Hândel, 
Bach, Purcell, Scarlett etc., meant, in a great part, for these rare voices. The 
author treats, first of all, the historical aspects, underlining the appearance of 
this phenomenon and the way it underlied in the second Christian millennium, 
but at the same time, the music aspects. In the conclusion of this article father 
underlines that even if we think this way of realizing music to be strange and 
deviating from nature, for musicians of the Baroque era it was an opportunity 
to create, render and offer to the humanity unique music values, even if it 
means the sacrifice of so many normal lives. 

Key words: music, Baroque era, emasculated, music phenomenon, music 
masterpiece, voice, singer, musicians, artists, Christianity. 


1 Institutul Teologic Romano-Catolic „Sf. Iosif” din Iaşi: email padreflorin(Oyahoo.com 

Cine nu a auzit oare de celebrul cántáret Farinelli? Ráspunsul cel mai 
scurt este cá Farinelli a fost unul dintre marii cántáreti castrati ai Epocii 
baroce. Legendele despre el se tin lant, unele fiind mai interesante decát 
altele. Chiar şi lumea filmului a speculat la maximum istoriile despre acest 
personaj, realizând ecranizări dintre cele mai interesante, în mare parte 
cu iz artistic, dar şi cu mult adevăr istoric. Dar oare acest personaj, care a 
existat în realitate în Epoca barocă, era singurul? Nicidecum. Asemenea 
lui erau alte câteva mii de cântăreţi, evident cá nu toti în aceeaşi postură a 
celebritátii, dar existau. În următoarele rânduri încerc să ofer o panoramă 
succintă a acestui fenomen al cântăreților castrati, care a cuprins Italia la 
început, apoi întreg Occidentul într-o manieră unică în istorie. 

Încă de la început pare un paradox să vorbim despre o anomalie în cali- 
tate de element component al unei epoci muzicale, aşa cum s-a întâmplat 
în Epoca barocă. Cu toate că fenomenul poate fi definit ca „anomalie”, 
totuşi el a existat şi a cuprins întreaga Europă, plecând din Italia, pentru 
o durată de circa 200 de ani, favorizând apariția unor capodopere muzica- 
le inegalabile din partea lui Hàndel, Bach, Purcell, Scarlatti, Bononcini, 
Rameau etc., destinate in mare parte acestor voci unice: vocile castratilor. 

Fără a intra într-o analiză medicală de specialitate, spunem doar că fe- 
nomenul castrării în Epoca barocă se baza pe intervenția chirugicală asu- 
pra unui copil de circa 7-9 ani, cu perspective vocale bune, prin care i se 
extirpau testiculele. Lipsa producerii testeteronului avea ca efect, printre 
altele, blocarea producerii hormonilor şi inclusiv a dezvoltării (îngroşării) 
coardelor vocale de copil?. Avantajul muzical de mai târziu era volumul 
fonator mare al cântărețului înzestrat cu plămâni de adult, dar cu voce 
cristalină de copil. De aici rezultau şi posibilitatea susținerii unor sunete 
extrem de lungi şi agilitatea vocală ieşită din comun. 

Cántáretii castrati au reprezentat o categorie de artişti care a domi- 
nat panorama muzicală occidentală începând cu ultimul deceniu al sec. 
al XVI-lea până în clasicism. Spre anul 1800 el încetează ca fenomen larg 
răspândit, dar persistă prin cazuri izolate până după 1900. În cele ce ur- 
mează se simte nevoia unei scurte analize istorice, apoi a uneia muzicale a 
problematicii expuse în titlul dezbaterii de față. 


1. Aspecte istorice 


De unde a pornit acest fenomen şi cum s-a fundamentat el în al doilea 
mileniu creştin? Făcând abstracție de Anticihitate, unde castrarea era fo- 
losită în alte scopuri, cum ar fi pedeapsa pentru un delict (la chinezi, egip- 
teni etc.), sau pentru crearea unei clase sociale speciale în țările arabe, mai 


2 http://seareh.yahoo.com/search; castrazione wickipedia 

ales in cele musulmane (pázitorii de haremuri, soldati in gárzile personale 
ale califului sau sultanului), originea creştină a fenomenului se vrea argu- 
mentată, în mod eronat, scripturistic. 

Încă din primele timpuri ale Bisericii, apostolul Pavel dă normative se- 
vere cu privire la funcția femeii în cadrul unei adunări publice din biserică. 
Sunt două referințe în acest sens, regăsite în Scrisoarea către Corinteni: 
Femeile trebuie să tacă în biserică (1 Cor 14, 34); a doua referință se află 
în aceeaşi scrisoare: Femeia să înveţe în tăcere supunerea. Să nu fie nici 
una care să înveţe, nici să-şi exercite autoritatea asupra celorlalţi, căci este 
ruşinos ca o femeie să vorbească în biserică. Iar dacă voiesc să înveţe ceva, 
să întrebe pe bărbaţii lor acasă (1 Cor 14, 35). Însă interpretarea acestui 
precept a fost aplicată în mod eronat cântului şi a luat o turnură aparte 
pentru muzica sacră şi nu numai: Biserica a interzis prezenţa vocilor femi- 
nine atât în muzica sacră, cât şi în cea corală laică. Pe de altă parte, de-a 
lungul Evului Mediu, până în Epoca renascentistă, lipsa vocilor feminine 
în muzica sacră nu a reprezentat nici o problemă, deoarece vocile limpezi 
şi strălucitoare ale copiilor corişti (băieţi) din Schola cantorum rezolvau 
situaţia. Problema apărea în polifoniile mai complexe, care luau amploare 
tot mai mult după secolul al XIV-lea în Flandra. Vocile copiilor nu erau 
suficient de puternice pentru a susține partea de sopran şi contralto, acest 
lucru datorându-se volumului fonic redus al unui copil cântăreţ, fenome- 
nului schimbării vocii şi dificultății citirii partiturilor. Într-o primă etapă, 
şi această problemă a fost rezolvată de falsetistii? ,importati" din Spania, 
muzicieni care au deținut monopolul muzical pentru mult timp în capelele 
muzicale din Flandra şi în cadrul Capelei Sixtine. Însă ei nu puteau acoperi 
întreaga arie geografică a Occidentului. Problema a fost rezolvată printr-o 
„anomalie” creată în acest scop: castrarea copiilor înainte de schimbarea 
vocii, pentru a li se păstra nealterată calitatea timbrală a culorii glasului, 
clădită apoi pe volumul sonor degajat de capacitatea pulmonară a bărba- 
tului matur. Aceştia erau deci cei care înlocuiau vocile feminine (sopran şi 
alto) din corurile bisericeşti şi de operă. Însă ei nu se regăseau numai în 
formaţiile corale. Unii aveau calități vocale excepționale, care apoi, favori- 
zate de o pregătire muzicală solidă, dădeau naştere unei adevărate elite de 
solişti de operă si oratorii. Documentele timpului spun că numai in Italia 
secolului al XVIII-lea erau mai bine de 4.000 de astfel de cântăreți. 


3. Falsetist era numit acel muzician bărbat care ştia să-şi folosească vocea în registrul 
supra-acut pentru a cânta în falset. Vocea sa, printr-o tehnică specială, cânta în falset, imi- 
tând vocea feminină de sopran sau de alto. Însă volumul fonic era mai redus comparativ cu 
cel al unei voci de castrat, care putea să fie dublu sau chiar triplu. Apoi, timbrul falsetiştilor 
imita timbrul feminin, pe când cel al castratilor era un timbru natural; era vocea cristalină 
de copil. 

Aceastá , manie" pentru cántáretii bárbati cu voce de sopran si alto pro- 
vine din Italia si coincide in mod fericit cu aparitia si dezvoltarea operei, 
unde ei erau protagonistii de neinlocuit in rolurile solistice travestite. Fai- 
ma lor devine atât de mare, încât conducătorii şi personalitățile publice îi 
asociau funcţiei lor de conducere, având influențe majore în luarea deci- 
ziilor politice. Pe de altă parte, castratii erau deseori subiectul satirelor şi 
jurnalelor timpului care îi denigrau. Cu toate acestea, în Epoca barocă ei 
reprezentau categoria interpretilor vocali de elită. 

Prezenţa lor era necesară însă şi în corurile bisericeşti. Primii castrati 
admişi în corul Capelei Sixtine au fost Pietro Folignati şi Girolamo Rosini 
în 1599. Papa Clement al VIII-lea era deosebit de mulțumit de prestația 
muzicienilor castrati italieni (deşi oficial era dezaprobat statutul lor) şi 
datorită faptului că aceştia i-au înlocuit pe muzicienii falsetişti spanioli, de 
altfel, deosebit de costisitori pentru serviciile lor muzicale. 

În scurt timp, numeroase personalități publice romane au aprobat şi 
favorizat fenomenul cântăreților castrati, atunci când le-au auzit glasurile 
cristaline. Merită să amintim şi câteva nume de muzicieni castrati care au 
făcut carieră şi sunt renumiţi în istoria muzicii: Baldassare Ferri (1610- 
1680) a intrat de tânăr în serviciul lui Ladislau al Poloniei, unde a rămas 
până în 1655, după care s-a transferat la Viena. A fost considerat unul din- 
tre cei mai mari cântăreți castrati în acel timp datorită ambitusului vocii 
şi agilitátii tehnice. Francesco Bernardi, supranumit şi „Senesino” (1680- 
1750), contraltist. A activat la Londra între anii 1719-1736, colaborând cu 
Händel la opere şi oratorii. Acestuia Händel i-a dedicat 17 dintre compo- 
zitiile sale. Gaetano Majorano, supranumit şi „Caffarelli” (1710-1738), s-a 
afirmat în teatrele italiene şi europene datorită tehnicii sale de virtuozi- 
tate, executând creaţii de Leo, Vinvi, Hasse, Galuppi şi Jommelli. Rossini 
îl citează prin Don Bartolo în opera „Bărbierul din Sevilla”. Gioacchino 
Conti, numit şi „Giyiello” (1714-1761), a activat la Roma, Napoli, Veneţia, 
Lisabona, Londra, interpretând creaţii din Fr. Leo, Hàndel, Hasse, Jom- 
melli şi Perey. Giovanni Carestini, cunoscut sub numele de „Cusanino” 
(1705-1760), a debutat în 1712 la Capranica, în Roma, în rolul Costantei 
din opera „Griselda” de Alexandro Scarlatti. A rivalizat la Londra cu Fa- 
rinelli în execuţia operelor lui Hăndel. Giovanni Grossi (1635-1697) era 
cunoscut sub numele de „Siface” datorită excelentei interpretări a perso- 
najului în cauză din opera Scipione Africanul de Francesco Cavalli. Purcell 
i-a demonstrat admiraţia dedicându-i o compoziție pentru clavecin. Luigi 
Lodovico Marchesi, poreclit „Marchesini” (1754-1829), a fost unul dintre 
castratii care s-au remarcat datorită virtuozitátii vocale, provocând admira- 
tia publicului din Italia, München, Viena, Londra si Petersburg. S-a speci- 
alizat în repertoriul lui Sarti, Zingarelli şi Mayr. Loreto Vittori, pseudonim 

al lui Oberto Rovitti (1604-1670), a fost in seviciul Curtii contilor de Me- 
dici, apoi s-a transferat la Roma, unde a făcut parte din Capela Pontificală. 
Antonio Maria Bernacchi (1685-1756), contraltist de mare valoare, a cuce- 
rit publicul din Austria, Germania, Italia. La Londra a concurat cu Senesi- 
no în intepretarea ariilor hándeliene. S-a remarcat prin perfecta stăpânire 
a tehnicii ornamentelor. A fost, printre altele, şi profesorul lui Farinelli. 
Gaetano Guadagni (17725-1792) şi-a început cariera la Padova, apoi s-a 
transferat la Londra, unde Hândel i-a încredințat părțile de contralto din 
oratoriile „Messiah” şi „Samson”. 

Castratii au activat, paradoxal, mult timp şi în corul Capelei Sixtine 
şi în alte coruri bisericeşti, chiar şi după ce le-a scăzut faima în muzica 
de operă. Giovanni Battista Velutti a fost ultimul dintre marii muzicieni 
castrati, activ în muzica de operă. Mayerber i-a dedicat opera „Cruciatul 
în Egipt” (1824), special compusă pentru el. Un alt muzician castrat, Do- 
menico Mustafa, a fost responsabilul muzicii Capelei pontificale până în 
anul 1902. Din fericire, s-a păstrat o înregistrare cu ultimul castrat care 
cânta în corul Capelei Sixtine; numele lui este Allesandro Moreschi (1858- 
1922). Deşi înregistrarea, cu aparatele limitate în acea epocă, nu poate să 
reproducă prea fidel vocea lui, totuşi ea ne dă o idee destul de bună despre 
ce putea să însemne o voce reală a unui castrat. 


2. Aspecte muzicale 


Unul dintre autorii care analizează deosebit de competent această cate- 
gorie de cântăreţi este Henry Pleasants. În cartea sa „The Great Singers”, 
îi caracterizează astfel pe aceşti cântăreți: Urmările vocale ale castrării 
erau şi de altă natură, în afară de simpla perpetuare a vocii cristaline de 
copil. El, castratul, continua să se dezvolte fizic, şi la fel se întâmpla şi cu 
vocea lui din punctul de vedere al volumului fonator, nu însă şi al timbru- 
lui. Datorită disciplinei rigide la care era supus copilul, capacităţile lui 
pulmonare şi cutia toracică se máreau în mod considerabil, permițându-i 
să susțină un sunet chiar până la un minut, fapt ce era peste capacitatea 
normală o oricărui cântăreț adult, bărbat sau femeie, cu voce normală. Cas- 
tratul matur era o «soprană», sau o «contraltistă», cu alte cuvinte, o altă 
fatetá a copilului înveşmântat cu toate resursele fizice ale omului maturi. 

Chiar şi între castrati exista o ierarhie: vocile de sopran erau considera- 
te a fi cele mai bune şi, în consecință, cele mai căutate. Vocile de contralto 
erau pe locul al doilea şi datorită faptului că erau mai multe decât cele de 
sopran. lerarhia era dictată apoi şi de preferința publicului, de rolurile 
predominante în opere şi de remuneraţia pe măsură. Cu toate acestea, sta- 


4 Henry PLeASANTS, The Great Singers, Macmillan Publishing, London 1983, 74. 

tutul şi privilegiile muzicienilor castrati erau in parte favorabile lor, dar, 
pe de altă parte, îi dezavantajau. Favorurile erau de ordin muzical (adorati 
de public), politic (erau mereu în preajma guvernantilor), financiar (erau 
plătiți cu sume mari pentru prestațiile lor muzicale). Dezavantajele însă 
îi afectau din punct de vedere uman (o constituție fizică cu caractistici 
feminine), familial (nu puteau să-şi întemeieze o familie), social (judecaţi 
mereu cu reticentá de ceilalți), religios (priviţi cu suspiciune şi compasiune 
deranjantá). Şi, cu toate acestea, ei reprezentau elita interpretilor vocali. 
Datorită lor s-au născut capodopere muzicale inegalabile în istoria muzicii 
baroce. Dacă astăzi, de exemplu, operele lui Händel se cântă foarte rar, sau 
doar câteva dintre cele peste 40 de opusuri ale acestui gen, faptul se dato- 
rează in mare parte dificultăților vocale din arii. Virtuozitatea exceptiona- 
lá şi frazele melodice deosebit de lungi erau apanajul castratilor. În aceste 
momente ei îşi etalau toate calităţile vocale şi tehnice, impresionánd pu- 
blicul până la delir. O arie de virtuozitate, aşa cum este, de exemplu, aria 
Agitata da due venti de Vivaldi, pentru interpreţii contemporani este un 
examen serios şi poate chiar imposibil de interpretat. Pentru o voce de 
castrat însă era momentul în care hipnotiza publicul, iar el îşi construia o 
faimă unică. 

Exemplele muzicale din literatura barocă, cu arii de virtuozitate special 
compuse pentru aceşti cântăreţi, ar putea continua la nesfârşit; ele însă nu 
ar face altceva decât să mărească tot mai mult admirația noastră față de 
calitățile biologico-tehnice ale acestor cântăreți. Am putea spune şi noi îm- 
preună cu Richard Harvell că „muzica barocă era destinată în mare parte 
lor, iar ei parcă erau născuţi pentru această muzică”?. 

În concluzia acestor câteva rânduri, se poate vedea că analiza istorică îşi 
spune şi aici cuvântul: ceea ce nouă astăzi ni se pare un fenomen ciudat şi o 
deviere de la natură, pentru muzicienii Epocii baroce era o ocazie de a crea, 
interpreta şi lăsa omenirii valori muzicale unice. Celebra sintagmă „sco- 
pul scuză mijloacele”, în cazul cântăreților castrati, a avut ca rezultat un 
patrimoniu muzical inegalabil, chiar dacă a costat sacrificiul atâtor vieţi 
normale de copii şi apoi de oameni stigmatizati ireversibil. Dar oare, în afa- 
ră de lucrurile vizibile şi imediate, ce stă la baza misterului muzicii, dacă 
nu o continuă jertfă din partea artistului, fie el compozitor sau interpret? 


5. Richard HARvELL, Clopotele, Editura Litera, Bucureşti 2010, 236. 

Vechiul Testament. II. Cártile istorice. Volumul I (Iosue, Jude- 
cátori, Rut, 1-2Samuel, 1-2Regi, 1-2Cronici), traducere si note pr. 
Alois Bulai si pr. Eduard Patrascu, Iasi 2012, 730 p., 15x21, ISBN 
978-606-578-045-3. 


După jumătate de secol, invitația Conciliului rămâne valabilă, ba chiar 
este intensificată: „Creştinii trebuie să aibă acces larg la Sfânta Scriptură” 
(Dei Verbum, 22). Ca urmare a acestor cuvinte, Biblia a fost tradusă în pes- 
te 400 de limbi, astfel încât 9 din 10 persoane care ştiu să citească pot avea 
acces la ea. În felul acesta, evanghelizarea a devenit mai uşoară, datorită 
accesibilitátii şi interesului oferit citirii cărții sfinte şi, în acelaşi timp, mai 
grea, din cauza întrebărilor care vin din partea laicilor, precum şi ale celor 
de diferite confesiuni. 

Pentru creştinii romano-catolici din România, bucuria de a avea o Bi- 
blie în traducere catolică a început în anul 2002, când a fost publicat „Noul 
Testament”, tradus fiind de pr. Alois Bulai şi pr. Anton Budău (1), şi a 
continuat prin apariția Cărţii Psalmilor în anul 2005, tradusă de pr. Alois 
Bulai, pr. Anton Budău (1) si pr. losif Răchiteanu. La sfârşitul anului 2011, 
a apărut volumul I din Vechiul Testament: „Pentateuhul”, în traducerea 
pr. Alois Bulai şi a pr. Eduard Pătraşcu. 

Pentru a mai face un pas spre a vedea ediţia catolică a Bibliei, Editura 
„Sapientia” publică al doilea volum din Vechiul Testament: „Cărţile istori- 
ce. I^, în traducerea pr. Alois Bulai şi a pr. Eduard Pătraşcu, care cuprinde 
prima parte a cărților istorice: Cartea lui Iosue, Cartea Judecătorilor, Car- 
tea lui Rut, Cărţile 1 şi 2 ale lui Samuel, Cărțile 1 şi 2 ale Regilor, Cărţile 1 
şi 2 ale Cronicilor, urmând ca în volumul al treilea al Vechiului Testament 
să fie inclusă a doua parte a cărților istorice. 

Pentru a mulțumi Domnului pentru acest dar al său pentru noi, crea- 
turile sale, consider că este un moment propice să spunem împreună cu 
sfântul Augustin: „Scripturile tale, Doamne, să fie bucuriile mele curate, 
să nu mă înşel niciodată de ele şi nici pe alţii să nu-i înşel cu ele. Oferá-mi, 
Doamne, putere şi lumină în reflectiile mele asupra tainelor legilor tale, 
nu închide uşa celui care bate, căci nu fără un scop ai făcut, Doamne, să 
fie scrise atâtea pagini pline de mister. lată, vocea ta, Doamne, este bucu- 
ria mea. Vocea ta este voința superioară la tot ceea ce există. Doamne, voi 
mărturisi altora tot ceea ce mi-ai descoperit în cărţile tale!” (Confesiuni) 


Cosmin Cimpoeşu 

Vechiul Testament. III. Cărțile istorice. Volumul II (Esdra, Ne- 
hemia, Estera, Tobia, Iudita, 1 si 2 Macabei), traducere si note pr. 
Alois Bulai si pr. Eduard Patrascu, Iaşi 2012, 416 p., 15x21, ISBN 
978-606-578-046-0. 


Interesul pentru studiul Vechiului Testament a primit un important 
impuls din partea papei Benedict al XV-lea, care, cu ocazia celui de-al XV- 
lea centenar al morții sfântului Ieronim, a publicat enciclica Spiritus Pa- 
raclitus. Subliniind importanța Vechiului Testament pentru Biserica Cato- 
lică, Sfântul Părinte scria: „Sfântul Ieronim, traducătorul Vulgatei, arăta 
că «fluviul Scripturii se naşte din două râuri, care sunt Vechiul şi Noul 
Testament, şi pe fiecare mal creşte un arbore care este însuşi Cristos»”. 

Pentru a ne ajuta să ne apropiem mai mult de acest „fluviu al Scrip- 
turii”, Editura „Sapientia” continuă publicarea cărților Vechiului Testa- 
ment, în traducerea pr. Alois Bulai şi pr. Eduard Pătraşcu. După publi- 
carea într-un prim volum a primelor cinci cărți ale Vechiului Testament 
(Pentateuhul), au urmat cărțile istorice. Acestea, fiind mai multe, au fost 
împărțite în două volume: II/1 (Cartea lui Iosue,Cartea Judecătorilor, Car- 
tea lui Rut, Cărţile 1 şi 2 ale lui Samuel, Cărţile 1 şi 2 ale Regilor, Cărţile 
1 şi 2 ale Cronicilor) şi 11/2. Primul a apărut deja în luna mai. Acum este 
publicat volumul II/2, care cuprinde: Cartea lui Esdra, Cartea lui Nehe- 
mia, Cartea Esterei, Cartea lui Tobia, Cartea luditei, Cărţile I şi II ale 
Macabeilor. 

Apropiindu-ne cu spirit de credință de aceste cărți istorice, vom desco- 
peri aventura minunată a iubirii lui Dumnezeu, care pentru a-i mântui pe 
oameni a binevoit să-şi aleagă un popor, poporul lui Israel. În ciuda istoriei 
sinuoase pe care o parcurge poporul, putem descoperi fidelitatea lui Dum- 
nezeu, care îşi duce la împlinire planul de mântuire. În această istorie pu- 
tem să vedem şi viața noastră care alternează între credință şi necredință, 
între iubire adevărată şi iubire adulterată. 


Cosmin Cimpoeşu 


Iulian FARAOANU, Biblia — cuvânt divin şi uman. Teme introduc- 
tive în Sfânta Scriptură, laşi 2012, 416 p., 13,5x20, ISBN 978-606- 
578-033-0. 


„Biblia este una dintre cele mai grandioase opere cunoscute vreodată, 
fiind considerată o capodoperă a literaturii universale. Este «cartea căr- 
tilor», cartea cea mai citită, tradusă şi studiată, bucurându-se de o po- 
pularitate nemaiîntâlnită. Biblia însă nu e doar o operă fundamentală a 

omenirii, ci este «cartea sfántá» a crestinátátii. Cele peste douá miliarde 
de crestini vád in Biblie Cartea sacrá prin excelentá, in care descoperá ade- 
vărul despre Dumnezeu, despre om, lume şi viață”. 

Cu aceste cuvinte pline de adevăr şi înțelepciune îşi începe părintele Iu- 
lian Faraoanu, doctor în teologie biblică, profesor de exegeză la Institutul 
Teologic Romano-Catolic „Sf. Iosif” din Iaşi, noua sa carte, Biblia - cuvânt 
divin şi uman. Teme introductive în Sfânta Scriptură. Amintim că, recent, 
părintele şi-a publicat tot la Editura „Sapientia” disertatia doctoralá, cu 
titlul Poporul unic al lui Dumnezeu în Ap 21,12-14 (aşi, 2011). 

Cartea se prezintă sub aspectul unui „ghid” care are menirea să-l apro- 
pie pe cititor de temele principale ale Sfintei Scripturi. Fiind - aşa cum o 
spune şi subtitlul studiului: „Teme introductive în Sfânta Scriptură”- o 
introducere generală în marile teme biblice, precum canonul, inspirația, 
textul, formele literare, istoria biblică şi interpretarea Bibliei, cartea este 
structurată în şase părți: „Consideraţii generale despre Biblie”, „Biblia - 
Cuvânt al lui Dumnezeu”, „Biblia - text şi literatură”, „Biblia şi istoria”, 
„Biblia şi interpretarea ei”, „Biblia în Biserica Catolică”. Toate acestea 
sunt precedate de o introducere în care autorul prezintă motivaţia, scopul 
şi destinatarii cărții. 

Cartea este recomandată nu doar acelora care studiază teologia, ci şi 
tuturor acelora care, aşa cum se exprimă pr. Faraoanu, doresc să „pătrun- 
dă în profunzimile cuvântului lui Dumnezeu, dătător de lumină şi viață. 
În acelaşi timp, să fie un imbold la cunoaşterea personală a lui Cristos, 
centrul Scripturii şi Logosul făcut trup pentru noi, oamenii, şi pentru a 
noastră mântuire”. 


Cosmin Cimpoeşu 


Anton MoisiN, Jertfa răstignirii: rațiune şi mister, laşi 2012, 
122 p., 13,5x20, ISBN 978-606-578-038-5. 


Părintele Anton Petru Moisin, autorul acestei cărți, s-a născut la 9 sep- 
tembrie 1944 în localitatea Veştem din județul Sibiu, ca fiu al preotului gre- 
co-catolic Octavian Moisin. Are titlul ştiinţific de doctor în istorie. Este is- 
toric, preot, profesor şi pedagog român, membru al Uniunii Scriitorilor din 
România. Printre lucrările sale se numără şi Roma şi românii în primul 
mileniu creştin (Editura „Galaxia Gutenberg”, Târgu-Lăpuş 2009), Arta 
educării copiilor şi adolescenților în familie şi în şcoală (Editura Didactică 
şi Pedagogică, Bucureşti 2010) şi Adolescentul în fata vieții (Editura „Pre- 
sa Bună”, laşi 2010). 

Prezenta lucrare, scrisă în anul 1983, „în vremea prigoanei ateo-comu- 
niste, în rezistența greco-catolică din catacombe”, apare acum într-o peri- 
oadă în care Biserica şi societatea cunosc o libertate deplină. Însă această 
libertate nu întotdeauna este bine înțeleasă, iar această realitate se veri- 
fică îndeosebi în planul credinței, al moralei, al valorilor. Tocmai de aceea 
se impune o interiorizare mai serioasă, o aprofundare matură a credinţei, 
mai ales de către generaţiile tinere, care sunt asaltate în permanenţă de 
indivizi şi imagini care se pretind modele de viață şi tipare ale existenței 
omului de astăzi. 

Pentru a le oferi celor interesați un punct de plecare pentru aprofun- 
darea credinţei, în centrul căreia stă persoana lui Cristos cel înviat, fără 
de care actul credinţei este zadarnic (cf. 1Cor 15,14), părintele Moisin pro- 
pune o reflecţie teologică asupra misterului crucii lui Cristos. Această re- 
flectie este construită pe gândirea biblică, patristică si magisterială, iar 
autorul apelează şi la teologi catolici şi ortodocşi, ceea ce îi conferă acestui 
volum un caracter ecumenic. 

Potrivit autorului, „în Jertfa Rástignirii, rațiunea şi misterul se imple- 
tesc într-un plan minunat. El nu contrazice cu nimic rațiunea noastră, 
dimpotrivă, o uimeste prin logica superioară şi fără cusur care l-a inspirat 
şi dus la îndeplinire”. În fata acestei uimiri, răspunsul firesc al omului de 
bunăvoință este credinţa în Isus cel răstignit, care pentru cei care cred în el 
este puterea lui Dumnezeu şi înțelepciunea lui Dumnezeu (cf. 1Cor 1,24). 

Recomandăm această carte tuturor celor care simt dorința de a cunoaş- 
te mai bine persoana lui Cristos, „puterea lui Dumnezeu” (1Cor 1,24), şi, 
pentru aceasta, au nevoie de un îndrumar pentru a descoperi cu adevărat 
o latură din misterul inepuizabil al Fiului lui Dumnezeu. 


Andrei Dumitrescu 


Isidor CuiNEZ, Omul între păcat şi har în scrierile lui Georges 
Bernanos, laşi 2012, 316 p., 17x24, ISBN 978-606-578-049-1, 25 lei. 


„Georges Bernanos (1888-1948) face parte din acea pleiadă de scriitori 
- Leon Bloy, Charles Pégui, Paul Claudel, François Mauriac, Julien Green 
- care au dat o mare strálucire literaturii secolului al XX-lea. Scriitor cato- 
lic, ne-a lăsat un întreg ansamblu de opere în care, păstrând mereu simțul 
echilibrului creştin, a propus cu tărie dimensiunea religioasă a existenței 
umane, teatru al confruntării continue dintre bine şi rău, dintre Dumne- 
zeu şi Satana, unde fiecare clipă a sármanei noastre vieți este marcată de 
teribila prezenţă a divinului”. 


116 DIALOG TEOLOGIC 29 (2012) 


Acesta este unul dintre motivele pentru care părintele Isidor Chinez şi-a 
ales ca temă de doctorat opera scriitorului Georges Bernanos, mai exact 
„Omul între păcat şi har în scrierile lui Georges Bernanos”. Cu această 
disertaţie doctorală a fost promovat doctor în teologie la Universitatea din 
Bucureşti (2011). 

Lucrarea este structurată în trei capitole: „Omul în scrierile lui Georges 
Bernanos" (capitolul D, „Omul în fata păcatului în scrierile lui Georges 
Bernanos” (capitolul al II-lea) şi „Omul între păcat şi har” (capitolul al 
III-lea). 

În prefata cărții, cu titlul „Mergeţi la Georges Bernanos”, pr. dr. Wilhelm 
Dancă spune: „Lucrarea părintelui Isidor Chinez completează un gol şi 
lansează o provocare. Mai întâi completează un gol la cititorii lipsiţi de 
educaţie religioasă, poate fără voia lor, care descoperă acum subiecte tabu 
în literatura contemporană, subiecte ce au fost interzise de mentalitatea 
corectitudinii politice a secularizării literare, cum ar fi sfintenia, harul, su- 
pranaturalul, păcatul, Satana, infernul şi altele (...). Totodată, cartea lan- 
sează o provocare ce vizează condiția umană, în sens larg”. De asemenea, 
părintele îşi manifestă speranța ca această carte „să fie suficient de stimu- 
latoare încât să conducă la traducerea în limba română a altor romane ale 
lui Georges Bernanos”, aceasta, deoarece până acum în limba română au 
fost traduse doar două dintre romanele acestuia: „Jurnalul unui preot de 
țară” şi „O crimă”. 

Cartea este recomandată tuturor celor care vor să descopere mesajul 
evanghelic reluat şi „tradus” într-un mod original de Georges Bernanos, 
care „a propus cu tărie dimensiunea religioasă în mijlocul unei lumi se- 
cularizate. Este romancierul vieţii spirituale creştine” (pr. Isidor Chinez, 
capitolul al III-lea). 


Cosmin Cimpoeşu 


André MANARANCHE, Întrebările tinerilor, laşi 2012, 272 p., 14x20, 
ISBN 978-606-578-043-9. 


În inima fiecărui tânăr, aflat in plină vară a vieţii, se nasc zilnic o mul- 
time de întrebări, condiționate de ambientul in care trăieşte, în care îşi 
realizează formarea intelectuală, umană şi spirituală. Pentru un răspuns 
corect şi pentru o alegere cu adevărat constructivă, este nevoie de persoa- 
ne competente şi cu viziune obiectivă, conştiente de responsabilitatea pe 
care o au atunci când oferă răspunsuri de care depinde viitorul unui om, 
mai ales în ceea ce priveşte aspectul religios. 

Societatea contemporaná propune astázi multe ráspunsuri care vor sá 
fie autentice şi corecte, însă ele nu au în vedere caracterul unitar al omu- 
lui, ci accentuează mai curând latura consumului, a profitului imediat şi 
a realizării exclusive de sine. Pentru a veni în ajutorul acelora care caută 
răspunsuri la întrebările care îi frământă, Editura „Sapientia” propune 
cartea Întrebările tinerilor, în care sunt adunate roadele experienţei auto- 
rului. Andre Manaranche este preot francez, maestru în teologie şi doctor 
în ştiinţe sociale, predă teologia la Seminarul International din Ars (Fran- 
ta), la Abația „Saint Wandrille" şi la Şcoala de Evanghelizare pentru tineri 
„Jeunesse-Lumiere”. Face parte din Echipa franceză a Scoutiştilor din Eu- 
ropa, fiind consilier religios, iar în anul 1996 Fericitul papă Ioan Paul al 
II-lea l-a numit consultor în Congregația pentru Cler din Vatican. Cartea a 
fost tradusă din limba franceză de doamna prof. Daniela Floareş. 

Acest volum „vine în întâmpinarea tinerilor, răspunzând la întrebările 
lor într-o manieră simplă, directă, creativă, dar în acelaşi timp profund în- 
rădăcinată în humusul tradiției biblice şi teologice. Ea reprezintă un ghid 
sigur, plăcut la lectură, dovadă a iubirii autorului pentru tineri”, după cum 
afirmă cardinalul Godfried Daneels, fost arhiepiscop de Malines-Bruxelles 
(Belgia), în ,,Prefata" care deschide această carte. Răspunsurile pline de 
optimism, scrise cu mintea şi cu inima, pe care autorul le prezintă în cele 
patru secțiuni ale acestei cărți, corespund exigențelor reale, provocate de 
faptele vieții şi de realitatea zilnică. 

Recomandăm această carte tuturor celor care au nevoie de răspunsuri, 
dar şi celor care trebuie să dea răspunsuri. Valoarea cărții este dată atât de 
limbajul simplu, accesibil tuturor, cât şi de fidelitatea față de cuvântul lui 
Dumnezeu, față de magisteriul Bisericii şi față de omul de astăzi de care 
dă dovadă autorul. 

Andrei Dumitrescu 


Gino Rocca, Constiintá, libertate şi morală. Răspunsuri date 
tinerilor şi educatorilor, laşi 2012, 158 p., 14x20, ISBN 978-606- 
578-042-2. 


În inima fiecărui om se nasc zilnic o mulțime de întrebări. Pentru un 
răspuns corect şi pentru o alegere constructivă este nevoie de „maeştri”, 
de persoane competente si cu viziune, conştienţi de responsabilitatea pe 
care o au atunci când oferă răspunsuri de care depinde viitorul unui om, 
mai ales în ceea ce priveşte aspectul religios. 

Pentru a veni în ajutorul acelora care caută răspunsuri la întrebările 
care îi frământă, Editura „Sapientia” propune cartea Congştiinţă, libertate 
şi morală. Răspunsuri date tinerilor şi educatorilor, în care sunt adunate 

dialogurile purtate pe parcursul a 15 ani de profesorul italian Gino Rocca 
cu cititorii revistei Città Nuova, în cadrul rubricii „O problemă de morală”. 
Cartea a fost tradusă din limba italiană de pr. loan Bişog, paroh la Parohia 
„Sf. Iosif Muncitorul” din Săbăoani (Neamţ). 

Cartea este rodul unei profunde experiențe pastorale. Răspunsurile pli- 
ne de optimism pe care autorul le-a dat cititorilor săi au un caracter oca- 
zional, corespunzătoare exigențelor reale, provocate de faptele vieții şi de 
realitatea zilnică. Întrucât majoritatea întrebărilor provin din rândul tine- 
rilor, acestea reflectă dificultăţile care intervin în înțelegerea unor puncte 
ale doctrinei catolice. 

Cartea este prefațată de prof. Michel Vandeleene şi are două părți. Pri- 
ma parte, „Probleme generale”, cuprinde dialoguri referitoare la conşti- 
intá, păcat şi sacramentul Spovezii. Partea a doua, „Probleme speciale”, 
cuprinde dialoguri referitoare la porunca a şasea, autorul răspunzând la 
întrebări referitoare la nudism, pornografie, homosexualitate, raporturi 
prematrimoniale. 

Recomandăm această carte tuturor celor care au nevoie de răspunsuri, 
dar şi celor care trebuie să dea răspunsuri. Valoarea cărții este dată atât de 
limbajului simplu, accesibil tuturor, cât si de fidelitatea față de cuvântul 
lui Dumnezeu, față de magisteriul Bisericii şi față de omul de astăzi de care 
dă dovadă autorul. 


Cosmin Cimpoeşu 


Aurel Işroc, Sfânta Liturghie: explicată, comentată şi ilustrată 
punct cu punct, laşi 2012, 546 p., 14x20, ISBN 978-606-578-039-2. 


Vorbind despre sfânta Liturghie, sfântul loan Maria Vianney spunea: 
„Toate faptele bune adunate la un loc nu pot echivala jertfa sfintei Litur- 
ghii, pentru că sunt fapte ale oamenilor, pe când sfânta Liturghie este ope- 
ra lui Dumnezeu. Martiriul este nimic în comparaţie cu sfânta Liturghie, 
pentru că este jertfa unui om pentru Dumnezeu, pe când sfânta Liturghie 
este jertfa trupului şi sângelui lui Dumnezeu pentru om”. 

Aceste cuvinte ale patronului preoților au fost alese de pr. Aurel Iştoc, 
paroh la Adjudeni (NT), ca moto pentru recenta sa carte apărută la Editu- 
ra „Sapientia”: Sfânta Liturghie: explicată, comentată şi ilustrată punct cu 
punct. Autorul ne este deja cunoscut prin cărțile sale precedente: Sărbăto- 
rile Sfintei Fecioare Maria, laşi 2003; Ziua pe care a făcut-o Domnul. Sa- 
batul ebraic şi duminica creştină, laşi 2005; Cartea iubirii lui Dumnezeu. 
Prelegeri despre Sfânta Scriptură, laşi 2008. 

Tematica abordatá in aceste publicatii scoate in evidentá preocuparea 
cateheticá şi pastorală a părintelui Aurel, care caută să trateze aspectele 
nevralgice ale trăirii creştine în lumea de azi. Devotiunea față de sfânta 
Fecioară Maria, centralitatea duminicii în arcul săptămânal, importanța 
fundamentală a Sfintei Scripturi în viața creştinului şi, acum, sfânta Li- 
turghie explicată, comentată şi ilustrată trasează deja un profil clar al cre- 
dinciosului creştin catolic. Ceea ce îl distinge şi, totodată, îl întăreşte pe 
un creştin în drumul său de credință reprezintă: lectura Sfintei Scripturi, 
participarea la sfânta Liturghie, respectarea zilei Domnului si devotiunea 
față de Maica Domnului. 

Cartea Sfânta Liturghie: explicată, comentată şi ilustrată punct cu 
punct este structurată în şase părți. În prima parte, „Liturghia dumi- 
nicală”, autorul tratează despre necesitatea participării la sfânta Litur- 
ghie, mai ales în Ziua Domnului, duminica, deoarece „viața creştină îşi 
are punctele ei de susținere în respectarea cu fidelitate a duminicii şi în 
participarea duminicală la sfânta Liturghie”. În următoarele cinci părți, 
autorul explică pas cu pas fiecare moment al sfintei Liturghii: „Riturile de 
început”, „Liturgia cuvântului”, „Liturgia euharistică”, „Riturile de îm- 
părtăşire” şi „Riturile de încheiere”. Fiecare moment al Liturghiei este 
explicat şi ilustrat atât din punct de vedere teologic şi liturgic, cât şi pasto- 
ral-catehetic, părintele străduindu-se să aducă la fiecare temă şi exemple 
din viața creştinilor de ieri şi de astăzi. 

Având în vedere schimbarea de mentalitate care îi afectează pe mulți 
creştini din comunităţile noastre, în special prin dezertarea de la dreptul şi 
datoria de a participa în fiecare duminică la sfânta Liturghie, cartea poate 
fi folosită cu mult rod atât de către păstori şi cateheti, care au sarcina de 
a le explica creştinilor importanţa participării la sfânta Liturghie, cât şi 
de credincioşii laici care doresc să-şi alimenteze credinţa şi iubirea față de 
Euharistie, darul suprem al Mântuitorului Isus Cristos. 


Cosmin Cimpoeşu 


PS Aurel Prncá, editor, Il vescovo Antonio Durcovici (1888- 
1951), a 60 anni dal martirio. Atti del simposio organizzato da 
Ambasciata di Romania nella Repubblica Italiana, Ambasciata 
di Romania presso la Santa Sede e l'Accademia di Romania in 
Roma, lunedi, 12 dicembre 2011, Roma, laşi 2012, 14x20, 80 p., 
ISBN 978-606-578-036-1. 

La 10 decembrie 2011 s-au implinit 60 de ani de la moartea eroicá a 
episcopului Anton Durcovici, fost păstor al Diecezei de laşi şi care a murit 
în închisoarea din Sighetu Marmației. 

Acest aniversar a oferit prilejul de a-l readuce în actualitate, evocându-i 
viața şi martiriul printr-o serie de manifestări atât în ţară, la laşi şi Bu- 
cureşti, cât şi în străinătate, la Roma şi Bad Deutsch-Altenburg. În acest 
timp poporul creştin din România aşteaptă cu nerăbdare ziua în care acest 
mare Păstor va fi ridicat la cinstea altarelor, prin declararea lui ca fericit 
şi sfânt. 

O inițiativă deosebită pentru acest aniversar a venit din partea postu- 
latorului cauzei de beatificare, pr. Isidor Iacovici, care, găsind înțelegere şi 
colaborare la Ambasada României pe lângă Sfântul Scaun, la Ambasada 
României pe lângă statul italian şi la Centrul cultural „Accademia di Ro- 
mania” din Roma, a propus organizarea unui simpozion tocmai în Cetatea 
Eternă, cu scopul de a face cunoscute viața, personalitatea şi martiriul epi- 
scopului de laşi Anton Durcovici. De altfel, era şi o datorie din partea celor 
care au moştenit de la el testamentul de iubire şi fidelitate față de Biserică 
să-i cinstească memoria, făcându-l cunoscut şi în afara granițelor țării. 

„Episcopul Anton Durcovici (1888 - 1951) la 60 de ani de la martiriu”. Pe 
această temă s-a desfăşurat luni, 12 decembrie 2011, în Sala de Conferințe 
a Centrului cultural „Accademia di Romania” din Roma, un simpozion de 
studii, cu expoziţie fotografică şi proiecția unui film documentar. Dorim 
să le mulțumim într-un chip deosebit initiatorilor şi susținătorilor acestui 
moment cultural-spiritual din Cetatea Eternă: domnului Bogdan Tătaru 
Cazaban, ambasadorul României pe lângă Sfântul Scaun, domnului Bog- 
dan Rusu, ambasadorul României pe lângă statul italian (reprezentat de 
un delegat la simpozion), şi domnului director al Academiei Române din 
Roma, prof. dr. Mihai Bărbulescu, gazda evenimentului. Am avut bucuria 
de a le asculta cuvântul şi de a constata câtă rezonanţă au şi în lumea di- 
plomatică şi culturală viața şi personalitatea episcopului martir Durcovici. 
Le mulțumim, de asemenea, şi celor trei preoți români, pasionați cercetá- 
tori ai vieţii şi activităţii episcopului Durcovici: pr. Fabian Doboş, pr. Alois 
Moraru şi pr. Wilhelm Dancă, care au prezentat cu multă competenţă şi 
claritate, din diferite perspective, viața şi profilul spiritual şi uman de epi- 
scop şi păstor al episcopului martir, prelegeri care sunt propuse spre lectu- 
ră în această broşură omagială. 

În finalul simpozionului a intervenit Înalt Preasfinţitul Ioan Robu, ar- 
hiepiscop şi mitropolit de Bucureşti, care a subliniat importanţa acestui 
moment comemorativ, spunând despre fostul episcop de laşi cá, deşi nu se 
cunoaşte precis unde a fost îngropat, „tăcerea mormântului său necunos- 
cut a vorbit convingător şi tare la «Accademia di Romania» din Roma”. 

Publicând această carte, sperăm să-l facem tot mai auzit şi cunoscut în 
mijlocul oamenilor de bunăvoință. 


PS Aurel Percă, 
Episcop auxiliar de laşi 


FRANCISC DE SALES, Introducere în viața evlavioasă, laşi 2012, 
17x24, 266 p., ISBN 978-606-578-035-4. 


Autorul acestei cărți este sf. Francisc de Sales (1567-1622), episcop şi 
Învățător al Bisericii, pe care liturgia îl comemorează în fiecare an la 24 
ianuarie. A fost episcop de Geneva (cu sediul la Annecy), remarcându-se 
printr-un zel deosebit față de sufletele ce i-au fost încredințate spre păsto- 
rire. Cartea a fost tradusă în limba română de către pr. dr. Eduard Ferent, 
profesor emerit de teologie dogmatică la Institutul Teologic Romano-Cato- 
lic „Sf. Iosif” din Iaşi. 

Acest volum deschide o nouă colecţie - „Maeştri ai spiritualităţii” -, pe 
care Editura „Sapientia” o propune celor interesaţi să cunoască mai bine 
gândirea şi opera clasicilor spiritualităţii catolice. 

În limba română a mai existat o traducere a acestei cărți, cu numele 
„Îndrumare la viața religioasă, de sfântul Francisc de Sales”, apărută în 
anul 1930 la Editura „Presa Bună” din Iaşi, dar trecerea anilor a făcut ca 
această operă să fie puțin cunoscută. În plus, dorința multor persoane de 
a-şi aprofunda credința a impus o nouă traducere a acestei opere de refe- 
rintà în spiritualitate. 

Valoarea acestei cărți, una dintre cele mai importante din istoria spiri- 
tualitátii, este dată de structura solidă a capitolelor, construite pe o doc- 
trină profund dogmatică, îmbogăţită de o fină analiză psihologică şi de 
imagini familiare sau istorioare educative. Limbajul foarte accesibil şi clar 
transmite sufletului care-l caută pe Dumnezeu o lumină sigură şi calmă. 
Cartea a apărut pentru prima oară în anul 1608, de atunci cunoscând nu- 
meroase ediții. 

Firul roşu al acestei cărți este înțelegerea evlaviei sau a devotiunii, pe 
care sf. Francisc de Sales o percepe astfel: „Adevărata şi via devoțiune nu 
este nimic altceva decât o adevărată iubire a lui Dumnezeu; dar, cu toate 
acestea, nu o iubire oarecare: căci iubirea dumnezeiască, întrucât ne îm- 
podobeste sufletul, se numeşte har, fácándu-ne plácuti înaintea Maiestăţii 
Divine; întrucât ne comunică puterea de a săvârşi binele, se numeşte cari- 
tate; dar când ea a ajuns până la treapta perfecțiunii, făcându-ne nu numai 
să lucrăm binele, ci şi să-l săvârşim cu grijă, frecvent şi prompt, atunci se 
numeşte devoțiune”. 

Cartea contine cinci párti care se constituie in tot atátea etape de dez- 
voltare a credintei proprii si de armonizare a propriei vieti cu exigentele pe 
care le ridicá procesul cunoasterii lui Dumnezeu. 

Cartea este adresată tuturor celor care vor să înțeleagă mai bine ce este 
evlavia în viața de credință şi de cunoaştere personală a lui Dumnezeu. Po- 
trivit părintelui Ferent, traducătorul cărții, „cartea de față poate fi pentru 
fiecare cititor un vademecum, un adevărat îndrumar pe drumul reînnoirii 
noastre umane şi creştine”. 

Andrei Dumitrescu 


Eloi LEecLERC, Cale de îndumnezeire, laşi 2012, 114 p., 13,5x20, 
ISBN 978-606-578-044-6. 


Lumea actuală este asaltată de informaţii care îl pot ajuta pe om să 
se apropie de Dumnezeu, să-l regăsească în viața proprie şi în cei care îl 
înconjoară, dar care pot, de asemenea, să-l îndepărteze de Dumnezeu, să-l 
perceapă neclar sau chiar deloc. Astfel se ajunge la o mare ruptură între 
viaţa socială şi viața religioasă. 

Pentru a reface ruptura între viața socială şi cea religioasă a oamenilor 
de azi, părintele franciscan francez Eloi Leclerc, cunoscut cititorilor ro- 
mâni prin cele două cărți publicate anterior la Editura „Sapientia”: Ínte- 
lepciunea unui sărac (2009) şi Împărăţia ascunsă (2010), le oferă cititorilor 
un ajutor prețios: cartea intitulată Cale de îndumnezeire. Toate aceste trei 
cărți ale pr. Eloi Leclerc au fost traduse cu multă pasiune şi competență 
din franceză de Agnes Davidovici. 

Cartea de față doreşte să prezinte o „cale de indumnezeire", un mod 
prin care omul să-şi deschidă sufletul către Dumnezeu, Creatorul său, 
pentru că, aşa cum spune psalmistul: „În lumina ta vom vedea lumina!” 
(Ps 36,10). 

Autorul explică şi demonstrează, prin exemple şi trimiteri biblice, că 
omul, creat după chipul şi asemănarea lui Dumnezeu, este pătruns în 
adâncul sufletului său de dorinţa de a se uni cu Dumnezeu: „Dumnezeule, 
tu eşti Dumnezeul meu, pe tine te caut dis-de-dimineatá" (Ps 63,2). Reve- 
latia nu are altă finalitate decât apropierea lui Dumnezeu de om, vrând 
să-l unească cu el. „Omul, născându-se prin intrarea în viața dumneze- 
iască, îşi înțelege mai bine şi propria viaţă, în care se naşte pentru a doua 
oară, reproducând misterul trinitar”. Redescoperindu-şi originea şi sensul, 
omul va încerca să pună în practică comuniunea, în relație cu aproapele. 
„Adevărata comuniune între persoane nu poate exista decât atunci când 
semenul nostru e recunoscut şi întâmpinat aşa cum este, cu tot ce este 
unic, pentru că astfel trăiesc Persoanele divinei Treimi”. 

Unul dintre punctele importante in dezvoltarea unei credinte mature 
şi în unirea cu Dumnezeu prezentate în carte este întâlnirea personală 
cu Isus Cristos, „a cărui viață de dăruire a reprezentat revărsarea dum- 
nezeirii printre oameni”. În această privinţă, o importanţă deosebită este 
acordată contemplatiei, ca „disponibilitate pentru primirea Revelatiei ce 
ne face părtaşi la comuniunea trinitară”, şi rolului Duhului Sfânt, „cel 
care ne introduce în dinamica interioară a divinei prezențe”. 

Recomandăm această carte tuturor celor care simt „dorința de unire cu 
Dumnezeu” şi, pentru aceasta, au nevoie de un îndrumar pentru a desco- 
peri adevărata „cale de îndumnezeire”. 


Cosmin Cimpoeşu 


Jacques Pure, Libertatea interioară: forța credinţei, a spe- 
ranfei şi a iubirii, Yasi 2012, 148 p., 13,5x20, ISBN 978-606-578-041-5. 


Ín zilele noastre, libertatea este unul dintre cei mai utilizati termeni, 
unul dintre cele mai invocate drepturi naturale ale omului, încât nici nu 
mai trebuie menționat, ci subinteles. De asemenea, este una dintre temele 
principale şi cele mai dezbătute din istoria filosofiei, literaturii şi chiar a 
politicii. Vedem, totodată, în toate domeniile de actualitate, o luptă pro- 
fundă între morală şi libertate, între lege şi libertate, bazată pe o viziune 
eronată asupra acesteia din urmă, conform căreia măsura libertăţii este 
proporțională cu numărul de opţiuni posibile. 

Pentru o înțelegere corectă a libertăţii, Editura „Sapientia” publică vo- 
lumul „Libertatea interioară: forța credinţei, a speranței şi a iubirii”, scris 
de Jacques Philippe, preot în Comunitatea Fericirilor şi profesor de drept 
canonic la Universitatea Gregoriană din Roma, şi tradus din limba france- 
ză de Daniela Floareş. 

Însuşi autorul spune: „Această carte îşi propune să abordeze o temă 
fundamentală a existenței creştine, aceea a libertăţii interioare. Scopul ei 
este simplu: ni se pare esenţial ca fiecare creştin să descopere, chiar şi în 
circumstanţele exterioare cele mai defavorabile, că beneficiază în adâncu- 
rile ființei sale de un spaţiu de libertate pe care nu i-l poate lua nimeni, 
pentru că Dumnezeu însuşi este sursă şi garant pentru el. Fără această 
descoperire, ne vom simţi constrânşi în propria noastră viață şi nu vom 
gusta niciodată adevărata fericire. Dimpotrivă, dacă am ştiut cum să dez- 
voltăm în noi acest spaţiu interior de libertate, deşi vor apărea, fără îndo- 
ială, lucruri care ne vor produce suferință, nimic nu va putea totuşi în mod 
real să ne oprime sau să ne sufoce”. 


124 DIALOG TEOLOGIC 29 (2012) 


Cartea este structurată în cinci părți: „Libertate şi acceptare", „Clipa 
prezentă”, „Dinamismul credinţei, al speranţei şi al iubirii”, „De la legea 
umană la cea divină” şi „Sărăcia spirituală şi libertatea”. 

Cartea se prezintă ca un mic tratat de spiritualitate, a cărui menire 
este de „a deschide ochii celor orbiti" de numeroasele interpretări greşite 
ale libertăţii care circulă în epoca contemporană. „Dorim ca această carte 
să fie un ajutor pentru cei care vor să fie deschişi spre minunatele înnoiri 
interioare pe care Sfântul Duh vrea să le aducă în inimile noastre, pentru 
a ajunge astfel la glorioasa libertate a copiilor lui Dumnezeu” (Jacques 
Philippe, Introducere) 


Cosmin Cimpoeşu 


Claudiu Dumra, La şcoala sfântului loan Vianney, Iaşi 2012, 208 
p., 14x20, ISBN 978-606-578-024-8. 


Anul liturgic 2009-2010 a fost declarat, prin scrisoarea papei Benedict 
al XVI-lea din 16 iunie 2009, ca Anul Sfintei Preoţii. Una dintre motivațiile 
care l-au determinat pe Sfântul Părinte să ia această inițiativă a fost împli- 
nirea a 150 de ani de la „dies natalis” a sfântului loan Maria Vianney. Spu- 
nea papa în acea scrisoare: „M-am gândit să declar oficial un «An al Sfintei 
Preoţii» cu ocazia împlinirii a 150 de ani de la «dies natalis» a lui loan 
Maria Vianney, sfântul patron al tuturor parohilor din lume. Acest an, care 
doreşte să contribuie la promovarea angajării unei reînnoiri interioare a 
tuturor preoților pentru o mărturie evanghelică a lor mai puternică şi mai 
incisivă în lumea de astăzi, se va încheia în aceeaşi solemnitate din 2010. 
«Preotia este iubirea inimii lui Isus», obişnuia să spună sfântul paroh din 
Ars. Această expresie impresionantă ne permite să amintim, înainte de 
toate, cu afecțiune şi recunoştinţă imensul dar pe care preoţii îl constituie 
nu doar pentru Biserică, ci şi pentru omenirea însăşi”. 

Pentru a face cunoscută viața exemplară a sfântului loan Maria Vian- 
ney, atât în mediul seminarial şi sacerdotal, cât şi al credincioşilor laici, 
părintele Claudiu Dumea, profesor şi duhovnic la Institutul Teologic Ro- 
mano-Catolic „Sfântul Iosif” din laşi, a ținut o serie de meditații în anul 
academic 2009-2010, meditații pe care le-a reunit în prezentul volum pu- 
blicat la Editura „Sapientia”: La şcoala sfântului loan Vianney. 

Cartea începe cu o rugăciune către acest sfânt, după care urmează cele 
31 de meditații in care părintele cuprinde anumite aspecte ale vieţii aces- 
tui păstor de suflete, aplicate la viața preotului de astăzi: „Identitatea pre- 
otului”, „Sărăcia”, „Rugăciunea”, „Ascultarea” etc. 

Cartea este adresată atât preoților, cât si laicilor care vor să înțeleagă 
mai bine alegerea stării de viață pe care o face preotul, pentru că, „dacă 
nu am avea sacramentul Preotiei, nu l-am avea pe Domnul” (Ioan Maria 
Vianney). 


Cosmin Cimpoeşu 


BENEDICT AL XVI-LEA, Lumina lumii. Papa, Biserica şi semnele 
timpurilor. O convorbire cu Peter Seewald, laşi 2012, 14x20, 224 p., 
ISBN 978-606-578-047-7. 


Biserica este o comunitate de credintá intemeiatá de Isus Cristos din 
voința Tatălui si insufletitá permanent de Duhul Sfânt până la sfârşitul 
veacurilor. Fiind o comunitate, ea este formată din oameni care trăiesc în 
mijlocul unei societăți care nu întotdeauna a fost favorabilă credinței. 

Secolul al XX-lea, cu transformările sale rapide şi progresul fulminant 
pe care l-au înregistrat ştiinţa şi tehnica, a născut în inima omului nume- 
roase întrebări cu privire la propria persoană şi la Dumnezeu. Deşi cultura 
contemporană a înregistrat încercări ale omului de a da răspunsuri strict 
raționale la chestiuni spirituale, iar aceste încercări au avut pretenția de 
a soluţiona întrebările intime ale omului, Biserica a observat un nou inte- 
res din partea omului de a înțelege credinţa şi de a-l cunoaşte mai bine pe 
Dumnezeu. 

De aceea, „Biserica nu trebuie să se ascundă, credinţa trebuie să fie ex- 
plicată; şi poate fi explicată pentru că este rațională”. Aceasta este premisa 
de la care pleacă această nouă carte-interviu a papei Benedict al XVI-lea, 
care a fost interpelat de jurnalistul german Peter Seewald, căruia papa i-a 
mai acordat două serii de interviuri, reunite în cărțile „Sarea pământului” 
(apărută în limba română la Editura „Sapientia” în anul 2005) şi „Dumnezeu 
şi lumea” (apărută în limba română la Editura „Sapientia” în anul 2009). 

Cartea cuprinde discuţii pe marginea a 18 chestiuni actuale, grupate în 
trei tematici („Semnele timpurilor”, „Pontificatul” şi „Încotro mergem?”). 

În această nouă carte, tradusă din limba italiană de pr. dr. Mihai Pă- 
traşcu, profesor de drept canonic la Institutul Teologic Romano-Catolic 
„Sf. Iosif” din laşi, Peter Seewald surprinde cititorul cu ,incisivitatea" în- 
trebărilor sale curajoase şi directe, care abordează teme de mare actuali- 
tate, precum criza economică globală, dictatura relativismului, problema 
abuzurilor sexuale înregistrate în rândul clerului, relația dintre Biserică, 
credință şi societate. 

Iar papa Benedict al XVI-lea, fiind pus în fata acestor întrebări, îl sur- 
prinde atât pe Peter Seewald, cât şi pe oricare dintre cititorii interesaţi, 

deoarece dá impresia cá este „un om tânăr şi modern, nu unul care petrece 
timpul stând cu mâinile încrucişate, ci unul care îndrăzneşte în mod cura- 
jos, care rămâne curios. Un învățător sigur, dar şi incomod, pentru că vede 
că pierdem lucruri la care în realitate nu putem renunța”. 

Citind această carte suntem convinşi că, într-adevăr, Biserica nu se as- 
cunde, ci spune lucrurilor pe nume. Din paginile acesteia transpare un 
mesaj de lumină şi speranță pentru omul dezorientat al zilelor noastre. 
Biserica îl cheamă pe omul de astăzi la interiorizare, la schimbare, la con- 
vertire. „Există aşa de multe probleme şi toate trebuie să fie rezolvate, dar 
nu vor fi rezolvate dacă în centru nu este Dumnezeu şi dacă nu devine din 
nou vizibil în lume”. 

Această carte, cu întrebări şi reflecții de mare actualitate, se constituie 
ca o radiografie şi o analiză obiectivă a lumii în care trăim, realizată din 
perspectiva Bisericii. Prin diversitatea subiectelor discutate, prin limba- 
jul clar şi acuratețea informaţiilor, cartea devine accesibilă oricărui om 
doritor să cunoască realitatea Bisericii Catolice şi relația ei cu societatea 
contemporană. 

Andrei Dumitrescu 


Amedeo ALEXANDRE - Dante Bovo, Anton de Padova, o viață de 
lumină, laşi 2012, 14x20, 224 p., ISBN 978-606-578-057-6. 


Traducerea acestei cărți din limba italiană a fost realizată din limba 
italiană în timpul regimului comunist de un autor rămas necunoscut şi a 
circulat în formă dactilografiată, întărind zelul apostolic al multor cititori. 
Traducerea respectivă a fost revizuită, după textul original, de pr. dr. Şte- 
fan Lupu, profesor de teologie dogmatică la Institutul Teologic Romano- 
Catolic „Sf. Iosif” din Iaşi. 

Această biografie a „sfântului minunilor”, aşa cum mai este cunoscut 
renumitul sfânt Anton de Padova, prezintă, în manieră istorico-literară, pe 
parcursul a treizeci de capitole, viața şi faptele acestui om al lui Dumne- 
zeu, care a reuşit, într-o viață de numai 36 de ani, să apropie multi oameni 
de Dumnezeu şi de adevărata credință. Din paginile acestei cărți transpar 
umanitatea şi simplitatea acestui preot şi călugăr franciscan, prieten al lui 
Dumnezeu şi al oamenilor. 

Vorbind despre sfântul Anton de Padova, papa Benedict al XVI-lea afir- 
mă că acesta „a contribuit în mod semnificativ la dezvoltarea spiritualităţii 
franciscane prin inteligența, echilibrul, zelul său apostolic şi, în principal, 
prin fervoarea sa mistică. El vorbeşte despre rugăciune ca despre un ra- 
port de iubire, care îl împinge pe om să dialogheze cu Dumnezeu, creând o 
bucurie inefabilă care, în mod suav, cufundă sufletul în rugăciune. Anton 

ne aminteste cá rugáciunea are nevoie de o atmosferá de liniste, care nu 
coincide cu detasarea de gálágia exterioará, ci este o experientá interioará". 

Parcurgánd paginile acestei cárti, cititorii vor intálni aceste coordonate 
ale vieţii „sfântului minunilor” si, meditând la exemplul sáu, vor putea 
creşte în credinţă şi în zel pentru cele sfinte. 


Andrei Dumitrescu 


Petru CroBANv, Dumnezeu este iubire: cântări ale credinţei, laşi 
2012, 160 p., 13,5x20, ISBN 978-606-578-040-8. 


Mi s-a părut cam îndrăzneţ titlul culegerii — cea mai sintetică şi profun- 
dă încercare de a-l exprima pe Dumnezeu în cuvinte -, dar lectura poeziilor 
mi-a dezvăluit o familiaritate a autorului cu Cel care este iubire, încât am 
ajuns să mă îndrăgostesc de Iubire. O iubire pe care tânărul poet o caută cu 
patimă, o adulmecá în multitudinea ființelor care ne înconjoară, în succe- 
siunea evenimentelor salvifice, în Cuvântul care se destăinuie în oameni 
şi fapte, care trage colțul vălului misterului, lăsând să întrezărim, prin 
inima străpunsă a Celui care s-a făcut trup şi a locuit între noi făcându-se 
ascultător până la moarte, şi încă moartea pe cruce, tronul milostivirii ce- 
reşti din care se revarsă-n valuri nestăvilite peste Cosmos şi istorie iubirea 
creatoare, îndurătoare, mântuitoare şi fără de margini. 

Este evidentă obstinatia cu care autorul vrea să-l cunoască, să şi-l apro- 
pie, să-l simtă pe Dumnezeu. Şi, pentru că Dumnezeu n-a rămas ascuns şi 
rece in transcendenta sa eternă, ci s-a făcut cunoscut în acela „care-n lume 
a voit să se coboare/ şi din sânul să se nască al preagingasei Fecioare.../ să 
vestească lumii pacea şi a Tatălui iubire” (Vestire), îl caută cu perseverență 
pe Acesta. Îl urmăreşte peste tot. Mai ales pe drumul crucii. Ca şi cum i-ar 
călca pe urme. Se identifică pe rând cu toti cei care-l însoțesc. Simte fiecare 
lovitură, orice poticnire, toate prăbuşirile, ascutisul spinilor şi al cuielor, 
străpungerea sulitei şi îşi fránge inima împreună cu cea a Mamei. Mai ales, 
se simte vinovat: l-a refuzat, l-a disprețuit, l-a trădat, l-a vândut... . 

Dar el biruitor din morti învie: „moartea a învins-o Sfântul”. Este punc- 
tul de plecare spre lumină. Totul capătă sens şi ieşire. Sedus de Iubire, 
autorul se simte în siguranţă şi orientat spre împlinire: „Cât de fericit 
sunt, Doamne, că eşti veşnicul meu drum,/ că-mi arăţi pe Tatăl veşnic şi il 
văd de pe acum, / că-mi tii paşii-n sigurantá...". Inima i se dilată la orizon- 
turi de necuprins. Devine o cutie de rezonanță pentru gemetele tuturor 
celor suferinzi (Rugăciunea unui copil). Ar vrea să preia mizeria tuturor, 
pentru cá se simte în iubire solidar cu toti. Are conştiinţa de a fi piatră vie, 
recuperată din ruine, curățată, şlefuită, aşezată în templul unic zidit pe 

piatra de temelie — Cristos, in care se celebrează Iubirea: „Eram piatră 
colturoasá.../ m-ai luat în mâini cu grijă, m-ai privit văzând că-s bună,/ 
praful l-ai spălat cu apă.../ eram dură, nesupusă, mă lăsam greu şlefuită,/ 
iti ráneam cu-a mele colţuri mâna ta şi-aşa rănită. Îți alunecam din palme, 
dar nu mă lásai căzută,/ căci n-ai vrut în van să-ţi fie munca bine începută” 
(Lui Isus, bijutierul). 

Fie că aprofundează texte biblice, fie că se prezintă ca meditaţie filosofi- 
co-teologică, fie că arată a reflecţie existențială, fie că ia ton de rugăciune 
- în ciuda ritmului uneori inegal şi a unor rime forțate -, autorul atinge 
piscuri de trăire mistică şi de poezie autentică. 

Pr. Alois Bulai 


Daniela MánriscA, Gânduri de iubire, laşi 2012, 12x17, 158 p., 
ISBN 978-606-578-059-0. 


Dumnezeu este iubire (1In 4,8), iar cunoaşterea lui Dumnezeu presu- 
pune un itinerar continuu de căutare a Iubirii, de gásire a acesteia şi de 
rămânere în ea. Iubirea pe care o emană inima de tată a lui Dumnezeu se 
cere comunicată şi altora, iar noi, în calitate de creştini, suntem chemaţi să 
ne angajăm în a-l face cunoscut pe Dumnezeu-lubire lumii de astăzi, care 
înțelege adesea atât de greşit misterul şi frumuseţea inefabilă a iubirii. De 
fapt, fiecare dintre noi este creat de darul gratuit şi multiform al Iubirii şi 
trăieşte pentru a iubi şi a fi iubit. 

Avem cu toţii nevoia înnăscută de a ne exprima iubirea de care este 
capabilă inima noastră, iar cea mai indreptátitá persoană care poate primi 
afecțiunea noastră este Tatăl nostru ceresc, de la care vin toate şi spre care 
se îndreaptă toate. Volumul de față este o exprimare plină de recunoştinţă 
şi afecțiune față de Dumnezeu din partea unei persoane încercate de viață, 
de experiența migraţiei, dar care a reuşit să înțeleagă frumusețea vieții 
trăite cu Cristos în mijlocul acestei lumi. 

Poeziile din această carte sunt o exprimare a omului credincios aflat 
în fata lui Dumnezeu, a cărui prezenţă se poate simţi oriunde, care invită 
orice inimă la contemplatie, la abandonare, la recunoştinţă. Autoarea a 
purtat un îndelungat dialog interior cu Dumnezeu, iar „ecourile acestui 
dialog interior, spontan şi simplu, puțin câte puţin, au început să devi- 
nă versuri, împărtăşite acum nouă”, aşa cum ne spune pr. Leonard Diac, 
responsabil cu pastorația românilor din Lleida (Spania), unde autoarea 
a obținut în anul 2005 Premiul Academiei Regale Pontificale Bibliogra- 
fice Mariane pentru poezia „Petale de flori”, în cadrul concursului anual 
„Sfânta Fecioară a Unităţii”, patroana tuturor comunităţilor romano-ca- 
tolice româneşti din Spania. 

Ín poeziile Danielei Mártiscá transpar profunzimea tráirii, autenticita- 
tea sentimentului religios, dorința de perfecțiune in credință şi în viață, 
căutarea sinceră a lui Dumnezeu. Autoarea împărtăşeşte cu simplitate şi 
profunzime aceste „gânduri de iubire”, căutând să ne convingă pe toti cá 
adevărata viață creştină este cea care transmite optimism, bucurie şi sim- 
plitate - roade ale unei inimi care s-a lăsat cucerită de lubire şi transmite 
şi altora cele contemplate. 

Părintele Leonard Diac, în cuvântul de prezentare a acestei cărți, ne 
spune că „acest volum ne scoate din sfera suprarealistă pentru a ne pune 
în față viața aşa cum este ea, asimilată în lumina credinței. Este o invitaţie 
la a trece dincolo de mirajul formelor pentru a descoperi frumusețea omu- 
lui obişnuit, pătruns de admiraţie în fața marilor mistere divine, cufundat 
în suferința revărsată în rugă, cuprins de febra căutării Luminii şi de vă- 
paia iubirii”. 

Andrei Dumitrescu 


George M. NICOARĂ, Tăcerea timpului, laşi 2012, 12x20, 104 p., 
ISBN 978-606-578-061-3. 


Nevoia de a înțelege ceva din ființa inefabilă a lui Dumnezeu este înscri- 
să în inima omului, în intimitatea ființei sale. Această nevoie existențială, 
această căutare continuă a divinității din partea omului, străbate ca un fir 
roşu istoria umanităţii din toate timpurile şi culturile. 

Orizontul postmodern al contemporaneitátii, marcat de materialism şi 
relativism, nu a stins setea după Dumnezeu, adeverindu-se astfel cuvintele 
sfântului Augustin: „Ne-ai creat pentru tine, Doamne, iar inima noastră 
nu se va linişti până ce nu se va odihni în tine”. Da, deoarece omul este 
plăsmuit de iubirea gratuită şi totală a lui Dumnezeu, iar căutările omului 
converg, chiar şi în manieră inconştientă, spre întâlnirea sa cu Dumnezeu. 

Aceste căutări ale omului pot fi înţelese în profunzimea lor prin medi- 
tatie şi inspiraţie, exact aşa cum a făcut şi autorul acestui volum de po- 
ezii, domnul George M. Nicoară. Vorbind despre geneza acestor versuri, 
din care transpare dorința sinceră a autorului de a se cunoaşte pe sine 
în raport cu realitățile create şi cu Dumnezeu, domnul Nicoară ne spune 
că, la început, „a fost un timp de tăcere, care vorbeşte acum prin poezie”. 
Este vorba despre acea tăcere care favorizează meditaţia, care se înscrie 
în ecuaţia căutării neîntrerupte a lui Dumnezeu din partea omului şi care, 
ajungând la maturitate, simte nevoia să se întrupeze în cuvinte. 

De ce Tăcerea timpului? Un răspuns îl avem tot din partea autorului, 
care doreşte să stabilească un contact personal cu cititorul, căruia vrea să-i 
vorbească prin intermediul acestei cărți. Astfel, tăcerea timpului reprezintă 

„tăcerea dinainte de creaţie, este tăcerea divină a momentului atemporal, 
este tăcerea efemerului etern. Această tăcere tămăduitoare, creatoare de 
realități şi de mituri, îşi găseşte locul în această poezie dintre un trecut şi 
un viitor, ce nu se întâlnesc niciodată, ci doar, parțial şi inedit, prin inter- 
mediul prezentului. Liantul devine prezentul concret, presărat cu amintiri 
şi cu speranța nepermis de frumoasă către viitor”. 

Poeziile reunite în acest volum ne îndeamnă şi pe noi să ne lăsăm cople- 
siti de frumuseţea tăcerii - cale privilegiată de apropiere de Dumnezeu -, 
deoarece atunci când facem linişte în noi şi în jurul nostru vom putea as- 
culta glasul lui Dumnezeu din inima noastră şi din creație. 


Andrei Dumitrescu 


